എന്താണ് ലോകസഭയും രാജ്യസഭയും നിയമസഭയും തമ്മിലുള്ള വ്യത്യാസം? » Newsthen\nഎന്താണ് ലോകസഭയും രാജ്യസഭയും നിയമസഭയും തമ്മിലുള്ള വ്യത്യാസം?\nരാജ്യസഭാ തെരഞ്ഞെടുപ്പ് എങ്ങനെയാണ് ? ലോക്സഭയും ,രാജ്യസഭയും തമ്മിലുള്ള വ്യത്യാസം എന്ത്? രാജ്യസഭ തിരഞ്ഞെടുപ്പിന് ഉപയോഗിക്കുന്ന ഒറ്റ കൈമാറ്റ വോട്ടും (Single Transferable Vote) , ഡ്രൂപ് ക്വോട്ട (Droop quota) സംവിധാനം എന്താണ്?\nഇന്ത്യ ഒരു ജനാധിപത്യ രാജ്യമാണ്. ജനാധിപത്യമെന്നാൽ ജനങ്ങൾക്കുവേണ്ടി ജനങ്ങൾ തെരഞ്ഞെടുക്കുന്ന ഭരണസംവിധാനം. രാജ്യത്തെ വോട്ടവകാശമുള്ള, അതായത് 18 വയസ്സ് പൂർത്തിയായ, പൗരൻമാർ ചേർന്നാണ് തങ്ങളെ ഭരിക്കേണ്ടവരെ തെരഞ്ഞെടുക്കുന്നത് എന്നർഥം. ഇങ്ങനെ തെരഞ്ഞെടുക്കുന്ന ജനപ്രതിനിധികളുടെ പ്രധാന ജോലിയാണ് നിയമനിർമാണം. ജനങ്ങളുടെ പ്രതിനിധികൾ തയ്യാറാക്കുന്ന നിയമങ്ങൾ നടപ്പാക്കലാണ് ഉദ്യോഗസ്ഥരുടെയും, പൊലിസിന്റെയും , കോടതികളുടെയുമെല്ലാം ജോലി. അപ്പോൾ ജനാധിപത്യത്തിൽ ജനങ്ങളുടെ വില മനസ്സിലായില്ലേ.\nകേന്ദ്രത്തിൽ പാർലമെൻറും , സംസ്ഥാനങ്ങളിൽ നിയമസഭകളുമാണ് നിയമനിർമാണ സഭകൾ. ഇതിനു താഴെ ജില്ലാ പഞ്ചായത്ത്, ബ്ലോക്ക് പഞ്ചായത്ത്, നഗരസഭകൾ, ഗ്രാമ പഞ്ചായത്ത് എന്നിങ്ങനെ ജനപ്രതിനിധികളുടെ സഭകളുണ്ടെങ്കിലും ഇവക്കൊന്നും നിയമം നിർമിക്കാനുള്ള അധികാരമില്ല. പ്രാദേശിക തലത്തിലുള്ള വികസനപ്രവർത്തനങ്ങളും , നികുതിപിരിവുമെല്ലാമാണ് ഇവയുടെ പ്രധാന ചുമതലകൾ.\nപാർലമെൻറിന് ഭരണഘടന ഭേദഗതി ചെയ്യാനും , രാഷ്ട്രപതിയെയും , സുപ്രീംകോടതി, ഹൈക്കോടതി ജഡ്ജിമാരെയും പുറത്താക്കാനും വരെ അധികാരമുണ്ട്.\n⚡ രാജ്യഭരണത്തിന് മേൽനോട്ടം വഹിക്കുക,\n⚡ജനങ്ങളുടെ പ്രശ്‌നങ്ങളും ,പരാതികളും , വികസന പദ്ധതികളും , അന്താരാഷ്ട്ര ബന്ധങ്ങളും , ദേശീയ നയങ്ങളുമെല്ലാം ചർച്ച ചെയ്യുക തുടങ്ങിയവയും പാർലമെന്റിന്റെ ചുമതലകളാണ്.\nഹിന്ദിയിൽ ലോക് എന്നാൽ ജനം. അപ്പോൾ ലോക്‌സഭ എന്നാൽ ജനസഭ. ഇതിലെ അംഗങ്ങളെ പ്രായപൂർത്തി വോട്ടവകാശത്തിന്റെ അടിസ്ഥാനത്തിൽ ജനങ്ങൾ നേരിട്ടാണ് തെരഞ്ഞെടുക്കുന്നത്.\nഭരണഘടന അനുസരിച്ച് ലോക്‌സഭയിലെ പരമാവധി അംഗസംഖ്യ 552 ആണ്. 530 അംഗങ്ങൾ വിവിധ സംസ്ഥാനങ്ങളിൽ നിന്നും 20 പേർ കേന്ദ്രഭരണ പ്രദേശങ്ങളിൽ നിന്നും ജയിച്ചെത്തുന്നു. ആംഗ്ലോ ഇന്ത്യക്കാർക്ക് സഭയിൽ മതിയായ പ്രാതിനിധ്യമില്ലെന്ന് രാഷ്ട്രപതിക്ക് തോന്നുകയാണെങ്കിൽ രണ്ടു സീറ്റിലേക്ക് അവരുടെ പ്രതിനിധികളെ രാഷ്ട്രപതിക്ക് നാമനിർദേശം ചെയ്യാം. പട്ടികജാതി,പട്ടിക വർഗക്കാർക്ക് സഭയിൽ മതിയായ പ്രാതിനിധ്യം ഉറപ്പുവരുത്താനായി ഏതാനും സീറ്റുകൾ അവർക്കായി സംവരണം ചെയ്തിട്ടുണ്ട്.\nആകെ സീറ്റിനെ ജനസംഖ്യാടിസ്ഥാനത്തിൽ വിവിധ സംസ്ഥാനങ്ങൾക്കും , കേന്ദ്രഭരണ പ്രദേശങ്ങൾക്കുമായി വീതിച്ചിരിക്കുന്നു. 18 വയസ്സ് പൂർത്തിയായവർക്ക് ലോക്‌സഭയിലേക്ക് വോട്ട്‌ചെയ്യാമെങ്കിലും മത്സരിക്കാൻ 25 വയസ്സ് തികയണം. ഇന്ത്യൻ പൗരനുമായിരിക്കണം. മറ്റൊരു യോഗ്യതയും നിർബന്ധമില്ല. രാജ്യത്തെ ഏതു മണ്ഡലത്തിൽ നിന്നും മൽസരിക്കുകയും ചെയ്യാം. അഞ്ചു വർഷമാണ് ലോക്‌സഭയുടെ കാലാവധി. എന്നാൽ, അടിയന്തരാവസ്ഥ പ്രാബല്യത്തിലുണ്ടെങ്കിൽ പാർലമെൻറിന് ഇത് ഒരുസമയം ഒരുവർഷം എന്നതോതിൽ നീട്ടിയെടുക്കാം. പ്രധാനമന്ത്രി ശിപാർശ ചെയ്താൽ രാഷ്ട്രപതിക്ക് ലോക്‌സഭ പിരിച്ചുവിടാം. ലോക്‌സഭയുടെ അധ്യക്ഷൻ സ്പീക്കറാണ്. അദ്ദേഹത്തിന്റെ അഭാവത്തിൽ ഡപ്യൂട്ടി സ്പീക്കർ സഭ നിയന്ത്രിക്കും.\nരാജ്യസഭ അഥവാ ഉപരിമണ്ഡലം എന്നാൽ സംസ്ഥാനങ്ങളുടെ പ്രതിനിധികളടങ്ങുന്ന സഭ. രാജ്യസഭയിലെ പരമാവധി അംഗസംഖ്യ 250 ആണ്. സംസ്ഥാനങ്ങളെയും , കേന്ദ്രഭരണ പ്രദേശങ്ങളെയും പ്രതിനിധീകരിച്ച് 238 പേരും രാഷ്ട്രപതി നാമനിർദേശം ചെയ്യുന്ന 12 പേരുമുണ്ടാകും. ആറുവർഷമാണ് അംഗങ്ങളുടെ കാലാവധി. കല, സാഹിത്യം, ശാസ്ത്രം, സാമൂഹികസേവനം എന്നീ മേഖലകളിൽ നിന്നുള്ള പ്രഗൽഭരെയാണ് രാഷ്ട്രപതി നോമിനേറ്റ് ചെയ്യുക.\nലോക്‌സഭയിൽ നിന്ന് വ്യത്യസ്തമായി രാജ്യസഭ സ്ഥിരം സഭയാണ്. ഇത് ഒരിക്കലും പിരിച്ചു വിടുന്നില്ല. പക്ഷേ മൂന്നിലൊന്നു അംഗങ്ങൾ ഓരോ രണ്ടുവർഷം കൂടുമ്പോഴും ആറുവർഷ കാലാവധി പൂർത്തിയാക്കി പിരിഞ്ഞു പോകുന്നു. പകരം അത്രയും പേർ പുതുതായി വരും. രണ്ടുവർഷം കഴിയുമ്പോൾ കാലാവധി പൂർത്തിയാക്കിയ അടുത്ത മൂന്നിലൊന്ന് സംഘം പിരിയുന്നു. അതുകൊണ്ട് തന്നെ രാജ്യസഭ എല്ലാകാലത്തും നിലവിലുണ്ടാകും. അംഗങ്ങൾ മാറിക്കൊണ്ടിരിക്കുകയും ചെയ്യും.\nജനങ്ങൾക്ക് നേരിട്ട് രാജ്യസഭ തെരഞ്ഞെടുപ്പിൽ വോട്ടുചെയ്യാനാവില്ല. ആനുപാതിക പ്രാതിനിധ്യ വോട്ടിങ് രീതിയനുസരിച്ച് അതത് സംസ്ഥാനത്തെ നിയമസഭാംഗങ്ങൾക്കാണ് രാജ്യസഭാ തെരഞ്ഞെടുപ്പിൽ വോട്ടവകാശമുള്ളത്. ജനസംഖ്യയുടെ അടിസ്ഥാനത്തിലാണ് ഓരോ സംസ്ഥാനത്ത് നിന്നുമുള്ള രാജ്യസഭാ അംഗങ്ങളുടെ എണ്ണം കണക്കാക്കുന്നത്. കൂടുതൽ ജനസംഖ്യയുള്ള സംസ്ഥാനത്തിന് കൂടുതൽ പ്രതിനിധികളുണ്ടാകും.കേരളത്തിന്റെ രാജ്യസഭാ പ്രാതിനിധ്യം ഒമ്പതാണ്. ഇവരെ കേരളത്തിലെ എം.എൽ.എമാർ ചേർന്ന് തെരഞ്ഞെടുക്കുന്നു. രാജ്യസഭയിലേക്ക് മൽസരിക്കാനുളള ചുരുങ്ങിയ പ്രായം 30 ആണ്.\nലോക്‌സഭാ അധ്യക്ഷനെ സ്പീക്കർ എന്നു വിളിക്കുമ്പോൾ രാജ്യസഭാ അധ്യക്ഷൻ ചെയർമാൻ എന്നാണ് അറിയപ്പെടുന്നത്. തെരഞ്ഞെടുപ്പിലുമുണ്ട് വ്യത്യാസം. ലോക്‌സഭാ സ്പീക്കറായി തങ്ങളിലൊരാളെ ലോക്‌സഭാ അംഗങ്ങൾ തന്നെ തെരഞ്ഞെടുക്കുമ്പോൾ രാജ്യസഭാ ചെയർമാനെ തെരഞ്ഞെടുക്കുന്നത് അതിലെ അംഗങ്ങൾ മാത്രമല്ല.\nഉപരാഷ്ട്രപതിയാണ് രാജ്യസഭയുടെ എക്‌സ് ഒഫീഷ്യോ ചെയർമാൻ. ഉപരാഷ്ട്രപതിയെ തെരഞ്ഞെടുക്കുന്നത് പാർലമെൻറിന്റെ ഇരുസഭകളും ചേർന്നാണ്. ഇദ്ദേഹത്തിന്റെ അഭാവത്തിൽ സഭ നിയന്ത്രിക്കാനായി ഡപ്യൂട്ടി ചെയർമാനെ രാജ്യസഭയിൽ നിന്ന് തന്നെ തെരഞ്ഞെടുക്കും.\nരണ്ടു സഭകളിൽ ലോക്‌സഭക്കാണ് പ്രാമുഖ്യം. സാധാരണ നിയമനിർമാണങ്ങളിൽ രാജ്യസഭക്ക് തുല്യഅധികാരമുണ്ടെങ്കിലും ധനകാര്യങ്ങളിൽ ലോക്‌സഭക്കാണ് പരമാധികാരം. മറ്റേത് ബില്ലുകളും ആദ്യമായി രാജ്യസഭയിൽ അവതരിപ്പിക്കാമെങ്കിലും ധനബില്ലുകൾ ലോക്‌സഭയിലേ അവതരിപ്പിക്കാവൂ. ലോക്‌സഭ പാസാക്കിയ ധന ഇതര ബില്ലുകളും മറ്റും നിയമമാകണമെങ്കിൽ രാജ്യസഭയുടെ കൂടി അംഗീകാരം ആവശ്യമാണ്. എന്നാൽ, ധനബില്ലുകൾ ലോക്‌സഭ പാസാക്കിയാൽ രാജ്യസഭക്ക് അംഗീകരിക്കുകയേ നിവൃത്തിയുള്ളൂ. പരമാവധി 14 ദിവസം വെച്ചു താമസിപ്പിക്കാമെന്നു മാത്രം. ഖജനാവിൽ നിന്ന് പൊതു ആവശ്യത്തിനായി പണമെടുക്കാനാണ് ധനബില്ലുകൾ പാസാക്കുന്നത്. ചുരുക്കത്തിൽ രാജ്യസഭയും , അധോസഭയായ ലോക്‌സഭയും ഉൾപ്പെടുന്നതാണ് പാർലമെൻറ്.\nരാജ്യസഭാ അംഗങ്ങൾക്ക് കേന്ദ്ര മന്ത്രിസഭയിൽ ചേരാമെങ്കിലും മന്ത്രിസഭയെ പുറത്താക്കാനായി അവിശ്വാസപ്രമേയം പാസാക്കാൻ ലോക്‌സഭക്ക് മാത്രമേ അധികാരമുള്ളൂ. മന്ത്രിസഭയുടെ കൂട്ടുത്തരവാദിത്തവും ലോക്‌സഭയോടാണ്. ലോക്‌സഭയിൽ ഭൂരിപക്ഷമുള്ളിടത്തോളം കാലമേ സർക്കാറിന് അധികാരത്തിൽ തുടരാനാവൂ.\nകൗണ്‍സില് ഓഫ് സ്റ്റേറ്റ്സ് (രാജ്യസഭ) നിലവില്‍വന്നത് 1952 ഏപ്രില് മൂന്നിനാണ്. 1952 മെയ് 13ന് പേര് ഹിന്ദിയില് രാജ്യസഭ എന്നാക്കി. ഡോ. എസ് രാധാകൃഷ്ണനായിരുന്നു ആദ്യ അധ്യക്ഷന്. എസ് വി കൃഷ്ണമൂര്‍ത്തി റാവു ആദ്യ ഡെപ്യൂട്ടി ചെയര്‍മാനുമായി. ഉപരാഷ്ട്രപതി ചെയര്‍മാനും , അംഗങ്ങള്‍ക്കിടയില്‍നിന്ന് തെരഞ്ഞെടുക്കുന്നയാള് വൈസ് ചെയര്‍മാനുമാകുന്നു.രാജ്യസഭയിലേക്ക് തെരഞ്ഞെടുക്കുന്നവര് അതാത് സംസ്ഥാനങ്ങളുടെ പ്രതിനിധികളാണ്.\nജനസംഖ്യാ ആനുപാതികമായി ഓരോ സംസ്ഥാനത്തുനിന്നും ഉണ്ടാകേണ്ട അംഗങ്ങളുടെ എണ്ണം ഭരണഘടനയുടെ നാലാം ഷെഡ്യൂളില് പറയുന്നു. ഉത്തര്‍പ്രദേശില്‍നിന്നാണ് ഏറ്റവും കൂടുതല് അംഗങ്ങള്- 31. കേരളത്തിന് ഒമ്പത് അംഗങ്ങളുണ്ട്. ആന്ധ്രപ്രദേശില്‍നിന്ന് തെലങ്കാന വേര്‍പെട്ടപ്പോള് ആന്ധ്രയില്‍നിന്ന് ആകെയുള്ള രാജ്യസഭാംഗങ്ങളടെ എണ്ണവും വിഭജിക്കപ്പെട്ടു.ആകെ 18 പേര് ഉണ്ടായിരുന്നത് ഇപ്പോള് ആന്ധ്ര- 11, തെലങ്കാന-7എന്നിങ്ങനെയായി. അരുണാചല്‍പ്രദേശ്- 1, അസം- 7, ബിഹാര്- 16, ഛത്തീസ്ഗഢ്- 5, ഗോവ- 1, ഗുജറാത്ത്-11, ഹരിയാന- 5, ഹിമാചല്‍പ്രദേശ്- 3, ജമ്മു കശ്മീര്- 4, ഝാര്‍ഖണ്ഡ്- 6, കര്‍ണാടകം- 12, മധ്യപ്രദേശ്- 11, മഹാരാഷ്ട്ര- 19, മണിപ്പുര്- 1, മേഘാലയ- 1, മിസേറം-1,നാഗാലന്‍ഡ്- 1, ഒറീസ- 10, പഞ്ചാബ്- 7, രാജസ്ഥാന്-10, സിക്കിം- 1, തമിഴ്നാട്- 18, ത്രിപുര- 1, ഉത്തരാഞ്ചല്-3, പശ്ചിമ ബംഗാള്- 16 എന്നിങ്ങനെയാണ് മറ്റു സംസ്ഥാനങ്ങളില് നിന്നുള്ള അംഗങ്ങള്.സംസ്ഥാന നിയമസഭാംഗങ്ങള് ഒറ്റ കൈമാറ്റ വോട്ടിലൂടെയാണ് ഇവരെ തെരഞ്ഞെടുക്കുന്നത്. ഡല്‍ഹി (3), പുതുശേരി (1) എന്നീ കേന്ദ്രഭരണപ്രദേശങ്ങള്‍ക്കും പ്രാതിനിധ്യമുണ്ട്.\nആദ്യതവണ നറുക്കെടുപ്പിലൂടെയാണ് പിരിയേണ്ട അംഗങ്ങളെ നിശ്ചയിച്ചത്.മൊത്തം അംഗങ്ങളെ തെരഞ്ഞെടുപ്പു കമീഷന് നടത്തിയ നറുക്കെടുപ്പിലൂടെ മൂന്നു വിഭാഗങ്ങളിലായി തിരിച്ചു.ആദ്യ വിഭാഗത്തിലപ്പെട്ടവര്‍ക്ക് ആറുവര്‍ഷം കിട്ടി. രണ്ടാമത്തെ വിഭാഗത്തിന് നാലുവര്‍ഷവും മൂന്നാമത്തെ വിഭാഗത്തിന് രണ്ടുവര്‍ഷവും കാലാവധി നിശ്ചയിച്ചു. അതിനുശേഷം ആറുവര്‍ഷമാണ് ഒരംഗത്തിന്റെ കാലാവധി. എന്നാല് ഒരാള് മരിക്കുകയോ , രാജിവയ്ക്കുകയോ മറ്റോ ചെയ്ത് ഉണ്ടാകുന്ന ഒഴിവില് തെരഞ്ഞെടുക്കുന്നയാള്‍ക്ക് നിലവിലുണ്ടായിരുന്ന അംഗത്തിന്റെ ശേഷിച്ച കാലാവധിയേ ലഭിക്കൂ. ചില സവിശേഷ അധികാരങ്ങളും രാജ്യസഭയ്ക്കുണ്ട്.\nഉദാഹരണത്തിന്, സാധാരണഗതിയില് സംസ്ഥാനത്തിന് അധികാരമുള്ള വിഷയങ്ങളിൽ (State List)സംസ്ഥാന നിയമസഭകള്‍ക്കാണ് അധികാരം. എന്നാല് അത്തരത്തിലുള്ള ഒരു വിഷയത്തില് പാര്‍ലമെന്റ് നിയമനിര്‍മാണം കൊണ്ടു വരണമെന്ന് പ്രമേയത്തിലൂടെ ആവശ്യപ്പെടാന് രാജ്യസഭയ്ക്ക് അധികാരമുണ്ട്. ഹാജരാകുന്ന അംഗങ്ങളുടെ മൂന്നില് രണ്ടിന്റെ അംഗീകാരത്തോടെ ആ പ്രമേയം പാസാകണം. പ്രമേയം ദേശീയ താല്‍പ്പര്യം മുന്‍നിര്‍ത്തി ആകുകയും വേണം. ഇത്തരത്തില് പ്രമേയം പാസായാല് അതനുസരിച്ച് നിയമം നിര്‍മിക്കാന് പാര്‍ലമെന്റിന് അധികാരമാകും. മുപ്പതു വയസ്സ് തികഞ്ഞ ഒരു ഇന്ത്യന് പൗരന് രാജ്യസഭയിലേക്ക് മത്സരിക്കാം. (ലോക്സഭയിലേക്കും നിയമസഭയിലേക്കും മത്സരിക്കാന് 25 വയസ്സ് തികഞ്ഞാല്‍മതി).\nവോട്ടിങ് വേണ്ടിവന്നാല് ഒറ്റ കൈമാറ്റ വോട്ടാ(Single Transferable Vote) ണ് ഉപയോഗിക്കുന്നത്.തെരഞ്ഞെടുപ്പു തുടങ്ങിയാൽ ഓരോ നിയോജകമണ്ഡലത്തിനും ഓരോ വിഹിതം (quota) നിശ്ചയിക്കുന്നു. ഇതു പല വിധത്തിലാകാമെങ്കിലും,\nബെൽജിയംകാരനായ എച്ച്.ആർ. ഡ്രൂപ്പ് ആസൂത്രണം ചെയ്തിട്ടുള്ള ‘ഡ്രൂപ്പ് ക്വോട്ടാ’ (Droop Quota) എന്നറിയപ്പെടുന്ന സമ്പ്രദായമാണ് ഇന്നധികവും പ്രയോഗത്തിലിരിക്കുന്നത്. ഇതനുസരിച്ച് നിയോജകമണ്ഡലത്തിൽ പോൾചെയ്ത മൊത്തം (സാധുവായ) വോട്ടുകളുടെ സംഖ്യയെ, പൂരിപ്പിക്കുവാനുളള സീറ്റുകളുടെ എണ്ണത്തോട് ഒന്നു കൂട്ടിചേർത്ത് ആ സംഖ്യകൊണ്ട് ഹരിച്ചു കിട്ടുന്ന ഹരണഫലത്തോട് ഒന്നുകൂടി ചേർത്തു കിട്ടുന്ന സംഖ്യയായിരിക്കും ക്വോട്ടാ.\nആകെയുള്ള സീറ്റുകളുടെ എണ്ണം എത്രയാണോ അത്രയും സ്ഥാനാർഥികൾക്ക്, മുൻഗണനാക്രമമനുസരിച്ച് അവരുടെ പേരുകൾക്കു നേരെ 1, 2, 3, 4………… എന്നിങ്ങനെ വോട്ടു രേഖപ്പെടുത്തുവാനുള്ള അവകാശം ഓരോ സമ്മതിദായകനും ഉണ്ടെന്നുള്ളതാണ് ഈ പദ്ധതിയുടെ ഒരു സവിശേഷത. എന്നാൽ ഒരു വോട്ടർക്ക് ഒരു സ്ഥാനാർഥി മാത്രമേ സ്വീകാര്യനായിട്ടുള്ളുവെങ്കിൽ, തന്റെ വോട്ടുകൾ ആ സ്ഥാനാർഥിക്കു മാത്രമായി രേഖപ്പെടുത്താവുന്നതുമാണ്. എത്ര വോട്ടുകൾ രേഖപ്പെടുത്തിയാലും ഒരു സമ്മതിദായകന്റെ ‘യഥാർഥ’ വോട്ട് ഒന്നു മാത്രമായിരിക്കുമെന്നുള്ളതും പ്രത്യേകം ശ്രദ്ധേയമാണ്.\nവോട്ടുകൾ എണ്ണുമ്പോൾ ഒന്നാം മുൻഗണനാ വോട്ടുകൾ (First Preference Votes) ആയിരിക്കും ആദ്യം എണ്ണി തിട്ടപ്പെടുത്തുക. ചിലപ്പോൾ ഒന്നാം വട്ടത്തിൽ ആർക്കുംതന്നെ ക്വോട്ടാ ലഭിച്ചില്ലെന്നു വരാം. എന്നാൽ ഏതെങ്കിലും സ്ഥാനാർഥിക്ക് ക്വോട്ടായോ അതിൽ കൂടുതലോ വോട്ടുകൾ ആദ്യറൌണ്ടിൽ തന്നെ ലഭിക്കുകയാണെങ്കിൽ അയാൾ ജയിച്ചതായി പ്രഖ്യാപിക്കുകയും, അയാളുടെ അധിക വോട്ടുകൾ (surplus votes) ഉണ്ടെങ്കിൽ അവയിലെ മുൻഗണനാക്രമമനുസരിച്ച് മറ്റു സ്ഥാനാർഥികൾക്കായി വിഭജിക്കുകയും ചെയ്യുന്നു . അതുപോലെ തന്നെ ഏറ്റവും കുറച്ചു വോട്ടുകൾ ലഭിച്ചിട്ടുള്ള സ്ഥാനാർഥിയുടെ വോട്ടുകളും, അയാളെ ലിസ്റ്റിൽനിന്നും നീക്കിയ ശേഷം, മുൻഗണനാക്രമത്തിൽ, മറ്റു സ്ഥാനാർഥികൾക്കായി വീതിച്ചുകൊടുക്കുന്നു. ഇപ്രകാരം കൈമാറ്റം ചെയ്തതിനുശേഷം വോട്ടുകൾ വീണ്ടും എണ്ണുകയും, അപ്പോൾ ക്വോട്ടായോ അതിൽ കൂടുതലോ വോട്ടുകൾ ലഭിക്കുന്ന സ്ഥാനാർഥികൾ വിജയികളാവുകയും, അവർക്കും മിച്ച വോട്ടുകൾ വരികയാണെങ്കിൽ, അവയും ഇനി തെരഞ്ഞെടുക്കുവാനിരിക്കുന്ന സ്ഥാനാർഥികൾക്കായി മാറ്റപ്പെടുകയും, വീണ്ടും വോട്ടെണ്ണിയശേഷം, അവരിൽ ക്വോട്ടാ കിട്ടിയവരെ വിജയികളായി പ്രഖ്യാപിക്കുകയും ചെയ്യുന്നു. ഈ പ്രക്രിയ ആകെ പൂരിപ്പിക്കേണ്ട സീറ്റുകൾ തികയുന്നതുവരെ ആവർത്തിക്കപ്പെടും.\nഇംഗ്ലണ്ടിൽ അഭിഭാഷകനായിരുന്ന തോമസ് റൈറ്റ് ഹില്ലാണ് ഈ വോട്ടിംഗ് രീതിയുടെ ഉപജ്ഞാതാവ്. 1821 – ലാണ് അദ്ദേഹം ഇത് അവതരിപ്പിച്ചത്. എന്നാൽ ആദ്യമായി ഇത് പരീക്ഷിച്ചത് 1855 -ൽ ഡെൻമാർക്കിലാണ്.\nതോമസ് റൈറ്റ് ഹിൽ അവതരിപ്പിച്ചത് “കൈമാറ്റ വോട്ട്” ആയിരുന്നു. എന്നാൽ മറ്റൊരു ഇംഗ്ലീഷ് അഭിഭാഷകൻ തോമസ് ഹെയർ 1857 -ൽ ഇത് “ഒറ്റ കൈമാറ്റ വോട്ട്” ആയി പരിഷ്കരിച്ചു. അതിനാൽ ഈ രീതി ഹെയർ സമ്പ്രദായം എന്നും അറിയപ്പെടുന്നു. ബ്രിട്ടീഷ് സമ്രാജ്യത്വത്തിന്റെ വ്യാപനത്തിന്റെ ഭാഗമായി ലോകത്ത് പലയിടങ്ങളിലും ഈ സമ്പ്രാദായം വ്യാപിക്കുകയും അതുവഴി ഇതിന് “ബ്രിട്ടീഷ് ആനുപാതിക പ്രാതിനിധ്യ സമ്പ്രദായം” എന്ന് പേര് സിദ്ധിക്കുകയും ചെയ്തിട്ടുണ്ട്.\nആൻഡ്രൂ ഇംഗ്ലിസ് ക്ലർക്ക് എന്നയാൾ ചില പരിഷ്കരണങ്ങൾ നടത്തി 1897 -ൽ ടാസ്മാനിയയിലെ നിയമസഭാ തെരഞ്ഞെടുപ്പിൽ ഈ സമ്പദായം നടപ്പിലാക്കിയതോടെയാണ് ലോകത്ത് ആദ്യമായി ഒരു രാജ്യത്ത് ഇത്തരത്തിൽ തെരഞ്ഞെടുപ്പ് നടത്തി പാർലമെന്റ് ഉണ്ടായത്. അതിനുശേഷം ഈ പദ്ധതിയെ ഹെയർ – ക്ലർക്ക് സമ്പ്രദായം എന്നും വിളിക്കാറുണ്ട്. മേൽ വിവരിച്ച ഹെയർ പദ്ധതി അല്പം ചില വ്യത്യാസങ്ങളോടുകൂടി അയർലണ്ട്, ടാസ്മേനിയ, മാൾട്ട, ആസ്റ്റ്രേലിയ, ദക്ഷിണാഫ്രിക്ക മുതലായ രാജ്യങ്ങളിലെ നിയമസഭകളിലേക്ക്-പ്രത്യേകിച്ച് അവയുടെ ഉപരിസഭകളിലേക്ക്-വേണ്ടിയുള്ള തെരഞ്ഞെടുപ്പുകളിൽ പ്രായോഗികമാക്കിയിട്ടുണ്ട്. ബ്രിട്ടനിൽ, ചില സർവകലാശാലകളിൽനിന്നും കോമൺസ് സഭയിലേക്കുള്ള തെരഞ്ഞെടുപ്പ് ഈ സമ്പ്രദായത്തിലൂടെയാണ് നടത്താറുള്ളത്. ഇന്ത്യയിലാകട്ടെ, പ്രസിഡന്റ് തെരഞ്ഞെടുപ്പിലും, രാജ്യസഭയിലേക്കും ഏതാനും സംസ്ഥാനനിയമസഭകളുടെ ഉപരിമണ്ഡലങ്ങളിലേക്കുമുള്ള തെരഞ്ഞെടുപ്പുകളിലും ഹെയർ പദ്ധതിയാണ് നിലവിലുള്ളത്.വോട്ടുകള് പാഴാകാത്ത ഈ വോട്ടിങ്ങ് രീതി കൂടുതല് ജനാധിപത്യപരമാണെന്ന അവകാശവാദമുണ്ട്.\nമനം മയക്കുന്ന രുചിയും സുഗന്ധവുമായി ബിരിയാണി വന്ന വഴി


ജില്ലാ സ്‌കൂള് കലോത്സവം: 3,000 വിദ്യാര്‍ഥികള് പങ്കെടുക്കും : Deepika.com Nattu Visesham\nജില്ലാ സ്‌കൂള് കലോത്സവം: 3,000 വിദ്യാര്‍ഥികള് പങ്കെടുക്കും\nകല്‍പ്പറ്റ: പടിഞ്ഞാറത്തറ ഗവ.എല്‍പി, ഹയര് സെക്കന്‍ഡറി, എയുപി സ്‌കൂളുകളിലായി 11 മുതല് 15 വരെ ജില്ലാ സ്‌കൂള് കലോത്സവം നടക്കും. 10 വേദികളിലായി 297 ഇനങ്ങളില് മൂവായിരം വിദ്യാര്‍ഥികള് മത്സരിക്കും. 228 വിദ്യാലയങ്ങളില് നിന്ന്ഇത്രയും കുട്ടികള് മേളയ്ക്കു എത്തുന്നതെന്നു ജില്ലാ പഞ്ചായത്ത് പ്രസിഡന്‍റും സംഘാടക സമിതി ചെയര്‍പേഴ്‌സണുമായ കെ.ബി. നസീമ അറിയിച്ചു.\n11, 12 തിയതികളിലാണ് സ്റ്റേജിതര മത്സരങ്ങള്. സ്റ്റേജിനങ്ങള് 13 മുതല് 15 വരെ നടത്തും. മഹാത്മാഗാന്ധിയുടെ 150-ാം ജന്മവാര്‍ഷികം ആഘോഷിക്കുന്ന സാഹചര്യത്തില് അദ്ദേഹത്തിന്‍റെ ജീവിതവുമായി ബന്ധപ്പെട്ട സബര്‍മതി, മഹാത്മ, കീര്‍ത്തിമന്ദിര്, നവജീവന്, ചമ്പാരന്, സ്വരാജ്, നവഖാലി, വാര്‍ധ, സേവാഗ്രാം, സര്‍വോദയ എന്നീ പേരുകളാണ് വേദികള്‍ക്കു ഇട്ടത്. കുഞ്ഞോം ഗവ.ഹയര് സെക്കന്‍ഡറി സ്‌കൂളിലെ മലയാളം അധ്യാപകന് എ.എം. സമീര് നിര്‍ദേശിച്ച പേരുകളാണ് വേദികള്‍ക്കായി തെരഞ്ഞെടുത്തത്.\nകലോത്സവ വിളംബര ഘോഷയാത്ര 11നു ഉച്ചകഴിഞ്ഞു മൂന്നിനു പടിഞ്ഞാറത്തറ ടൗണില് നടത്തും. തുടര്‍ന്നു കലവറ നിറയ്ക്കല്, പാലുകാച്ചല് എന്നിവ ഉണ്ടാകും. കലോത്സവനഗരിയില് 13നു രാവിലെ 9.30നു ജില്ലാ വിദ്യാഭ്യാസ ഉപഡയറക്ടര് ഇബ്രാഹിം തോണിക്കര പതാക ഉയര്‍ത്തും. 10നു സി.കെ. ശശീന്ദ്രന് എംഎല്‍എ ഉദ്ഘാടനം നിര്‍വഹിക്കും. കെ.ബി. നസീമ അധ്യക്ഷത വഹിക്കും. ജില്ലാ കളക്ടര് അദീല അബ്ദുല്ല മുഖ്യാതിഥിയാകും.സമാപന സമ്മേളനം 15നു വൈകുന്നേരം നാലിനു ഒ.ആര്. കേളു എംഎല്‍എ ഉദ്ഘാടനം ചെയ്യും.\nഐ.സി. ബാലകൃഷ്ണന് എംഎല്‍എ സമ്മാനദാനം നിര്‍വഹിക്കും. സബ് കളക്ടര് വികല്‍പ് ഭരദ്വാജ് മുഖ്യാതിഥിയാകും. 15 ലക്ഷം രൂപയാണ് കലോത്സവത്തിനു കണക്കാക്കുന്ന ചെലവ്. ഇതില് എട്ടു ലക്ഷം രൂപ പൊതുവിദ്യാഭ്യാസ വകുപ്പ് നല്‍കും. ബാക്കി പൊതുജനങ്ങളില്‍നിന്നു സമാഹരിക്കും. പ്രധാന വേദികളായ സബര്‍മതി, മഹാത്മ എന്നിവയുടെ നിര്‍മാണം സ്‌പോണ്‍സര്‍മാരാണ് നടത്തുന്നത്.\nമുഴുവന് സ്റ്റേജിനങ്ങളുടെയും വീഡിയോ ചിത്രീകരണം കൈറ്റ്‌സിന്‍റെ നേതൃത്വത്തില് നടത്തും. ഇതിനായി എല്ലാ വേദികളിലും രണ്ടു കാമറകള് വീതം സ്ഥാപിക്കും. കലോത്സവവിവരങ്ങള് ലഭ്യമാക്കുന്നതിനു പടിഞ്ഞാറത്തറ ഹയര് സെക്കന്‍ഡറി സ്‌കൂളിലെ ക്രിയേറ്റീവ് ക്ലബ് ബ്ലോഗ് തയാറാക്കിയിട്ടുണ്ട്.\nകല്‍പ്പറ്റ, തരുവണ എന്നിവിടങ്ങളില്‍നിന്നു പടിഞ്ഞാറത്തറയ്ക്കുള്ള റോഡുകളുടെ വശങ്ങളിലുള്ള വിദ്യാലയങ്ങളുടെ മുന്നില് കലോത്സവ ദിനങ്ങളില് പ്രചാരണ സംബന്ധമായ അലങ്കാരവേലകള് ഉണ്ടാകും. അലങ്കാരവേല മികച്ച രീതിയില് നടത്തുന്ന വിദ്യാലയങ്ങള്‍ക്കു സമ്മാനം നല്‍കുമെന്നും നസീമ പറഞ്ഞു.\nസ്വാഗതസംഘം ഭാരവാഹികളായ പി. ഇസ്മയില്, വര്‍ഗീസ് മുരിയന്‍കാവില്, കെ. ഹാരിസ്, വി.പി. അശോകന്, ടി.ജെ. പുഷ്പവല്ലി, പി. ബിജുകുമാര്, നജീബ് മണ്ണാര്, പി.വി. സുമേഷ് എന്നിവരും വാര്‍ത്താസമ്മേളനത്തില് പങ്കെടുത്തു.


രാഹുല് നോക്കേണ്ടത് കണ്ണാടിയിലേക്കാണ‌് | Articles | Deshabhimani | Tuesday Jun 4, 2019\nകെ രാജേന്ദ്രന്Updated: Tuesday Jun 4, 2019\nകോൺഗ്രസിന് ഇപ്പോൾ നേതൃത്വമില്ല. വീട്ടിൽ കയറുന്നതിന‌് രാഹുൽ ഗാന്ധി മറ്റ് നേതാക്കൾക്ക് വിലക്കേർപ്പെടുത്തിയിരിക്കുന്നു. ഒരു മാസം ടിവി ചർച്ചകളിൽ പങ്കെടുക്കരുതെന്ന് പിണങ്ങിനിൽക്കുന്ന രാഹുൽ വക്താക്കൾക്ക് നിർദേശം നൽകിയിരിക്കുന്നു.\nതെരഞ്ഞെടുപ്പ് പരാജയം വിലയിരുത്താനായി വിളിച്ചുചേർത്ത പ്രവർത്തക സമിതിയോഗത്തിൽ രാഹുൽ പൊട്ടിത്തെറിച്ചു. മക്കൾ രാഷ്ട്രീയത്തേയും റഫേൽ അ‍ഴിമതി ഉൾപ്പെടെ താൻ ഉയർത്തിക്കൊണ്ടുവന്ന വിഷയങ്ങൾ മറ്റ് നേതാക്കൾ ഏറ്റെടുക്കാതിരുന്നതിനേയും രാഹുൽ പ‍ഴിച്ചു. കമൽനാഥിന്റെ മകനും ചിദംബരത്തിന്റെ മകനും ജയിച്ചപ്പോൾ രാജീവ്ഗാന്ധിയുടെ മകൻ അമേഠിയിൽ ദയനീയ പരാജയം ഏറ്റുവാങ്ങി. ഇതിന് ഉത്തരവാദി രാഹുൽ അല്ലാതെ മറ്റാരാണ്? എസ്‌പി–- -ബിഎസ‌്‌പി മഹാസഖ്യത്തിന്റെ പിന്തുണ ഇല്ലായിരുന്നെങ്കിൽ രാഹുലിന‌് കെട്ടിവച്ച കാശ് നഷ്ടപ്പെടുമായിരുന്നു.1977ൽ ഇന്ദിര ഗാന്ധിക്ക് റായ്ബറേലിയിൽ ഉണ്ടായതിനേക്കാൾ കനത്ത പരാജയം. പാർടി കടുത്ത പ്രതിസന്ധി നേരിടുമ്പോൾ ധീരനായി മുന്നിൽനിന്ന് നയിക്കേണ്ട രാഹുൽ കുറ്റം മറ്റുള്ളവരുടെ തലയിൽ കെട്ടിവച്ച് മാളത്തിൽ ഓടിയൊളിക്കുന്നതാണ് ഏറ്റവും പരിതാപകരമായ കാ‍ഴ‌്ച.\nവീണത് സ്വയം കു‍ഴിച്ച കു‍ഴിയിൽ\nവർഗീയ കക്ഷികൾക്ക് തെരഞ്ഞെടുപ്പിൽ ജയിക്കാൻ കലാപങ്ങളും സാമുദായിക ധ്രുവീകരണവും ഉണ്ടാക്കിയാൽ മതി. എന്നാൽ, മതേതരപാർടികൾക്ക് ദൗത്യം ബുദ്ധിമുട്ടേറിയതാണ്. ജനകീയ പ്രശ്നങ്ങളിൽ നിരന്തരം ഇടപെട്ടും ബദൽനയങ്ങൾ ഉയർത്തിപ്പിടിച്ചും ജനപിന്തുണ ആർജിക്കണം. എന്നാൽ, ഇതൊന്നും കോൺഗ്രസിന്റെ ഭാഗത്തുനിന്ന‌് ഉണ്ടായില്ല. സഹോദരി പ്രിയങ്ക ഗാന്ധിയിലൂടെ നെഹ്റു കുടുംബ പാരമ്പര്യം വോട്ടർമാരിലെത്തിക്കാനാണ് രാഹുൽ ഗാന്ധി ശ്രമിച്ചത്.\nഅമേഠിയിൽ രാഹുലിന്റെ നാമനിർദശപത്രിക സമർപ്പണചടങ്ങിൽ പങ്കെടുക്കാൻ പ്രിയങ്കയെത്തിയത് മകൻ റായ്ഹാൻ വാധ്രയോടൊപ്പമായിരുന്നു. രാഹുലിന് ചുറ്റുമുള്ള ഉപജാപകസംഘം നാളത്തെ ഇന്ത്യയുടെ പ്രതീക്ഷയായി യുവരാജകുമാരനെ വാ‍ഴ‌്ത്തി. പ്രിയങ്കയാകട്ടെ ഗംഗായാത്രയിലൂടെ ബിജെപിയെ തോൽപ്പിക്കാമെന്ന കണക്കുകൂട്ടലിലായിരുന്നു. ബിജെപിയുടെ ഹിന്ദുത്വക്കെതിരായ മറുമരുന്നായിരുന്നു പ്രിയങ്കയുടെ ഗംഗായാത്ര.\nരാഹുലിന്റെ അപക്വതയും രാഷ്ട്രീയ പരിജ്ഞാനമില്ലായ‌്മയും എങ്ങനെയാണ് ബിജെപിക്ക് അനുഗ്രഹമായി മാറിയതെന്ന് അറിയണമെങ്കിൽയുപിയിലെ തെരഞ്ഞെടുപ്പുഫലം പരിശോധിച്ചാൽ മതി. മീററ്റ് മണ്ഡലത്തിലെ വോട്ടിങ‌് നില നോക്കാം. ബിജെപി സ്ഥാനാർഥി രാജേന്ദ്ര അഗർവാൾ ബിഎസ്‌പി സ്ഥാനാർഥിയെ പരാജയപ്പെടുത്തിയത് 4729 വോട്ടിനാണ്. ഈ മണ്ഡലത്തിൽ കോൺഗ്രസ് സ്ഥാനാർഥി ഹരേന്ദ്ര അഗർവാൾ നേടിയത് 34,479 വോട്ട‌്. ജയിക്കാൻ പോയിട്ട്, കെട്ടിവച്ച കാശ് പോലും കിട്ടിയില്ലെങ്കിലും ബിജെപി സ്ഥാനാർഥിയെ ജയിപ്പിക്കുക എന്ന ദൗത്യം കോൺഗ്രസ് ഭംഗിയായി നിറവേറ്റി.\nമഹാരാഷ്ട്രയിൽ 48 ലോക‌്സഭാ സീറ്റാണ‌് ഉള്ളത‌്. ഷോലാപ്പൂർ മണ്ഡലത്തിൽ കോൺഗ്രസ് നേതാവ് സുശീൽകുമാർ ഷിൻഡെയെ ബിജെപി സ്ഥാനാർഥി ജയ് സിദേശ്വർ ശിവാചാരി മഹാസ്വാമിജി തോൽപ്പിച്ചത് 1,58,078 വോട്ടിനായിരുന്നു. ഈ മണ്ഡലത്തിൽ വഞ്ചിത‌് ബഹുജൻ അഗഡി (വിബിഎ) സ്ഥാനാർഥി പ്രകാശ് അംബേദ്കർ നേടിയത് 1,69,523 വോട്ട‌്. മറ്റൊരു മണ്ഡലമായ നന്ദേദിൽ കോൺഗ്രസ് നേതാവ് അശോക് ചവാനെ ബിജെപി സ്ഥാനാർഥി പരാജയപ്പെടുത്തിയത് 40,010 വോട്ടിന‌്. ഇവിടെ വിബിഎ സ്ഥാനാർഥി നേടിയത് 1,66,196 വോട്ട‌്. മതേതര പാർടികൾക്കിടയിലെ ഭിന്നിപ്പ് ഒ‍ഴിവാക്കാൻ വിബിഎ പരമാവധി ശ്രമിച്ചിരുന്നെങ്കിലും കോൺഗ്രസ് തയ്യാറായില്ല. മതേതരപാർടികൾ തമ്മിലുള്ള മത്സരംമൂലം മഹാരാഷ്ട്രയിൽ ബിജെപി–- -ശിവസേന സഖ്യം ജയിച്ചത് 12 സീറ്റിലാണ്.\nഎൻഡിഎയിലോ യുപിഎയിലോ ഉൾപ്പെടാത്ത ചെറുതും വലുതുമായ പാർടികൾ ചേർന്ന് മഹാരാഷ്ട്രയിൽ നേടിയത് 16.13 ശതമാനം വോട്ടാണ്. ഇവരെ ഒപ്പം നിർത്താൻ യുപിഎയ്ക്ക‌് സാധിച്ചിരുന്നെങ്കിൽ ദേശീയ ചിത്രംതന്നെ മറ്റൊന്നാകുമായിരുന്നു.ബിജെപി വൻമുന്നേറ്റം ഉണ്ടാക്കിയ ഒഡിഷയിലും തെലങ്കാനയിലും ബിജെപിയുടെ വിജയം കോൺഗ്രസ് സഹായത്തോടെയായിരുന്നു. ഒഡിഷയിൽ ഏഴ‌് സീറ്റിൽ മൂന്നാം സ്ഥാനത്തുപോയ കോൺഗ്രസ് ഈ സീറ്റുകളിൽ വിജയിച്ച ബിജെപിക്ക് ലഭിച്ച ഭൂരിപക്ഷത്തേക്കാൾ വോട്ടുകൾ പിടിച്ചു.\nതെലങ്കാനയിൽ ബിജെപിക്ക് ലഭിച്ച നാല‌് സീറ്റിലും സംഭവിച്ചത് ഇതുതന്നെ. 25 സീറ്റുള്ള ആന്ധ്രയിൽ സ്ഥിതി വ്യത്യസ‌്തമായിരുന്നു. ബിജെപിക്ക് ഇവിടെ സീറ്റൊന്നും ലഭിച്ചില്ല. ഉമ്മൻചാണ്ടിയുടെ ചുമതലയിലുള്ള ആന്ധ്ര കോൺഗ്രസിന് ലഭിച്ചത് വെറും 1.29 ശതമാനം വോട്ട്. ഇവിടെ കുറച്ചുകൂടി ശക്തിപ്പെട്ടിരുന്നെങ്കിൽ പല സീറ്റുകളിലും കോൺഗ്രസ് ബിജെപിയെ ജയിപ്പിക്കുമായിരുന്നു.\nഡൽഹി, ഹരിയാന-, പഞ്ചാബ് മേഖലയുടെ പ്രത്യേകത എഎപിയുടെയും ബിഎസ്‌പിയുടെയും ശക്തമായ സാന്നിധ്യമാണ്. മതേതര പാർടികൾ ഐക്യത്തോടെ പ്രവർത്തിച്ചിരുന്നെങ്കിൽ ബിജെപിയെ നിഷ്പ്രഭമാക്കാമായിരുന്നു. ഡൽഹിയിൽ കോൺഗ്രസ്, -എഎപി സഖ്യചർച്ചകൾ പരാജയപ്പെട്ടതോടെ വലിയൊരു വിഭാഗം ജനങ്ങൾ വോട്ട് ചെയ്യാൻ ബൂത്തുകളിലെത്തിയില്ല.\nബിജെപി തൂത്തുവാരിയ മധ്യപ്രദേശ്, രാജസ്ഥാൻ, ഗുജറാത്ത് സംസ്ഥാനങ്ങളിലെ സ്ഥിതിയും വ്യത്യസ‌്തമല്ല. മധ്യപ്രദേശിലെ മൊരാന മണ്ഡലമെടുക്കാം. ബിജെപി സ്ഥാനാർഥി നരേന്ദ്ര സിങ‌് തോമർ കോൺഗ്രസിലെ രാംനിവാസ് റാവത്തിനെ തോൽപ്പിച്ചത് 113341 വോട്ടിന്റെ ഭൂരിപക്ഷത്തിനായിരുന്നു. മണ്ഡലത്തിൽ ബിഎസ്‌പി സ്ഥാനാർഥി കർതാർ സിങ‌് ഭടാന നേടിയതാകട്ടെ 1,29,380 വോട്ട‌്. മതേതര പാർടികൾ യോജിച്ച് മത്സരിച്ചിരുന്നങ്കിൽ മൊരാന മാത്രമല്ല നിരവധി മണ്ഡലങ്ങ‌ളിൽ ബിജെപിയെ തോൽപ്പിക്കാൻ സാധിക്കുമായിരുന്നു. എന്നാൽ, തമിഴ‌്നാട്ടിൽ വൻവിജയം നേടിയതുപോലുള്ള മതേതരസഖ്യം ദേശീയതലത്തിൽ പരീക്ഷിക്കാൻ കോൺഗ്രസ് തയ്യാറായില്ല. നെഹ്റു കുടുംബത്തിന്റെ ഖ്യാതിയിൽ വൻവിജയം നേടാനാകുമെന്ന വിശ്വസ‌്തരുടെ സ‌്തുതിവാചകങ്ങൾ മാത്രമാണ് രാഹുൽ മുഖവിലയ‌്ക്കെടുത്തത‌്.\nഅമേഠിയിൽ പരാജയം മണത്ത രാഹുൽ മുസ്ലിംലീഗിന്റെ കരുത്തുകണ്ടാണ് വയനാട്ടിലെത്തിയത്.ഇതേ രാഹുൽ അധ്യക്ഷനായ പാർടിയുടെ ന്യൂനപക്ഷസ‌്നേഹം അറിയണമെങ്കിൽ അസമിലെ കരിംഗഞ്ച് മണ്ഡലത്തിലെ തെരഞ്ഞെടുപ്പുഫലം പരിശോധിച്ചാൽമതി. മണ്ഡലത്തിലെ 55 ശതമാനം സമ്മതിദായകർ മുസ്ലിങ്ങളാണ്. എഐയുഡിഎഫ് ആണ് ഇവിടത്തെ പ്രധാന പാർടി. എന്നാൽ, ഇവിടെ ബിജെപി സ്ഥാനാർഥി ക്രിപാനാഥ് മല്ല എഐയുഡിഎഫിലെ രാധേശ്വാം ബിശ്വാസിനെ 37,427 വോട്ടിന‌് പരാജയപ്പെടുത്തി. ജയിക്കില്ലെന്നറിഞ്ഞിട്ടും കോൺഗ്രസ് നിർത്തിയ സ്വരൂപ് ദാസ് പിടിച്ചത് 1.20,452 വോട്ട‌്. ചരിത്രത്തിലാദ്യമായി കരിംഗഞ്ചിൽ ബിജെപി ജയിച്ചു. അസം ജനസംഖ്യയിലെ മൂന്നിലൊന്നോളം മുസ്ലിങ്ങളാണ്. ഇവർക്കിടയിൽ നിർണായക സ്വാധീനമുള്ള പാർടിയാണ് എഐയുഡിഎഫ്. ഇത്തവണ തനിച്ച് മത്സരിച്ച എഐയുഡിഎഫ് 7.8 ശതമാനം വോട്ട് പിടിച്ചിരുന്നു. സഖ്യമുണ്ടാക്കാൻ താൽപ്പര്യം പ്രകടിപ്പിച്ച് പിറകെ നടന്ന എഐയുഡിഎഫ് നേതാക്കളെ കോൺഗ്രസ് നേതാക്കൾ ആട്ടിയകറ്റുകയായിരുന്നു. എഐയുഡിഎഫുമായി അടുത്താൽ ഹിന്ദുവോട്ടർമാർ അകലുമോ എന്നതായിരുന്നു കോൺഗ്രസിന്റെ ആശങ്ക. എഐയുഡിഎഫുമായി തന്ത്രപരമായ നീക്കുപോക്ക് നടത്തിയിരുന്നെങ്കിൽ കോൺഗ്രസിന് അസം തൂത്തുവാരാമായിരുന്നു. എന്നാൽ, തൂത്തുവാരൽ നടത്തിയത് ബിജെപി ആയിരുന്നു;9സീറ്റ‌്.രാജ്യത്ത് ന്യൂനപക്ഷങ്ങൾ നിർണായക ശക്തികളായ 18 സീറ്റിലാണ് ഇത്തവണ ബിജെപി ജയിച്ചത്. കോൺഗ്രസിന്റെ അവസരവാദ നയങ്ങൾമൂലംന്യൂനപക്ഷവോട്ടുകളിൽ ഉണ്ടായ ഭിന്നിപ്പാണ് ഇതിന് പ്രധാന കാരണം\nരാജ്യത്ത് കോൺഗ്രസ് ഇല്ലാതായാലും കേരളത്തിൽ ഇടതുപക്ഷത്തെ തകർക്കണം എന്ന ലക്ഷ്യത്തോടെ രാഹുലിനെ വയനാട്ടിലേയ‌്ക്ക‌് അയച്ചത‌് ഡൽഹി കേന്ദ്രീകരിച്ച് പ്രവർത്തിക്കുന്ന കേരളത്തിൽ നിന്നുള്ള കോൺഗ്രസ് നേതാക്കളായിരുന്നു. ഇപ്പോൾ ബംഗാളിലും ത്രിപുരയിലും ഇടതുപക്ഷത്തിനുണ്ടായ തിരിച്ചടികൾ ഉയർത്തിക്കാട്ടി ഇടതുപക്ഷം ഉന്മൂലനം ചെയ്യപ്പെട്ടെന്നാണ് ഇവരുടെ പ്രചാരണം. ഈ രണ്ട് സംസ്ഥാനത്തുംസ്വതന്ത്രവും നീതിയുക്തവുമായ തെരഞ്ഞെടുപ്പ് നടന്നിരുന്നില്ല. ഇത്തരം തിരിച്ചടികൾ ആദ്യത്തേതുമല്ല.1989ലെ ലോക‌്സഭാ തെരഞ്ഞെടുപ്പിൽ ത്രിപുരയിൽ സമാനമായ തിരിച്ചടി ഇടതുപക്ഷം നേരിട്ടിരുന്നു. ത്രിപുര വെസ്റ്റ് മണ്ഡലത്തിൽ കോൺഗ്രസ് നേതാവ് സന്തോഷ് മൊഹൻദേവ് സിപിഐ എമ്മിലെ മണി‌ക‌് സർക്കാറിനെ പരാജയപ്പെടുത്തിയത് 1,66,155 വോട്ടിനായിരുന്നു. പിന്നീട് വളരെ പെട്ടെന്നാണ് ഇടതുപക്ഷം തിരിച്ചുവന്നത്. അടിയന്തരാവസ്ഥകാലത്തെ കൂട്ടക്കൊലകളിൽനിന്ന് ഉയർത്തെണീറ്റ പാരമ്പര്യമാണ് ബംഗാളിലെ സിപിഐ എമ്മിനും ഉളളത്. രാഹുൽ ഗാന്ധിയെപ്പോലെ പ്രതിസന്ധി ഘട്ടങ്ങളിൽ മാളത്തിലൊളിക്കുന്നവരല്ല കമ്യൂണിസ്റ്റുകാർ.\nബാലശാസ്ത്ര കോൺഗ്രസ് പ്രോജക്ട് അവതരണം\nഎംപിയുടെ പിഎ കോൺ. ബ്ലോക്ക് പ്രസിഡന്റ്


ഭൂമിയില് കൊവിഡ് തൊടാത്ത ഒരേയൊരു ഭൂഖണ്ഡം; അങ്ങനെത്തന്നെ നിലനിര്‍ത്താനുള്ള പോരാട്ടത്തില് ശാസ്ത്രലോകം • Suprabhaatham\nഭൂമിയില് കൊവിഡ് തൊടാത്ത ഒരേയൊരു ഭൂഖണ്ഡം; അങ്ങനെത്തന്നെ നിലനിര്‍ത്താനുള്ള പോരാട്ടത്തില് ശാസ്ത്രലോകം\nNovember 4, 2020 | 6:20 pm IST\nകൊവിഡ് എന്ന മഹാമാരി ലോകത്തെ ശ്വാസം മുട്ടിക്കാന് തുടങ്ങിയിട്ട് ഒരു വര്‍ഷമാവുന്നു. രോഗവ്യാപനം നിയന്ത്രിക്കാന് ഒരോ രാജ്യങ്ങളിലേയും ഭരണകൂടങ്ങള് പല മാര്‍ഗങ്ങളും അവലംബിക്കുന്നുണ്ട്. എന്നാല് രോഗവ്യാപനം തുടങ്ങി അന്ന് തൊട്ട് ഇന്നുവരെ കൊവിഡിന് സ്പര്‍ശിക്കാന് കഴിയാത്തൊരു പ്രദേശമുണ്ട് ഈ ഭൂമിയില്, അന്റാര്‍ട്ടിക്കന് ഭൂഖണ്ഡം.\nനോക്കെത്താ ദൂരത്തോളം മഞ്ഞുറഞ്ഞു കിടക്കുന്ന അന്റാര്‍ട്ടിക്കയില് അതിന് ആളുകള് താമസമുണ്ടോ എന്നായിരിക്കും നിങ്ങള് ചിന്തിക്കുന്നത്. എന്നാല് അവിടെയും ചിലര് താല്‍ക്കാലികമായി താമസമുണ്ട്. അന്റാര്‍ട്ടിക്കയില് ഗവേഷണം നടത്താനായി ഹ്രസ്വകാലത്തേക്ക് ചെന്നുപാര്‍ക്കുന്ന ശാസ്ത്രജ്ഞരും സീസണില് മാത്രം വന്നുപോകുന്ന വിനോദസഞ്ചാരികളുമാണ് ഇവിടെയുള്ളത്. വേനല്‍ക്കാലത്ത് അന്റാര്‍ട്ടിക്കയില് താമസമുള്ളവരുടെ പരമാവധി എണ്ണം 5000 വരെ ആണ്. മഞ്ഞുകാലത്ത് അത് 1000 വരെ താഴും.\nനിലവില് ഇവിടെയുള്ള ആര്‍ക്കും കൊവിഡ് ബാധിച്ചിട്ടില്ല. അത് അങ്ങനെത്തന്നെ നിലനിര്‍ത്താനാണ് ശാസ്ത്രലോകത്തിന്റെ ശ്രമം.\nകൊവിഡിന്റെ പശ്ചാത്തലത്തില് അന്റാര്‍ട്ടിക്കയിലെ പഠനങ്ങളും ഗവേഷണങ്ങളുമെല്ലാം കുറേ കാലമായി നിര്‍ത്തിവെച്ചിരിക്കുകയാണ്. കാലാവസ്ഥാ വ്യതിയാനത്തെയും ജൈവവൈവിധ്യ നഷ്ടത്തെയും കുറിച്ച് പഠിക്കുന്നതില് സുപ്രധാനമായി കാണപ്പെടുന്ന ഒരു പ്രദേശത്തെ ഗവേഷണം നിര്‍ത്തുക എന്നത് വളരെ നഷ്ടമുണ്ടാക്കുന്ന ഒന്നാണ്. അതിനാല് തന്നെ എല്ലാ സുരക്ഷാ സജ്ജീകരണങ്ങളോടുകൂടി ഒരു സംഘം ഗവേഷകരെ അന്റാര്‍ട്ടിക്കയിലേക്ക് അയക്കാനാണ് ഇപ്പോള് തീരുമാനിച്ചിരുന്നത്.\nസ്ത്രീകളും പുരുഷന്മാരും അടങ്ങുന്ന 40 അംഗ സംഘമാണ് ഈ ആഴ്ച്ച റോയല് റിസര്‍ച്ച് ഷിപ്പ് ജെയിംസ് ക്ലാര്‍ക്ക് റോസില് എസെക്‌സിലെ ഹാര്‍വിച്ചില് നിന്ന് സൗത്ത് അറ്റ്‌ലാന്റിക് വരെ കപ്പല് കയറാന് ഒരുങ്ങുന്നു. ടെക്‌നീഷ്യന്‍മാര്, ഡൈവേഴ്സ്, ഫീല്‍ഡ് ഗൈഡുകള്, മറ്റ് സേവന ഉദ്യോഗസ്ഥര് എന്നിവര് സംഘത്തിലുണ്ടാവും.\n‘കൊവിഡിന് അന്റാര്‍ട്ടിക്കയില് സാന്നിധ്യം അറിയിക്കാതെ തടയുക എന്നതാണ് ഞങ്ങളുടെ പ്രാഥമിക ലക്ഷ്യം. സംഘത്തില് കൊവിഡ് അപകടസാധ്യതകളില്ലാത്ത ആരോഗ്യമുള്ള സ്റ്റാഫുകളെ മാത്രമേ ഞങ്ങള് തിരഞ്ഞെടുത്തിട്ടുള്ളൂ. 14 ദിവസത്തേക്ക് ഞങ്ങള് അവരെ ക്വാറന്റൈനില് നിര്‍ത്തി. കപ്പല് അന്റാര്‍ട്ടിക്കയില് അല്ലാതെ മറ്റൊരു തുറമുഖത്തും അടുപ്പിക്കില്ലെന്നും സര്‍വേയുടെ ധ്രുവ പ്രവര്‍ത്തന മേധാവി ജോണ് ഈജര് പറഞ്ഞു.\nകാലാവസ്ഥാ വിവര ശേഖരണവും നിരീക്ഷണവും വന്യജീവിസമ്പത്തിനെക്കുറിച്ചുള്ള കണക്കുകളും കൃത്യമായി നിലനിര്‍ത്തുന്നതിന് നേരിട്ടുള്ള പഠനങ്ങള് അനിവാര്യമായതിനാലാണ് കോവിഡ് ആശങ്കകള് ഒഴിവാക്കി ഗവേഷക സംഘത്തെ അന്റാര്‍ട്ടിക്കയിലേക്ക് അയക്കുന്നതെന്ന് ബ്രിട്ടിഷ് അന്റാര്‍ട്ടിക്ക സര്‍വേയുടെ ഡയറക്ടറായ ജെയിന് ഫ്രാന്‍സിസ് പറയുന്നു.\nകൊവിഡ് വ്യാപനത്തെ തുടര്‍ന്ന് അന്റാര്‍ട്ടിക്കയില് തന്നെ തുടരുന്ന ഗവേഷകരെ ഇതേ കപ്പലില് മാര്‍ച്ച് മാസത്തോടെ തിരികെ ബ്രിട്ടനിലേക്കെത്തിക്കുകയും ചെയ്യും.


two boys killed atukal\nഐ എസ് ആര് ഒ കേന്ദ്രത്തിന് നേരെ വെടിവെപ്പ്\nTuesday 16th March 2010 9:50am\nതിരുവനന്തപുരത്ത് രണ്ട് കുട്ടികള് കൊല്ലപ്പെട്ട നിലയില്\nTuesday 16th March 2010 9:18am\nതിരുവനന്തപുരം: ആറ്റുകാല് എം എസ് കെ നഗറില് വീട്ടില് രണ്ട് കുട്ടികളെ കൊല്ലപ്പെട്ട നിലയില് കണ്ടെത്തി. ഒരു കുട്ടിയെ കാണാതായി. തമിഴ്‌നാട് സ്വദേശികളായ കാര്‍ത്തിക്(16), ഡൊമിനിക്(9) എന്നിവരാണ് കൊല്ലപ്പെട്ടത്. ഇവര്‍ക്കൊപ്പമുണ്ടായിരുന്ന ശെല്‍വരാജിനെ കാണാതായിട്ടുണ്ട്.\nരാവിലെയാണ് പോലീസിനും ഫയര്‍ഫോഴ്‌സിനും ഇതു സംബന്ധിച്ച് വിവരം ലഭിച്ചത്. വീടിന് തീപിടിച്ചതായി വിവരം ലഭിച്ചതിനെ തുടര്‍ന്ന് ഫയര്‍ഫോഴ്‌സ് സ്ഥലത്തെത്തിയപ്പോള് രണ്ട് കുട്ടികള് മാരകമായി മര്‍ദനമേറ്റ് മരിച്ച നിലയില് കണ്ടെത്തുകയായിരുന്നു. വീട്ടിന് ഗ്യാസ് സിലിണ്ടറില് നിന്ന് തീപിടിച്ചിട്ടുമുണ്ടായിരുന്നു. തമിഴ്‌നാട് തെങ്കാശി സ്വദേശികളായ ആരോഗ്യം ശുഭറാണി ദമ്പദികളുടെ മകനാണ് കൊല്ലപ്പെട്ട ഡൊമിനിക്. നുറുക്ക് നിര്‍മ്മാണം നടത്തുന്ന ഇവരുടെ സഹായിയായിരുന്നു കാര്‍ത്തികും ശെല്‍വരാജും. ഡൊമിനികിന്റെ സഹോദരിയെ അടുത്ത വീട്ടില് നിന്ന് കണ്ടെത്തിയിട്ടുണ്ട്. കുട്ടികളെ കൊലപ്പെടുത്തിയ ശേഷം വീടിന് തീകൊടുക്കുകയായിരുന്നുവെന്നാണ് പോലീസ് നിഗമനം.\nശെല്‍വരാജിനെ കാണാതായതില് ദുരൂഹതയുണ്ടെന്ന് പോലീസ് വ്യക്തമാക്കി. ഡൊമിനികിന്റെ സഹോദരിയെ ചോദ്യം ചെയ്താല് കൂടുകതല് വിവരം ലഭ്യമാകുമെന്ന നിഗമനത്തിലാണ് പോലീസ്.


അമ്മയുടെ 'തുമ്മല് അഭിനയം'; നിര്‍ത്താതെ ചിരിച്ച് കുഞ്ഞാവ: മനോഹരമായ ചിരി വീഡിയോ പങ്കുവെച്ച് അമിതാഭ് ബച്ചനും -\nHome Gallery അമ്മയുടെ ‘തുമ്മല് അഭിനയം’; നിര്‍ത്താതെ ചിരിച്ച് കുഞ്ഞാവ: മനോഹരമായ ചിരി വീഡിയോ പങ്കുവെച്ച് അമിതാഭ് ബച്ചനും\nഅമ്മയുടെ ‘തുമ്മല് അഭിനയം’; നിര്‍ത്താതെ ചിരിച്ച് കുഞ്ഞാവ: മനോഹരമായ ചിരി വീഡിയോ പങ്കുവെച്ച് അമിതാഭ് ബച്ചനും\nരസകരവും കൗതുകം നിറഞ്ഞതുമായ വീഡിയോകള് പലപ്പോഴും സമൂഹമാധ്യമങ്ങളില് ശ്രദ്ധ നേടാറുണ്ട്. നിഷ്‌കളങ്കത നിറഞ്ഞ കുരുന്നുകളുടെ വീഡിയോകളും ചിത്രങ്ങളുമൊക്കെ വളരെ വേഗത്തിലാണ് സോഷ്യല് മീഡിയയില് വൈറലാകാറുള്ളത്. അടുത്തിടെ രണ്ട് കുഞ്ഞു സഹോദരങ്ങള് ചിരിക്കുന്ന വീഡിയോ സമൂഹമാധ്യമങ്ങളില് നിറഞ്ഞിരുന്നു. വീണ്ടും വൈറലാവുകയാണ് ഒരു ചിരി.\nഒരു കുഞ്ഞുവാവയാണ് ഈ ചിരി വീഡിയോയിലെ താരം. ഈ കുരുന്ന് ചിരി കാഴ്ചക്കാരെ പോലും ചിരിപ്പിക്കുന്നു. അമ്മ തുമ്മുന്നത് കാണുമ്പോള് നിറഞ്ഞ് ചിരിക്കുകയാണ് ഈ കുഞ്ഞുവാവ. എന്നാല് അമ്മയുടെ തുമ്മല് ആകട്ടെ അഭിനയവും. കുഞ്ഞിനെ ചിരിപ്പിക്കാന് തുമ്മല് അഭിനയിക്കുകയാണ് ഈ അമ്മ.\nRead more: വൈദ്യുത ലൈനില് കുടുങ്ങിയ കുട്ടിക്കുരങ്ങനെ സാഹസികമായി രക്ഷിച്ച് അമ്മക്കുരങ്ങ്: വൈറല് വീഡിയോ\nബോളിവുഡ് താരം അമിതാഭ് ബച്ചനും രസകരമായ ഈ ചിരി വീഡിയോ പങ്കുവെച്ചിട്ടുണ്ട്. നിഷ്‌കളങ്കതയോടെ നിര്‍ത്താതെ ചിരിക്കുന്ന കുഞ്ഞുവാവ മനോഹരമായ ചിരി കൊണ്ട് സോഷ്യല്‍മീഡിയയുടെ മനം കവരുകയാണ്.\nStory highlights: Amitabh Bachchan shares adorable video of baby laughing


I P L | ഐ പി എല് 13-ാം പതിപ്പിന് ഒരുങ്ങി ചെന്നൈ സൂപ്പര് കിങ്‌സ് ടീമിനൊപ്പം ചേര്‍ന്ന് താരങ്ങള്; രാജ്യം വീണ്ടും ഐപിഎല് ആവേശത്തിലേക്ക് - Malayalivartha.com Widgets Magazine\n15 AUGUST 2020 08:58 AM IST\nഇന്ത്യന് പ്രീമിയര് ലീഗിന്റെ 13-ാം പതിപ്പിന് വേദിയാകുന്ന യു.എ.ഇയിലേക്ക് പറക്കുന്നതിന് മുമ്പ് ചെന്നൈ സൂപ്പര് കിങ്‌സ് സംഘടിപ്പിക്കുന്ന ആറു ദിവസത്തെ ക്യാമ്പിനായി ഇന്ത്യന് താരങ്ങള് ചെന്നൈയിലെത്തി. ക്യാപ്റ്റന് എം.എസ് ധോനി, സുരേഷ് റെയ്‌ന, ദീപക് ചാഹര്, പിയൂഷ് ചൗള തുടങ്ങിയവരാണ് ചെന്നൈയിലെത്തിയത്.\nവിമാനമാര്‍ഗമാണ് ഡല്‍ഹിയില് നിന്ന് ഇവര് ചെന്നൈയിലെത്തയത്. വിമാനത്തില് നിന്നുള്ള ചിത്രങ്ങള് റെയ്‌ന ട്വീറ്റ് ചെയ്തിട്ടുണ്ട്. ധോനി എയര്‍പോര്‍ട്ടില് വന്നിറങ്ങുന്ന ചിത്രം ചെന്നൈ സൂപ്പര് കിങ്‌സും പങ്കുവെച്ചിട്ടുണ്ട്. ഓഗസ്റ്റ് 15 മുതല് 20 വരെ ചെന്നൈ എം.എ ചിദംബരം സ്റ്റേഡിയത്തിലാണ് ക്യാമ്പ് നടക്കുന്നത്. ബൗളിങ് പരിശീലകന് എല് ബാലാജിയുടെ നേതൃത്വത്തിലാണ് ക്യാമ്പ് നടക്കുക.\nഅതിനുശേഷം താരങ്ങള് ഈ മാസം 22-ന് ചാര്‍ട്ടേഡ് വിമാനത്തില് യു.എ.ഇയിലേക്ക് പോകും. മുഖ്യ പരിശീലകന് സ്റ്റീഫന് ഫ്‌ളെമിങ്, ബാറ്റിങ് പരിശീലകന് മൈക്ക് ഹസ്സി എന്നിവര് ടീമിനൊപ്പം ചേരാനായി ഓഗസ്റ്റ് 23-ന് യു.എ.ഇയിലെത്തും. അതേസമയം വ്യക്തിപരമായ കാരണങ്ങള് ചൂണ്ടിക്കാട്ടി രവീന്ദ്ര ജഡേജ ക്യാമ്പില് നിന്ന് പിന്മാറിയിട്ടുണ്ട്. ജഡേജ പിന്നീട് യു.എ.ഇയിലെത്തും. സെപ്റ്റംബര് 19-നാണ് ഐ.പി.എല് തുടങ്ങുന്നത്.


കളി മലയാളിയോട്, ബ്രിട്ടീഷ് പൗരന്റെ മകള് പറഞ്ഞു സൗകര്യം പോരെന്ന്, വിഡിയോ എടുത്ത് അയച്ചുകൊടുത്തു കലക്റ്റര് ബ്രോ – Media Mangalam\nകളി മലയാളിയോട്, ബ്രിട്ടീഷ് പൗരന്റെ മകള് പറഞ്ഞു സൗകര്യം പോരെന്ന്, വിഡിയോ എടുത്ത് അയച്ചുകൊടുത്തു കലക്റ്റര് ബ്രോ\nകൊച്ചി: കോവിഡ് 19 ചികിത്സയിലുള്ള ബ്രിട്ടീഷ് പൗരന് കളമശേരി മെഡിക്കല് കോളജില് മികച്ച ചികിത്സ ലഭിക്കുന്നില്ലെന്ന ബന്ധുക്കളുടെ വിമര്‍ശനത്തിനു മറുപടിയുമായി ജില്ലാ ഭരണകൂടം. രാജ്യാന്തര മാധ്യമങ്ങളിലൂടെയായിരുന്നു ബന്ധുക്കളുടെ വിമര്‍ശനം. കളമശേരി മെഡിക്കല് കോളജ് ഐസൊലേഷന് വാര്‍ഡിലെ മികച്ച സൗകര്യങ്ങളുടെ ചിത്രങ്ങളടക്കം പുറത്തുവിട്ടാണ് അധികൃതര് വിമര്‍ശനത്തിനു മറുപടി നല്‍കിയത്.\nനിരീക്ഷണത്തില് കഴിയണമെന്ന അധികൃതരുടെ നിര്‍ദേശം അവഗണിച്ച് നെടുമ്പാശേരി വിമാനത്താവളത്തിലെത്തിയ 19 അംഗ ബ്രിട്ടീഷ് യാത്രാസംഘത്തിലെ 76 കാരന്റെ മകളാണ് കേരളത്തിലെ കോവിഡ് ചികിത്സയെ വിമര്‍ശിച്ചത്. വൃത്തിയില്ലാത്ത ആശുപത്രിയിലാണ് പിതാവിനെ പ്രവേശിപ്പിച്ചിരിക്കുന്നതെന്നും കിടക്കയോ ഭക്ഷണമോ കിട്ടുന്നില്ലെന്നും ഇവര് പരാതി ഉന്നയിച്ചു. ഗാര്‍ഡിയിന് അടക്കമുള്ള ബ്രിട്ടീഷ് മാധ്യമങ്ങള് ഇത് ഏറ്റുപിടിച്ചതിനു പിന്നാലെയാണ് കളമശേരി മെഡിക്കല് കോളജ് ആശുപത്രിയിലെ ഐസൊലേഷന് വാര്‍ഡിന്റെ ചിത്രം അധികൃതര് പുറത്തുവിട്ടത്.\nഐസൊലേഷനില് കഴിയുന്ന ഓരോ രോഗിക്കും ബാത് റൂം അറ്റാച്ച് ചെയ്ത പ്രത്യേക മുറികളാണ് നല്‍കിയിരിക്കുന്നത്. വിദേശികളായ രോഗികള്‍ക്ക് അവര്‍ക്ക് ഇഷ്ടമായ മെനു അനുസരിച്ചാണ് ഭക്ഷണം. രാജ്യാന്തര നിലവാരത്തിലാണ് ആശുപത്രി പ്രവര്‍ത്തിക്കുന്നതെന്ന് ജില്ലാ കലക്ടര് വ്യക്തമാക്കി. നിലവില് ബ്രിട്ടീഷ് പൗരനടക്കം കളമശേരിയില് ചികിത്സയിലുള്ള ആറു പേര് രോഗമുക്തരായിട്ടുണ്ട്. ആറു ദിവസത്തെ ചികിത്സയിലൂടെയാണ് ഇവര് രോഗവിമുക്തരായത്. ഇതിനിടെയാണ് മെഡിക്കല് കോളജ് സൗകര്യങ്ങളെ വിമര്‍ശിച്ച് ബ്രിട്ടീഷ് പൗരന്റെ മകള് രംഗത്തു വന്നത്. കോവിഡ് കെയര് കേന്ദ്രമായ കളമശേരി മെഡിക്കല് കോളജിന് പ്രത്യേക ശ്രദ്ധയാണ് ജില്ലാ ഭരണകൂടം നല്‍കുന്നത്. ആശുപത്രി മുറികള് ദിവസേന6തവണ ശുചീകരിക്കുന്നുണ്ട്.4മണിക്കൂര് ഷിഫ്റ്റില് ആറ് മെഡിക്കല് സംഘം ഇവരെ പരിചരിക്കുന്നു. ഇറ്റലിയില് നിന്നെത്തിയ കുട്ടിക്ക് ഇഷ്ടഭക്ഷണമായ പാസ്ത അടക്കം എത്തിച്ച് രോഗീ പരിചരണത്തില് മികച്ച മാതൃകയാണ് ജില്ലാ ഭരണകൂടം കാണിച്ചത്.\nജില്ലാ കളക്ടറുടെ എഫ്.ബി. പോസ്റ്റ് കാണാം\nbeverage outletsCovid-19 corona corona in india corona in kerala corona in uk corona kerala corona virus covi 19 covid covid-19 thrissur corona\nറിസര്‍വ് ബാങ്ക് റിപ്പോ, റിവേഴ്സ് റിപ്പോ നിരക്കുകള് കുത്തനെ കുറച്ചു; വളര്‍ച്ചാ നിരക്ക് പ്രവചനാതീതം, വായ്പകള്‍ക്ക് മൂന്നുമാസം മോറട്ടോറിയം\nജനങ്ങളുടെ ബോറടി മാറ്റാന് ഇനി ഭക്തിമാര്‍ഗം, രാമായണവും മഹാഭാരതവും പുനഃസംപ്രേഷണം ചെയ്യും


സ്വിഫ്റ്റ് ഡിസയറായി | Maruti Suzuki Swift Dzire | Swift Dzire | Maruti Suzuki India | Test Drive Cars | Maruti Suzuki Dzire\nസന്തോഷ് May 31, 2017 04:06 PM IST\nഡിസയറിൽ നിന്നു സ്വിഫ്റ്റ് പോയപ്പോൾ പകരം എന്തു കിട്ടി? ഡിസയറിന് സ്വിഫ്റ്റിനെക്കാൾ ആയിരത്തിലധികം മടങ്ങ് മികവുണ്ടായി. പുതിയ മനോഹര രൂപവും ധാരാളം സവിശേഷതകളുമായി സ്വിഫ്റ്റല്ലാത്ത ഡിസയർ ടെസ്റ്റ് ഡ്രൈവിലേക്ക്.\nMaruti Suzuki Dzire 2017 | Test Drive Review | Price, Mileage, Features | Manorama Online\n∙ വിൽപനക്കുതിപ്പ്: മാസം ശരാശരി 16500 ഡിസയറുകൾ നിരത്തിലിറങ്ങുന്നുണ്ട്. ഈ വിഭാഗത്തിൽ ഏറ്റവുമധികം വിൽപനയുള്ള കാർ. ഹാച്ച് ബാക്ക് കഴിഞ്ഞാൽ ഏറ്റവുമധികം കാറുകൾ വിൽക്കുന്ന വിഭാഗമാണ് കോംപാക്ട് സെഡാനെന്ന ചെറു സെഡാനുകൾ. നാലു മീറ്ററിൽ താഴെയാണ് നീളമെന്നത് നികുതിയും വിലയും കുറയാൻ കാരണമാകുന്നു എന്നതു തന്നെ വിൽപനക്കുതിപ്പിനു പിന്നിൽ. ഹാച്ച് ബാക്കിൽ ഒതുങ്ങിയേക്കാമെന്നു കരുതി ഷോറൂമിലെത്തുന്ന സാധാരണക്കാരായ ഉപഭോക്താക്കളുടെ മനസ്സുമറിക്കുന്ന കൊച്ചുസെ ഡാനുകൾ.\n∙ സ്വിഫ്റ്റ് ഡിസയർ: ജനപ്രിയ ഹാച്ച് ബാക്ക് സ്വിഫ്റ്റിനെ അടിസ്ഥാനപ്പെടുത്തി സ്വിഫ്റ്റ് ഡിസയർ സെ‍ഡാൻ പുറത്തിറങ്ങിയത് 2008 ലാണ്. മാരുതിയുടെ വിശ്വാസ്യതയും നിർമാണ നിലവാരവും ചുരുങ്ങിയ കാലംകൊണ്ട് ഡിസയറിനെ ജനപ്രിയമാക്കി. പൂർണ സെഡാനായി എത്തിയ ഡിസയറിന്റെ നീളം നാലുമീറ്ററിൽ താഴെ ഒതുക്കി കാംപോക്റ്റ് സെഡാൻ ആക്കിയത് രണ്ടാം തലമുറ മുതലാണ്.\n∙അടിമുടി മാറി: രണ്ടാം തലമുറ ഡിസയറുമായി കാര്യമായൊന്നും മൂന്നാം തലമുറ കടം കൊള്ളുന്നില്ല. സ്വിഫ്റ്റിന്റെ സെഡാൻ തന്നെ. ഇന്ത്യയിൽ പുതുതലമുറ സ്വിഫ്റ്റ് ഇതുവരെ ഇറങ്ങാത്തതിനാലാവണം സ്വിഫ്റ്റ് നാമകരണം ഡിസയറിനു വേണ്ടെന്നു വച്ചത്. ജപ്പാനിൽ കഴിഞ്ഞ വർഷം അവസാനം പുറത്തിറങ്ങിയ പുതുതലമുറ സ്വിഫ്റ്റിനോട് സാമ്യം തോന്നുന്ന വലിയ ഗ്രില്ലാണ് ഡിസയറിൽ. ഇറ്റാലിയൻ കാറുകളെ അനുസ്മരിപ്പിക്കുന്ന വലിയ ഗ്രിൽ. എൽ ഇ ഡി ഡേ ടൈം റണ്ണിങ് ലൈറ്റുകളുള്ള ഹെഡ് ലാംപുകൾ വശങ്ങളിലേക്ക് ഓടിക്കയറുന്നു. വലിയ ഫോഗ് ലാംപുകൾ. മുൻവശം മനോഹരം.\n∙ ഏച്ചു കെട്ടല്ല: ഏതു കാഴ്ചയിലും ഏച്ചു കെട്ടിയ സെഡാനാണെന്ന തോന്നൽ ഡിസയറിനില്ല. എല്ലാ അഴകളവുകളും കൃത്യം. ഈ രൂപഭംഗി തന്നെ പുതിയ ഡിസയറിന്റെ മുഖമുദ്ര. 15 ഇഞ്ച് ഡയമണ്ട് കട്ട് അലോയ് വീലുകൾ. മനോഹരമായ എൽ ഇ ഡി ടെയ്ൽ ലാംപുകളും അവയെ ബന്ധിപ്പിക്കുന്ന ക്രോം ലൈനുമുള്ള പിൻവശത്തിന് സിയാസുമായി സാമ്യമുണ്ടോ എന്നൊരു സംശയം.\n∙ വലിയ കാർ: അളവുകളിൽ തെല്ലു വലുതാണ് പുതിയ ഡിസയർ. നീളം 3995 മില്ലി മീറ്ററിൽ ഒതുക്കിയപ്പോൾ, വീതി 20 മി മി കൂടി 1735 ലെത്തി. പൊക്കം തെല്ലു കുറഞ്ഞു. 40 മി മി കുറഞ്ഞ് 1515 മി മി. വീൽ ബെയ്സ് കൂടുതലാണ്. 20 മി മി വർദ്ധിച്ച് 2450 മി മി ആയി. ബൂട്ട് സ്ഥലം കുറവാണ് എന്ന പരാതിക്ക് ഇനി ഇടമില്ല. 379 ലീറ്റർ ബൂട്ട്. ഭാരം കുറഞ്ഞ പുതിയ പ്ലാറ്റ്ഫോമിലാണ് നിർമാണം. പെട്രോൾ മോ‍ഡലിന് 85 കിലോയും ഡീസലിന് 105 കിലോയും ഭാരം കുറവാണ്.\n∙ പ്രീമിയം: സെസ്റ്റിനോടു കിടപിടിക്കുന്ന ഉൾവശം. ഡാഷ് ബോർഡിലെ തടിയുടെ ഫിനിഷുള്ള പാനലിങ്ങും വലിയ എൽഇ ഡി ഡിസ്പ്ളേയും ഫ്ളാറ്റ് ബോട്ടം സ്റ്റിയറിങ്ങും വലിയ സീറ്റുകളും പ്രത്യേകതകൾ. ഡയലുകളും ക്ളസ്റ്ററും സ്പോർട്ടി. ബെയ്ജ്, കറുപ്പ്,ക്രോമിയം സങ്കലനമാണ് ഉള്ളിൽ.\n∙ ആധുനികം: ആൻഡ്രോയ്ഡ് ഓട്ടോ, ആപ്പിൾ കാർ പ്ലേ തുടങ്ങിയ സൗകര്യങ്ങളുള്ള ടച് സ്ക്രീൻ മൾട്ടിമീഡിയ സിസ്റ്റം സെഡ്ഡി ഐ പ്ലസ് മാനുവൽ ഗിയർ മോഡലിലുണ്ട്. പിൻനിരസീറ്റ് യാത്രക്കാർക്കായി എസിവെന്റും ചാർജിങ് പോയിന്റും വന്നു. വീൽ ബെയ്സിൽ വന്ന വർദ്ധന പിന്നിലെ അധികസ്ഥലമായി പരിണമിച്ചു.\n∙ ഡ്രൈവിങ്: ഡീസലിലും പെട്രോളിലുമുള്ള എ എം ടി മോഡലുകൾ നമ്മെ മടിയൻമാരാക്കും. സുഖമായി ലയിച്ചിരുന്നങ്ങനെ ഓടിക്കാം. ആവശ്യത്തിനു ശക്തി, സ്മൂത്ത്. എ എംടി ഗിയർ ബോക്സ് മാരുതികളിലാണ് ഏറ്റവും മികവു കാട്ടുന്നതെന്നു പറയാതെ തരമില്ല.\n∙മൈലേജ് ചാംപ്യൻ: ലീറ്ററിന് 28.4 കിലോമീറ്റർ മൈലേജോടെ വിഭാഗത്തിലെ ഏറ്റവും മികച്ച ഇന്ധനക്ഷമതയുള്ള ഡീസൽ കാറായി മാറി ഡിസയർ. ലീറ്ററിന് 22 കിലോമീ റ്ററാണ് പെട്രോൾ മോഡലിന്റെ ഇന്ധനക്ഷമത.\n∙ ഓട്ടമാറ്റിക്കിന് മുൻതൂക്കം: അടിസ്ഥാന വകഭേദത്തിനൊഴിച്ച് ബാക്കി എല്ലാ മോ‍ഡലുകളും എ എം ടി ഗിയർ ബോക്സോടുകൂടിയ വകഭേദവും ലഭ്യമാണ്. മുമ്പിൽ രണ്ട് എയർബാഗുകൾ, എ ബി എസ്.\n∙ വിലക്കൂടുതലില്ല: പെട്രോളിന് 5.64 ലക്ഷം മുതൽ 8.64 വരെയും ഡീസലിന് 7.10 ലക്ഷം മുതൽ 9.65 ലക്ഷം വരെ വില. പഴയ മോഡലിനെക്കാൾ അധികം കൂടുന്നില്ല.\n∙ ടെസ്റ്റ്ഡ്രൈവ്: ഇൻഡസ് മോട്ടോഴ്സ്, 9847000000


തിരുവനന്തപുരം : കോവിഡ് വ്യാപന പശ്ചാത്തലത്തില് സംസ്ഥാനത്ത് നിയന്ത്രണങ്ങള് ഏര്‍പ്പെടുത്തി ദുരന്ത നിവാരണ വകുപ്പ് ഉത്തരവിറക്കി. അടച്ചിട്ട മുറികളില് നടക്കുന്ന യോഗം, പരിപാടികള് തുടങ്ങിയവയില് പരമാവധി 100 പേരും തുറസായ സ്ഥലങ്ങളില് നടക്കുന്ന പരിപാടികളില് പരമാവധി 200 പേര്‍ക്കുമാണ് പങ്കെടുക്കാന് അനുവാദം. നിശ്ചിത എണ്ണത്തില് കൂടുതല് ആളുകളെ പങ്കെടുപ്പിക്കണമെങ്കില് സംഘാടകര് ചടങ്ങില് പാസ് സംവിധാനം ഏര്‍പ്പെടുത്തണം. 72 മണിക്കൂറിനുള്ളില് ആര്‍ടിപിസിആര്/ സലൈവ ടെസ്റ്റ് നടത്തി കോവിഡ് നെഗറ്റീവായവര്‍ക്കും ആദ്യ ഘട്ട വാക്‌സിന് സ്വീകരിച്ച സര്‍ട്ടിഫിക്കറ്റുമുള്ളവര്‍ക്കും മാത്രമെ പ്രവേശനം അനുവദിക്കൂ. വിവാഹം, മരണാനന്തര ചടങ്ങ്, സാംസ്‌കാരിക പരിപാടി, കായിക പരിപാടി, ഉത്സവങ്ങള് തുടങ്ങിയവയ്‌ക്കെല്ലാം ഇത് ബാധകമാണ്. പരിപാടികള് രണ്ടു മണിക്കൂറിനുള്ളില് അവസാനിപ്പിക്കണം. പരിപാടികളില് കഴിയുന്നതും പാഴ്സലോ ടേക്ക് എവെ രീതിയിലോ ആകണം ആഹാരം വിതരണം ചെയ്യേണ്ടത്. ഇഫ്താര് ചടങ്ങുകളില് ആള്‍ക്കൂട്ടം ഒഴിവാക്കുന്നതിന് മതനേതാക്കളും ജില്ലാ ഭരണകൂടവും ജനങ്ങളെ പ്രേരിപ്പിക്കണം.\nകച്ചവട സ്ഥാപനങ്ങള്‍ക്കും ഹോട്ടലുകള്‍ക്കും രാത്രി ഒന്‍പത് മണി വരെ പ്രവര്‍ത്തിക്കാം. സ്ഥാപനങ്ങള് ഡോര് ഡെലിവറി സംവിധാനം പ്രോത്സാഹിപ്പിക്കണം. കച്ചവട സ്ഥാപനങ്ങള് നടത്തുന്ന ഷോപ്പിംഗ് മേളകളും മെഗാ സെയിലുകളും രണ്ട് ആഴ്ചത്തെക്കോ കോവിഡ് വ്യാപനം നിയന്ത്രണ വിധേയമാകുന്നതുവരെയോ മാറ്റിവയ്ക്കണം. ഹോട്ടലുകളിലും റസ്റ്റോറന്റുകളിലും തിരക്ക് ഒഴിവാക്കാനായി ടേക്ക് എവെ, ഹോം ഡെലിവെറി സംവിധാനങ്ങള് പ്രോത്സാഹിപ്പിക്കണം. ഹോട്ടലുകള്, റസ്സോറന്റ്, സിനിമ തിയറ്റര് എന്നിവിടങ്ങളില് അന്‍പത് ശതമാനം പേര്‍ക്ക് മാത്രമായിരിക്കും പ്രവേശനം. സ്ഥാപനങ്ങളില് കോവിഡ് പ്രോട്ടോക്കോള് പാലിക്കുന്നുണ്ടെന്ന് ഉറപ്പാക്കണം. കേന്ദ്രീകൃത എയര് കണ്ടീഷന് സംവിധാനമുള്ള സ്ഥലങ്ങളില് (മാള്, തിയറ്റര്, ഓഡിറ്റോറിയം) പ്രവേശനം നിയന്ത്രിക്കുകയും കോവിഡ് പ്രോട്ടോക്കോള് പാലിക്കുകയും പ്രവേശന കവാടങ്ങളില് തെര്‍മല് സ്‌കാനിംഗ് ഏര്‍പ്പെടുത്തുകയും വേണം.\nബസുകളില് നിന്ന് യാത്ര ചെയ്യാന് അനുവദിക്കില്ല. മോട്ടോര് വാഹന വകുപ്പ് ഇത് ഉറപ്പാക്കും. ആള്‍ക്കൂട്ടം ഒഴിവാക്കുന്നതിനായി യോഗങ്ങള് പരമാവധി ഓണ്‍ലൈനിലൂടെയാക്കാനും നിര്‍ദ്ദേശമുണ്ട്. ആശുപത്രി ഒ.പി കളിലെ തിരക്ക് ഒഴിവാക്കാനായി ആരോഗ്യ വകുപ്പിന്റെ ഇ-സഞ്ജീവനി സംവിധാനം ഉപയോഗിക്കാന് പ്രോത്സാഹനം നല്‍കണം. ടെസ്റ്റ് പോസിറ്റിവിറ്റി നിരക്ക് (ടി.പി.ആര്) ഉയരുന്ന തദ്ദേശ ഭരണസ്ഥാപന പരിധിയില് ജില്ലാ മജിസ്‌ട്രേറ്റിന് വ്യക്തമായ കണക്കുകളുടെ അടിസ്ഥാനത്തില് നിയന്ത്രണങ്ങള് ഏര്‍പ്പെടുത്താമെന്നും ഉത്തരവില് വ്യക്തമാക്കുന്നു.


ഹയർഗ്രേഡ് ലഭിക്കാൻ തടസമില്ല : Deepika.com Tax Special\nമൃഗസംരക്ഷണ വകുപ്പിൽ ക്ലർക്കായി എട്ടു വർഷമായി ജോലി ചെയ്യുന്നു. ഡിപ്പാർട്ട്മെന്‍റൽ പരീക്ഷകൾ ഒന്നുംതന്നെ പാസായിട്ടില്ല. അതിനാൽ പ്രൊബേഷൻ ഡിക്ലയർ ചെയ്യാൻ സാധിച്ചിട്ടില്ല. എനിക്ക് ആകെ ഒരു ഇൻക്രിമെന്‍റ് മാത്രമേ ലഭിച്ചിട്ടുള്ളൂ. എനിക്ക് ഒന്നാമത്തെ സമയബന്ധിത ഹയർ ഗ്രേഡ് ലഭിക്കാൻ അർഹതയുണ്ടോ? അതോ പ്രൊബേഷൻ ഡിക്ലയർ ചെയ്തെങ്കിൽ മാത്രമേ ഹയർഗ്രേഡ് ലഭിക്കുകയുള്ളോ?\nസമയബന്ധിത ഹയർ ഗ്രേഡ് ലഭിക്കുന്നതിന് പ്രൊബേഷൻ ഡിക്ലയർ ചെയ്യണമെന്ന നിബന്ധനയില്ല. എട്ടുവർഷം പൂർത്തിയാകുന്ന മുറയ്ക്ക് ഒന്നാമത്തെ സമയബന്ധിത ഹയർഗ്രേഡ് ലഭിക്കും. ടെസ്റ്റ് യോഗ്യത നേടാത്തവർക്കുള്ള താഴ്ന്ന ശന്പള സ്കെയിൽ മാത്രമേ ലഭിക്കുകയുള്ളൂവെന്നു മാത്രം. അതുപോലെ ശന്പളം ഫിക്സ് ചെയ്താൽ അടുത്ത ഇൻക്രിമെന്‍റ് ലഭിക്കണമെങ്കിൽ പ്രൊബേഷൻ ഡിക്ലയർ ചെയ്യേണ്ടതാവശ്യമാണ്.


വര്‍ക്കല ബീച്ചിലെ ക്ലിഫ് സംരക്ഷണം; പഠനം പൂര്‍ത്തിയാകാന് ഇനിയും ഒരു വര്‍ഷം എടുക്കുമെന്ന് കേന്ദ്രം\nMon Sep 20 2021 23:10:18 GMT+0530 (India Standard Time)\nനാഷനല് സെന്റര് ഫോര് എര്‍ത്ത് സയന്‍സും നാഷണല് സെന്റര് ഫോര് കോസ്റ്റല് റിസേര്‍ച്ചും നടത്തുന്ന സമഗ്ര പഠനത്തില് ക്ലിഫിനോട് ചേര്‍ന്ന ആറു കിലോമീറ്റര് തീരദേശ സര്‍വ്വേ പൂര്‍ത്തിയായിട്ടുണ്ട്\nABH29 Nov 2019 9:58 AM GMT\nന്യൂഡല്‍ഹി: വര്‍ക്കല ബീച്ചിലെ ക്ലിഫ് സംരക്ഷിക്കുന്നതുമായി ബന്ധപ്പെട്ട് കേന്ദ്ര ഭൗമശാസ്ത്ര മന്ത്രാലയം നടത്തുന്ന പഠനം പൂര്‍ത്തിയാവുന്നതിന് ഒരു വര്‍ഷം കൂടി എടുക്കുമെന്ന് കേന്ദ്ര സര്‍ക്കാര്. അടൂര് പ്രകാശ് എംപി യുടെ ചോദ്യത്തിന് ശാസ്ത്ര സാങ്കേതിക വകുപ്പ് മന്ത്രി ഹര്‍ഷ് വര്‍ധനാണ് ഇക്കാര്യം ലോക്‌സഭയെ അറിയിച്ചത്.\nനാഷനല് സെന്റര് ഫോര് എര്‍ത്ത് സയന്‍സും നാഷണല് സെന്റര് ഫോര് കോസ്റ്റല് റിസേര്‍ച്ചും നടത്തുന്ന സമഗ്ര പഠനത്തില് ക്ലിഫിനോട് ചേര്‍ന്ന ആറു കിലോമീറ്റര് തീരദേശ സര്‍വ്വേ പൂര്‍ത്തിയായിട്ടുണ്ട്. 2019 മാര്‍ച്ചില് സ്ഥാപിച്ച കാലാവസ്ഥ സ്‌റ്റേഷനില് നിന്നും വിവരങ്ങള് ലഭ്യമായി തുടങ്ങിയിട്ടുണ്ടെന്നും മന്ത്രി മറുപടിയില് വ്യക്തമാക്കി.


ഇരുപത്തേഴാം രാവിൽ മസ്ജിദുകളിൽ വിശ്വാസി പ്രവാഹം | 4PM News\nകുവൈത്ത് സിറ്റി : ഇരുപത്തേഴാം രാവിൽ മസ്ജിദുകളിൽ വിശ്വാസികൾ നിറഞ്ഞു. ആയിരം മാസങ്ങളെക്കാൾ ശ്രേഷ്ഠമായതെന്ന് കരുതുന്ന ലൈലത്തുൽ ഖദ്‌ർ പ്രതീക്ഷയിൽ പള്ളികളിൽ എത്തിയവർ പാപമോചനത്തിനായി മനമുരുകി പ്രാ‍ർഥിച്ചു. വിടപറയാൻ ഒരുങ്ങിയ മാസത്തിന്റെ ചൈതന്യം പൂർണമായും ആവാഹിച്ചെടുത്ത് ദൈവസന്നിധിയിൽ ഒത്തുകൂടിയവർ രാവ് പകലാക്കി പള്ളികളിൽ കഴിഞ്ഞു.\nതറാവീഹ് നമസ്കാരത്തിനെത്തി പാതിരാവിൽ ഖിയാമുല്ലൈൽ നമസ്കാ‍രവും നടത്തി സുബ്‌ഹി നമസ്കാരത്തിനുശേഷം വീടണഞ്ഞവരും ഒട്ടേറെ. കുവൈത്തിൽ ഖിയാമുല്ലൈൽ നമസ്കാരം നടന്ന പള്ളികളിലെല്ലാം വൻ സുരക്ഷാ സംവിധാനമാണ് ഒരുക്കിയത്. പള്ളികളിലേക്കുള്ള പാതകളിൽ ഗതാഗത തടസ്സം ഇല്ലാതാക്കുന്നതിന് ആഭ്യന്തരമന്ത്രാലയം നടപടികൾ സ്വീകരിച്ചു. ഖിയാമു‌ല്ലൈൽ നമസ്കാരത്തിലെഖുനൂത്ത് ഭക്തിസാന്ദ്രമായി.\nപാപമോചനം തൊട്ട് ആഗോള സമാധാനം ലഭ്യമാകുന്നതിനുവരെ ഇമാമുമാർ പ്രാർത്ഥിച്ചു. ഇമാമുമാർക്ക് പിന്നിൽ അണിനിരന്ന ആയിരങ്ങൾ ഓരോ വാചകത്തിനും മനമറിഞ്ഞ് ആമീൻ ചൊല്ലി. ചിലപ്പോഴൊക്കെ അത് ഗദ്ഗദമായി മാറി. കുവൈത്തിൽ ലക്ഷത്തിലേറെ ആളുകൾ ഖിയാമുല്ലൈൽ നമസ്കാരത്തിന് എത്താറുള്ള മസ്ജിദുൽ കബീറിൽ ഇത്തവണ കനത്ത നിയന്ത്രണം കാരണം പതിനെണ്ണായിരത്തോളം ആളുകൾക്കേ അവസരം ലഭ്യമായുള്ളൂ. മസ്ജിദുൽ കബീറിന് സമീപം വിശാലമായ സ്ഥലത്ത് തന്പുകൾ കെട്ടി വിശ്വാസികൾക്ക് സൗകര്യം ഒരുക്കാറായിരുന്നു പതിവ്. പള്ളിയോട് തൊട്ടുള്ള ഹൈവേ വികസനം നടക്കുന്നതിനാൽ അസൗകര്യം പരിഗണിച്ച് നിയന്ത്രണം ഏർപ്പെടുത്തുകയായിരുന്നു.\nസൗദിയിൽ ആദ്യ മലയാള സിനിമാ പ്രദർശനം 14ന്


സുന്ദരം ഈ ചങ്കുറപ്പ്...കങ്കാരുക്കളെ വിരട്ടി ഇന്ത്യൻ വാലറ്റം | Madhyamam\nവിദ്യാർഥികളുടെ തലമുടി കായികാധ്യാപിക മുറിച്ചതായി പരാതി\nബഫർസോൺ: സംസ്ഥാന സർക്കാർതന്നെ സുപ്രീംകോടതിയെ സമീപിക്കുമെന്ന്...\nഅറസ്റ്റിലായ വെൽഫെയർ പാർട്ടി നേതാക്കളെ വിട്ടയച്ചു\nകേരളത്തിൽ കോഴിമുട്ട വില കുതിക്കുന്നു\nബാറ്റിങ്ങിനിടയിൽ വാഷിങ്ടൺ സുന്ദറും ശാർദുൽ താക്കൂറും\ndate_range 17 Jan 2021 8:00 AM GMT\nസുന്ദരം ഈ ചങ്കുറപ്പ്...കങ്കാരുക്കളെ വിരട്ടി ഇന്ത്യൻ വാലറ്റം\nസുന്ദറിനും ശാർദുലിനും അർധശതകം, ഇന്ത്യ 336; ഓസീസിന് ഒന്നാമിന്നിങ്സ് ലീഡ് 33 റൺസ് മാത്രം\nബ്രിസ്ബെയ്ൻ: വാലറ്റത്ത് നിശ്ചയദാർഢ്യത്തോടെ ശാർദുൽ താക്കൂറും (67) വാഷിങ്ടൺ സുന്ദറും (62) ബാറ്റുവീശിയപ്പോൾ ആസ്േട്രലിയക്കെതിരെ നാലാം ക്രിക്കറ്റ് ടെസ്റ്റിൽ വീറുറ്റ പ്രകടനവുമായി ഇന്ത്യ. മുൻനിര മങ്ങിയതോടെ, വൻ ലീഡു വഴങ്ങി നില പരുങ്ങലിലായേക്കുമെന്ന ഘട്ടത്തിൽ സെഞ്ച്വറി കൂട്ടുകെട്ടുമായി അവസരത്തിനൊത്തുയർന്ന് സുന്ദർ-ശാർദൂൽ ജോടി ചെറുത്തുനിന്നപ്പോൾ ഒന്നാമിന്നിങ്സിൽ ഓസീസിന് മറുപടിയായി സന്ദർശകർ 336 റൺസെടുത്തു. ഒന്നാമിന്നിങ്സിൽ ആസ്ട്രേലിയയുടെ ലീഡ് അതോടെ 33 റൺസിലൊതുങ്ങി. മൂന്നാം ദിനം സ്റ്റംപെടുക്കുേമ്പാൾ ആതിഥേയർ രണ്ടാമിന്നിങ്സിൽ വിക്കറ്റ് നഷ്ടമാവാതെ 21 റൺസെടുത്തിട്ടുണ്ട്. 22 പന്തിൽ ഡേവിഡ് വാർണർ 20 റൺസുമായി ക്രീസിലുണ്ട്. പത്തു വിക്കറ്റ് കൈയിലിരിേക്ക, ഓസീസ് മൊത്തം 54 റൺസിന് മുന്നിലാണ്.\nരണ്ടു വിക്കറ്റിന് 62 റൺസെന്ന നിലയിൽ മൂന്നാംദിനം ഇന്നിങ്സ് പുനരാരംഭിച്ച ഇന്ത്യൻ നിരയിൽ പിടിച്ചുനിൽക്കാൻ പേരുകേട്ട ചേതേശ്വർ പൂജാരയാണ് ആദ്യം കളം വിട്ടത്. 94 പന്തിൽ 25 റൺസെടുത്ത പൂജാര ജോഷ് ഹേസൽവുഡിന്‍റെ പന്ത് പ്രതിരോധിക്കാനാഞ്ഞപ്പോൾ ബാറ്റിലുരുമ്മി വിക്കറ്റിന് പിന്നിൽ ടിം പെയ്നേ ക്യാച്ചെടുക്കുകയായിരുന്നു. വൈകാതെ ക്യാപ്റ്റൻ അജിൻക്യ രഹാനെയും മടങ്ങി. 93 പന്തിൽ മൂന്നു ഫോറടക്കം 37ലെത്തിയ ഇന്ത്യൻ നായകന്‍റെ അന്തകനായത് മിച്ചൽ സ്റ്റാർക്. മൂന്നാം തവണയും സ്ലിപ്പിനിടയിലെ പഴുതിലൂടെ ബൗണ്ടറി കൊതിച്ച രഹാനെയുെട കണക്കുകൂട്ടൽ പിഴപ്പോൾ പന്ത് നാലാം സ്ലിപ്പിൽ മാത്യൂ വെയ്ഡിന്‍റെ കൈകളിൽ.\nപിന്നാെല മായങ്ക് അഗർവാളിനെയും (75 പന്തിൽ 38) ഋഷഭ് പന്തിനെയും (29 പന്തിൽ 23) പുറത്താക്കി ഹേസൽവുഡ് ഇന്ത്യക്ക് ഇരട്ട പ്രഹരമേകി. അതോടെ ആറിന് 186 റൺസെന്ന പരിതാപകരമായ നിലയിലായിരുന്നു ഇന്ത്യ. ഈ ഘട്ടത്തിലാണ് തീതുപ്പുന്ന ബ്രിസ്ബെയ്നിലെ പിച്ചിൽ പരിചയ സമ്പത്ത് ഒട്ടുമില്ലാത്ത സുന്ദറും ശാർദുലും ഒരുമിക്കുന്നത്. എല്ലാവരെയും അതിശയിപ്പിച്ച്, ഇരുത്തംവന്ന ബാറ്റ്സ്മാന്മാരെപ്പോലെ പാകതയും ജാഗ്രതയും കാട്ടി ഇരുവരും മുന്നേറിയപ്പോൾ ആസ്ട്രേലിയ കുഴങ്ങി. കേവലം പ്രതിരോധമെന്നതിനപ്പുറം ക്ലാസ് ഷോട്ടുകളുമുതിർത്ത ഇരുവരും മുൻനിരക്ക് ഏതുവിധത്തിൽ ബാറ്റുവീശണമെന്ന് 'ക്ലാസെടുക്കുക'യായിരുന്നു. ഓസീസിന്‍റെ മനസ്സുമടുപ്പിച്ച ഈ കൂട്ടുകെട്ട് ടീം സ്കോർ 300കടത്തിയശേഷമാണ് വഴിപിരിഞ്ഞത്. ഏഴാം വിക്കറ്റിൽ 123 റൺസ് ചേർത്തശേഷം താക്കൂർ തിരിച്ചുകയറി. 115 പന്തിൽ ഒമ്പതു ഫോറും രണ്ടു സിക്സുമടക്കം 67 റൺസെടുത്തശേഷമാണ് ശാർദുൽ കീഴടങ്ങിയത്. 47ൽ നിൽക്കെ കുറ്റൻ സിക്സർ പറത്തി ടെസ്റ്റിലെ ആദ്യ അർധശതകം പിന്നിട്ട ശാർദുലിനെ പാറ്റ് കമ്മിൻസ് ക്ലീൻ ബൗൾഡാക്കുകയായിരുന്നു. 309 റൺസായിരുന്നു അപ്പോൾ ഇന്ത്യൻ സ്കോർബോർഡിൽ.\nപിന്നീട് നവ്ദീപ് സെയ്നിയെ (14 പന്തിൽ അഞ്ച്) ഹേസൽവുഡ്, സ്മിത്തിന്‍റെ കൈകളിലെത്തിച്ചപ്പോൾ സുന്ദറിനെ സ്റ്റാർക്കിന്‍റെ പന്തിൽ സ്ലിപ്പിൽ ഗ്രീൻ പിടികൂടി. 144 പന്തിൽ ഏഴു ഫോറും ഒരു സിക്സുമടങ്ങുന്നതായിരുന്നു സുന്ദറിന്‍റെ കന്നി അർധശതകം. പിന്നാലെ വന്ന മുഹമ്മദ് സിറാജ് (10 പന്തിൽ 13) കൂറ്റനടികൾക്ക് ശ്രമിച്ചെങ്കിലും കുറ്റിതെറുപ്പിച്ച് ഹേസൽവുഡ് തന്‍റെ അഞ്ചാം വിക്കറ്റോടെ ഇന്ത്യൻ ഇന്നിങ്സിന് വിരാമമിട്ടു. 24.4 ഓവറിൽ 57 റൺസ് വഴങ്ങിയാണ് ഹേസൽവുഡ് അഞ്ചു വിക്കെറ്റടുത്തത്. സ്റ്റാർക്കും കമ്മിൻസും രണ്ടു വിക്കറ്റ് വീതം വീഴ്ത്തി.\nTAGS:Indian Cricket Gabba Test Washington Sundar Shardul Thakur


മൃഗശാല zo.. cool |\nമൃഗശാല zo.. cool\nചൂട് കനത്തതോടെ തിരുവനന്തപുരം മൃഗശാലയിൽ പക്ഷി മൃഗാദികളെ തണുപ്പിക്കാനുള്ള നടപടികൾ ആരംഭിച്ചു. കഴിഞ്ഞ വർഷം മാർച്ച് പകുതിയോടെയാണ് മൃഗങ്ങളെ തണുപ്പിക്കാനുള്ള പ്രവർത്തികൾ തുടങ്ങിയത്. എന്നാൽ ഇത്തവണ ചൂട് ശക്തമായതോടെയാണ് തണുപ്പിക്കൽ നടപടികൾ നേരത്തെ ആരംഭിച്ചത്.\nചൂട് കൂടിയതോടെ പുതിയ രീതികളാണ് മൃഗശാലാ അധികൃതർ അവലംബിച്ചിരിക്കുന്നത്. കൂടുകളിൽ ചെറിയ കുളങ്ങൾ ഒരുക്കിയും ഫാനുകൾ സ്ഥാപിച്ചും ഭക്ഷണങ്ങൾ ക്രമീകരിച്ചും നിശ്ചിത ഇടവേളകളിൽ ശരീരം തണുപ്പിക്കാൻ വെള്ളം ഒഴിച്ചുമാണ് ചൂടിനെ പ്രതിരോധിക്കുന്നത്.\nമ്ലാവ്, മാൻ എന്നിവയുടെ ആവാസസ്ഥലങ്ങളിൽ മരങ്ങൾ കുറവാണ്. അതിനാൽ ശക്തമായ ചൂട് ഇവയ്ക്ക് ആരോഗ്യ പ്രശ്‌നങ്ങൾ ഉണ്ടാക്കും. ഇത് മറികടക്കാൻ ഇവയുടെ വാസസ്ഥലങ്ങളിൽ ചെറിയ കുളങ്ങൾ ഒരുക്കിയിട്ടുണ്ട്. കൂടാതെ കുരങ്ങ്, കരടി, കാണ്ടാമൃഗം, കാട്ടുപോത്ത്, നീലക്കാള, റിയപ്പക്ഷി തുടങ്ങിയവയുടെ കൂടുകളിൽ കുളങ്ങൾ ഒരുക്കി വെള്ളം നിറച്ചിട്ടുണ്ട്.\nകേഴമാൻ, റിയാപ്പക്ഷികൾ എന്നിവയ്ക്ക് വെള്ളം ചീറ്റുന്ന സ്‌പ്രിങ്ക്‌ളർ വെച്ചിട്ടുണ്ട്.\nകടുവയുടെ കൂടുകളിൽ ഷവറും ഒട്ടകപ്പക്ഷിക്ക് ഓലകൊണ്ടുള്ള മേൽക്കൂരയും ഒരുക്കി. കടുവ, നീലക്കാള, പാമ്പ് എന്നിവയുടെ കൂടുകളിലും മുഴുവൻ സമയവും പ്രവർത്തിക്കുന്ന ഫാനുകൾ സ്ഥാപിച്ചു.\nപാമ്പുകളിൽ അനാക്കോണ്ടയ്ക്കും രാജവെമ്പാലയ്ക്കുമായി കൂടുതൽ പരിചരണം. ശീതീകരണ സംവിധാനമാണ് ഇവയുടെ കൂടുകളിൽ ഒരുക്കിയിരിക്കുന്നത്.\nകുരങ്ങുകൾ, പക്ഷികൾ എന്നിവയുടെ ശരീരത്തിൽ ജലാംശത്തിന്റെ അളവ് കുറയാതിരിക്കാൻ പഴങ്ങൾ കൂടുതലായി നൽകുന്നുണ്ട്.\nജലാംശം കൂടുതലുള്ള തണ്ണിമത്തൻ ഉൾപ്പെടെയുള്ള പഴവർഗങ്ങൾ ഐസ് കട്ടകളാക്കി തണുപ്പിച്ചാണ് ഹിമാലയൻ കരടികൾക്ക് നൽകുന്നത്. കൃത്യമായ ഇടവേളകളിൽ മൃഗങ്ങളെ കുളിപ്പിക്കുന്നുണ്ട്. ഇതിനായി പ്രത്യേകം ജീവനക്കാരുണ്ട്. കൂടിന്റെ വിവിധ ഭാഗങ്ങളിലായി ഭക്ഷണത്തോടൊപ്പം വെള്ളവും ഒരുക്കി.\nപക്ഷികൾക്ക് വെള്ളത്തിൽ വൈറ്റമിൻസും മിനറൽസും ചേർത്ത് നൽകുന്നു. വേനൽക്കാലം കഴിയുന്നതുവരെ മൃഗങ്ങൾക്കും പക്ഷികൾക്കും പ്രത്യേക പരിചരണം തുടരുമെന്ന് മൃഗശാലാ സൂപ്രണ്ട് പി.വി.അനിൽകുമാർ പറഞ്ഞു.\nമ്ലാവുകൾക്കും കാണ്ടാമൃഗങ്ങൾക്കും ചെളിക്കുളം\nകാണ്ടാമൃഗം, മ്ലാവ് എന്നിവയ്ക്ക് കുളങ്ങൾക്ക് പുറമേ ചെളിക്കുളവും ഒരുക്കിയിട്ടുണ്ട്. മ്ലാവുകളെയും കാണ്ടാമൃഗങ്ങളെയും പാർപ്പിച്ചിരിക്കുന്നിടത്ത് ഉണ്ടായിരുന്ന മരങ്ങൾ പലതും കരിഞ്ഞുപോയി. അതിനാൽ അവയ്ക്ക് ചൂടിൽ നിന്ന് ആശ്വാസം പകരുന്നതിനാണ് ചെളിക്കുളം നിർമിച്ചത്. മ്ലാവുകളുടെ സ്വഭാവരീതി അനുസരിച്ച് ചൂടുകാലത്ത് ഇവ ചെളിവെള്ളത്തിൽ മുങ്ങി ഉരുളാറുണ്ട്. അതിനാൽ ഇവയുടെ കൂടിനകത്ത് വെള്ളം സ്‌പ്രേ ചെയ്യാറുമുണ്ട്.


തെരുവുകളിലല്ല, വീടുകളിലാണ് നമ്മുടെ കുഞ്ഞുങ്ങള് കൂടുതല് അരക്ഷിതര്; അംഗീകരിച്ചേ മതിയാകൂ\n29 Sep 2017 9:00 AM GMT\nസമൂഹത്തിനു നടുവില് ഏറ്റവും സുരക്ഷിതമായ ഇടം വീട് ആണെന്നതായിരുന്നു വിശ്വാസം. വീട് എന്നത്, നാലു ചുവരുകള് എന്നല്ല, അതിന്റെ വിശാലമായ അര്‍ത്ഥം മാതാപിതാക്കള്, സഹോദരങ്ങള്, ബന്ധുക്കള് എന്നിങ്ങനെയാണ്. ഇവര്‍ക്കിടയില്, ഇവരുള്‍പ്പെടുന്ന സ്‌പേസില് നില്‍ക്കുമ്പോള് നാം ഓരോരുത്തരും-മകന്/മകള്/സഹോദരന്/സഹോദരി- സുരക്ഷിതരാണ് എന്നാണ് കരുതുക.\nഈ കരുതല് എത്രമാത്രം തെറ്റായതാണ് എന്ന് ഇപ്പോള് തിരിച്ചറിയുന്നുണ്ട്. നമ്മുടെ കുട്ടികളെങ്കിലും വീട് എന്ന സുരക്ഷിത സ്ഥാപനത്തിനുള്ളില് സുരക്ഷിതരല്ല എന്നാണ് കൊല്ലം കുളത്തൂപ്പുഴയിലെ ഏഴുവയസുകാരിയുടെ അനുഭവം; ഏറ്റവും ഒടുവിലത്തെ ഓര്‍മപ്പെടുത്തലാണത്.\nകേരളത്തിലെ കുട്ടികള്(ലിംഗഭേദം പറയുന്നില്ല) എത്രമാത്രം സുരക്ഷിതരാണ് എന്ന ചോദ്യം, അവര് എത്രമാത്രം നമ്മുടെ വീടുകളില് സുരക്ഷിതരാണെന്ന സ്‌പെസിഫിക്കേഷനിലേക്ക് മാറ്റി നിര്‍ത്തി ചര്‍ച്ച ചെയ്യേണ്ടതാണ്. ഒരു തെരുവിനെ ഏതുവിധത്തില് നമ്മള് ചോദ്യം ചെയ്യലുകള്‍ക്ക് വിധേയമാക്കുന്നുവോ, അതുപോലെ വീടിനെയും ചെയ്യൂ. കാരണം, അരക്ഷിതത്വത്തിന്റെ മേല്‍ക്കൂരയ്ക്കു താഴെയാണ് നമ്മുടെ ഓരോ കുട്ടികളും വളര്‍ന്നു വരുന്നത്.\nകുടുംബം എന്നത് ഒരു സാംസ്‌കാരിക പദമാണ്. സാമ്പ്രദായികവും വിശ്വാസപരവുമായ മൂല്യമാണ് വീട്/കുടുംബം എന്നിവയ്ക്കു നാം നല്‍കുന്നത്. പവിത്രമായതെന്നൊക്കെ പറയും. അതൊരു സ്വകാര്യതയായാണ് നാം കണക്കാക്കുന്നത്. ഓരോ വീടും യഥാര്‍ത്ഥത്തില് സമൂഹത്തിനു മുന്നില് വാതില് അടച്ചിട്ടിരിക്കുകയാണ്. ഇവിടെ നടക്കുന്നത് പുറത്തറിയണോ എന്ന ചോദ്യത്തോടെ. അയല്‍വക്കങ്ങള് വേണം, എന്നാല് ഒരു വേലിക്കെട്ടിനപ്പുറത്ത് നിര്‍ത്തിക്കൊണ്ട്. ആദ്യം ഒരു വേലി, പിന്നെ, ഒരു വാതില്. അതിനുമുള്ളിലാണ് വീടിനുള്ളിലെ മനുഷ്യര് ജീവിക്കുന്നത്. അവിടെ എന്തും നടക്കാം. പക്ഷേ അതിനുള്ളില് തന്നെ അവസാനിക്കണം എന്നാണ് അലിഖിതമായ തീരുമാനം.\nകേരളത്തിലെ വീടുകളില്, വീട്ടുകാരാല് ലൈംഗികമായും ശാരീരികമായും പീഢിപ്പിക്കപ്പെടുന്ന കുട്ടികളുടെ എണ്ണത്തെ കുറിച്ച് നാം ആലോചിച്ചിട്ടുണ്ടോ? ഞെട്ടിക്കും ആ കണക്കുകള്. നാം കേള്‍ക്കുന്നതും വാര്‍ത്തയാകുന്നതുമെല്ലാം തെരുവില് നടക്കുന്ന റേപ്പുകളെ കുറിച്ചാണ്/ കൊലകളെക്കുറിച്ചാണ്. അതുകൊണ്ടാണ് തെരുവിലെ സുരക്ഷിതത്വത്തിനുവേണ്ടി നാം ശബ്ദമുയര്‍ത്തുന്നത്. തെരുവുകളുടെ ഉത്തരവാദിത്വം ഭരണകൂടത്തിനാണ്, അതുകൊണ്ടാണ് ബസില്, വഴിയരികില്, ഷോപ്പുകളില്, പാര്‍ക്കില്, തിയേറ്ററില് ഒക്കെ നടക്കുന്ന അതിക്രമങ്ങളുടെ പേരില് ഭരണകൂടത്തിനെതിരേ നാം സമരത്തിനിറങ്ങുന്നത്. ശരിയാണ്, സ്റ്റേറ്റിന് അതിന്റെ ഓരോ പൗരന്റെയും ജീവനിലും സ്വത്തിലും ഉത്തരവാദിത്വമുണ്ട്. വീട്ടില് നടക്കുന്ന അക്രമങ്ങള്‍ക്കോ? ഒരു ക്രിമിനല് കുറ്റമെന്ന നിലയില് ഇത്തരം അക്രമങ്ങള്‍ക്കുമേല് സ്‌റ്റേറ്റ് ഇടപെടണം. അതിന്റെ നിയമസംവിധാനങ്ങള് ഉപയോഗിച്ച് കുറ്റവാളിയെ പിടികൂടണം, ശിക്ഷിക്കണം. ഇരയ്ക്ക് സംരക്ഷണവും അതിജീവനമാര്‍ഗവും ഒരുക്കണം. പക്ഷേ എന്തുകൊണ്ട് തെരുവില് നടക്കുന്നതുപോലെയുള്ള അക്രമങ്ങള് സുരക്ഷിതമെന്നു വിശ്വസിച്ചിരുന്ന വീട്ടില് നടക്കുന്നു?\nകുളത്തൂപ്പുഴയിലെ കേസിലും നാം ആദ്യം കുറ്റപ്പെടുത്തിയത് പൊലീസിനെയാണ്. ആ കുറ്റപ്പെടുത്തല് സ്വാഭാവികമാണ്. കുട്ടിയെ കാണാനില്ലെന്ന പരാതിയില് അന്വേഷണത്തിനു പൊലീസ് താമസം വരുത്തി. ഒരുപക്ഷേ അങ്ങനെ സംഭവച്ചില്ലായിരുന്നെങ്കില് കുട്ടിക്ക് ജീവന് നഷ്ടപ്പെടില്ലായിരുന്നുവെന്ന നിരാശയിലാണ് ഇത്തരം കുറ്റപ്പെടുത്തലുകള് ഉണ്ടാവുന്നത്.\nനിയമസംവിധാനങ്ങളുടെ പിഴവുകളെക്കുറിച്ച് പറയാന് ഏറെയുണ്ട്. പാലക്കാട് നിര്‍ഭയയില് പാര്‍പ്പിച്ചിരുന്ന ഒരു ബലാത്സംഗ ഇരയായ പെണ്‍കുട്ടിയെ കാണാതായിട്ട് ദിവസങ്ങള് കഴിഞ്ഞു. അതില് അന്വേഷണം പോലും നടക്കുന്നുണ്ടോയെന്നറിയില്ല. പറയാന് ഇത്തരം പലതുണ്ട്. പലതവണയായി പറഞ്ഞിട്ടുമുണ്ട്.\nവീടിനെക്കുറിച്ചു തന്നെയാണ് കുളത്തൂപ്പുഴയിലെ ഏഴുവയസുകാരിയുടെ ദുരന്തവും പറയാന് പ്രേരിപ്പിക്കുന്നത്. അമ്മയുടെ സഹോദരിയുടെ ഭര്‍ത്താവ് (നിയമപ്രകാരം വിവാഹിതരായവരല്ലെന്നു പറയുന്നു) ആണ് ഇവിടെ പ്രതി. പാലക്കാട് വാളയാറില് രണ്ടു പെണ്‍കുട്ടികള് ആത്മഹത്യ ചെയ്ത കേസ് അടുത്തകാലത്ത് നടന്നതായതുകൊണ്ട് മറന്നിട്ടില്ലെന്നു വിചാരിക്കുന്നു. അവിടെയും പ്രതികള് വീടുമായി അടുത്തബന്ധമുള്ളവരായിരുന്നു (ബന്ധുക്കളല്ല). കൊല്ലം കിളിമാനൂരിലെ ഒരു കേസില് പ്രായപൂര്‍ത്തിയാകാത്ത പെണ്‍കുട്ടി പീഢിപ്പിക്കപ്പെട്ടത് ചേച്ചിയുടെ ഭര്‍ത്താവിനാല് ആയിരുന്നു. കൊല്ലത്തു തന്നെ അച്ഛന് പീഢിപ്പിച്ചു ഗര്‍ഭിണിയാക്കിയ പന്ത്രണ്ടുകാരിയുടെ കേസുമുണ്ട്. പത്തനംതിട്ടയിലും അച്ഛനാല് പീഢിപ്പിക്കപ്പെട്ട കേസുണ്ട്. തിരുവനന്തപുരത്ത് സര്‍ക്കാര് സംരക്ഷിത കേന്ദ്രത്തില് കഴിയുന്ന പതിമുന്നൂകാരിയെ പീഢിപ്പിച്ചത് പിതാവ്, മാതാവിന്റെ രണ്ടാം ഭര്‍ത്താവ് അയാളുടെ സുഹൃത്തുക്കള് തുടങ്ങിയവരാണ്. അമ്മയും സഹോദരനുമൊഴികെ ആ വീട്ടിലുണ്ടായിരുന്ന ബാക്കിയുള്ളവരുടെയെല്ലാം പീഢനങ്ങള് ആ കുട്ടിക്ക് ഏറ്റുവാങ്ങേണ്ടി വന്നു.\nകേരളത്തിലെ ബാലലൈംഗിക പീഢനങ്ങളുടെ രജിസ്റ്റര് ചെയ്യപ്പെട്ട കേസുകള് എടുത്തുനോക്കിയാല് അതില് ഭൂരിഭാഗവും കുടുംബത്തില്/ബന്ധുക്കളില് നിന്നു സംഭവിച്ചിരിക്കുന്നവയാണെന്നു കാണാം. അതേ കേരളത്തില് തന്നെയാണ്, പവിത്രമെന്നു നാം പറയുന്ന കുടുംബത്തില് നമ്മുടെ കുട്ടികളില് പീഢിപ്പിക്കപ്പെടുന്നത്. നാം ചര്‍ച്ച ചെയ്യാന് വിസമ്മതിക്കുന്ന വിഷയം.\nകാലങ്ങളായി ഇത്തരം അപകടങ്ങള് നമ്മുടെ കുടുംബങ്ങളില് നടന്നു വരുന്നൂ. ദളിത്/ആദിവാസികള്‍ക്കിടയില് മാത്രമാണിതൊക്കെയെന്ന പൊതുധാരണയും തിരുത്താം. അപ്പര് ക്ലാസ്സുകള് എന്നു സ്വയം വിശേഷിപ്പിക്കുന്നവര്‍ക്കിടയിലുമുണ്ട്. പക്ഷേ വാര്‍ത്തകള് ആകുന്നില്ല. അമ്പലവയലിലെ ആദിവാസി പെണ്‍കുട്ടി കൂട്ടമാനഭംഗത്തിന് ഇരയാകുന്നത് വാര്‍ത്തയാകും, വാളയാറിലെ ഇരട്ട ആത്മഹത്യയും വാര്‍ത്തയാകും. പക്ഷേ തിരുവനന്തപുരത്തോ എറണാകുളത്തോ ഉള്ള ഒരു നഗര ഗൃഹത്തില് നടന്ന ഗാര്‍ഹിക ലൈംഗിക പീഢനങ്ങള് വാര്‍ത്തയാകില്ല. ആ 'ഇഷ്യു' പരിഹരിക്കാന് അവര്‍ക്ക് വഴികളുണ്ട്. പക്ഷേ ഇത്തരം ബാലലൈംഗിക ഇരകള് സമ്പത്തിന്റെയും ജാതിയുടെയുമെല്ലാം ക്ലാസിഫിക്കേഷനില് മുകളില് നിര്‍ത്തിയിരിക്കുന്ന കുടുംബങ്ങളിലുമുണ്ട്. ആറന്മുളയിലെ ഒരു സവര്‍ണകുടുംബത്തിലെ പെണ്‍കുട്ടി ഒമ്പതാം വയസിലും പിന്നീട് അതേയാളാല് തന്നെ പതിനാറാം വയസിലും പീഢിപ്പിക്കപ്പെട്ടിട്ടുണ്ട്. പക്ഷേ കുടുംബത്തിന്റെ സ്റ്റാറ്റസ് അതൊരു വാര്‍ത്തയോ പരാതിയോ ആക്കിയില്ല. കുടുംബത്തിനുമേല് വരുന്ന 'നാണക്കേടില്' സ്വന്തം കുട്ടികള്‍ക്കുണ്ടാകുന്ന ദുരന്തത്തെ കുറ്റബോധമില്ലാതെ മറച്ചു പിടിക്കുന്ന രക്ഷകര്‍ത്താക്കള് നമുക്കിടയില് ഏറെയുണ്ട്. പത്തനംതിട്ടയില് പ്രായപൂര്‍ത്തിയാകാത്ത പെണ്‍കുട്ടി പീഢിപ്പിക്കപ്പെട്ടത് സ്വന്തം അച്ഛനാല് ആയിരുന്നു. ആ കുട്ടിയെ ഷെല്‍ട്ടര് ഹോമില് നിന്നും കൂട്ടിക്കൊണ്ടുപോകുമ്പോള് അവളെ അമ്മ പറഞ്ഞു ബോധ്യപ്പെടുത്താന് ശ്രമിച്ചത്, നീ കാരണം എന്റെ ജീവിതം കൂടി നശിക്കരുത്, കുടുംബം തകരരുതെന്നാണ്. അവള് എവിടെ നിന്നു പീഢനം ഏല്‍ക്കേണ്ടി വന്നോ അവിടേയ്ക്കു തന്നെ കൂട്ടിക്കൊണ്ടുപോകുന്നതില് ആ അമ്മ വിജയിച്ചെങ്കിലും അവള് വീണ്ടും വീണ്ടും തോറ്റുകൊണ്ടിരുന്നു.\nകുടുംബത്തിന്റെ പേരില് മറയ്ക്കപ്പെടുന്ന എത്രയോ കേസുകള്. നിങ്ങള് ഒരു തെരുവില് എത്രമാത്രം അരക്ഷിതരാണോ അത്രത്തോളം തന്നെ സ്വന്തം വീട്ടിലുമാണെന്ന സത്യം നമുക്ക് അംഗീകരിക്കാന് ഇപ്പോഴും മടിയാണ്. അതിന്റെ തിക്തഫലമാണ് ഈ കുട്ടികളൊക്കെ അനുഭവിക്കുന്നത്. കുടുംബം എന്നത് ഒരു നിര്‍മിത സങ്കല്‍പ്പമാണ്. വളരെ നേര്‍ത്തൊരു നൂലിനാല് കെട്ടി തിരിച്ചിരിക്കുകയാണ് ഓരോരുത്തരേയും. ലൈംഗികത എന്നത് ജന്മവാസനയാണ്. കുടുംബത്തിനുള്ളില് നിങ്ങള് വിവേകം കാണിക്കണം എന്നര്‍ത്ഥത്തിലാണ് ബന്ധങ്ങള് സൃഷ്ടിച്ചിരിക്കുന്നത്. അമ്മയാണ്, മകളാണ്, സഹോദരിയാണെന്നൊക്കെ പറഞ്ഞു പഠിപ്പിക്കുകയാണ്. ഒരു കല്ലിനുമേല് ദൈവത്വം സങ്കല്‍പ്പിച്ചു കൊടുക്കുംപോലെയാണ് ഒരു മനുഷ്യനെ നിങ്ങളുടെ ബന്ധുവാക്കുന്നത്. നമ്മളതിനെ ജീവശാസ്ത്രപരമായി വ്യാഖ്യാനിക്കുമെങ്കിലും മനുഷ്യന് അവനവനാല് ഒറ്റപ്പെട്ടൊരു ജീവിയാണ്. അവന് തെരുവിലും കുടുംബത്തിലും ഒരുപോലെ പെരുമാറും. നാം ഇതൊക്കെ അംഗീകരിക്കണം. നമ്മുടെ കുട്ടികള് വീടുകളില്, ബന്ധുക്കള്‍ക്കിടയില്, സുഹൃത്തുക്കള്‍ക്കിടയില് സുരക്ഷിതരാണോ എന്നു ചിന്തിക്കണം. നിങ്ങളവരെ ബാഡ് ടച്ചും ഗുഡ് ടച്ചും പഠിപ്പിക്കുന്നുണ്ടാവാം. പഠിപ്പിക്കുന്നതിനനുസരിച്ച് ഉണ്ടാവുന്ന ഒന്നല്ല സംരക്ഷണം. ഇരകളാകാതിരിക്കാന് കുട്ടികളെ പരിശീലിപ്പിക്കുന്നതിലും ഗുണം ചെയ്യും വേട്ടക്കാരെ തടഞ്ഞു നിര്‍ത്തുന്നതില്. കുടുംബം ഒരു പവിത്രസങ്കല്‍പ്പമെന്നത് മാറ്റണം. നിങ്ങളുടെ വീട് നിങ്ങള് സഞ്ചരിക്കുന്ന തെരുവിന്റെ എക്‌സറ്റന്‍ഷനായി തീര്‍ന്നിരിക്കുകയാണ്. ആ സത്യം അംഗീകരിക്കണം.\nChildAbuse childrape ourchildnotsafeinhomes sexualabusinginhome


വാക്സിൻ സ്വീകരിച്ചിട്ടും കോവിഡ് വരുന്നത് എന്തുകൊണ്ടാണെന്നറിയാമോ? – The End Time News\nവാക്സിൻ കണ്ടെത്തിയതോടെ കോവിഡിന് അവസാനമായെന്ന് പ്രതീക്ഷിച്ചവരാണ് നാ മെല്ലാവരും. എന്നാല് രണ്ട് വാക്സീന് ഡോസ് എടുത്തവരും രോഗബാധിതരാകാമെന്ന് ഡെല്‍റ്റ വകഭേദം നമുക്ക് കാട്ടിത്തന്നു. വാക്സീന് എടുത്തവരും എടുക്കാത്തവരും കോവിഡ് വന്നവരും വരാത്തവരുമെല്ലാം രോഗബാധിതരാകുന്ന ഒമിക്രോണ് തരംഗത്തെ നേരിട്ടു കൊണ്ടിരിക്കുകയാണ് ലോകം. എന്തിന് വെറുതേ ഈ വാക്സീന് എടുക്കുന്നു എന്ന തോന്നല് ചിലര്‍ക്കെങ്കിലും സ്വാഭാവികമായും ഉണ്ടായിട്ടുണ്ടാകാം. ജീവിതകാലം മുഴുവന് സംരക്ഷണം നല്‍കുന്ന അഞ്ചാം പനി വാക്സീനും 20 വര്‍ഷത്തേക്ക് രോഗം വരാതെ കാക്കുന്ന ചിക്കന് പോക്സ് വാക്സീനും ഒക്കെയുള്ള ലോകത്താണ് ഒന്നും രണ്ടും മൂന്നും ഡോസ് എടുത്തിട്ടും കോവിഡ് വാക്സീനുകള്‍ക്ക് രോഗം വരുന്നതിനെ തടയാനാകാത്ത അവസ്ഥ ഉണ്ടാകുന്നത്.\nഎന്തുകൊണ്ടാണ് കോവിഡ് വാക്സീനുകള്‍ക്ക് ഈ ഗതി വന്നതെന്ന ചോദ്യത്തിന് ഉത്തരമേകുകയാണ് കേന്ദ്ര ശാസ്ത്ര സാങ്കേതിക വകുപ്പിന് കീഴിലുള്ള വിഗ്യാന് പ്രസാറിലെ ശാസ്ത്രജ്ഞന് ടി. വി. വെങ്കടേശ്വരന്. അണുബാധയെ ഒഴിവാക്കാനുള്ള ഒരു വാക്സീന്‍റെ കഴിവ് അതുളവാക്കുന്ന പ്രതിരോധ പ്രതികരണം, ആന്‍റിബോഡികള് ശോഷിക്കുന്നതിന്‍റെ വേഗം, വൈറസിന്‍റെ ഇന്‍ക്യുബേഷന് കാലാവധി, വകഭേദങ്ങള്‍ക്ക് പ്രതിരോധശേഷിയെ വെട്ടിച്ച് കടക്കാനുള്ള കഴിവ് തുടങ്ങി പല ഘടകങ്ങളെ ആശ്രയിച്ചിരിക്കുന്നതായി ദ ഫെഡറലില് എഴുതിയ ലേഖനത്തില് ടി.വി. വെങ്കടേശ്വരന് ചൂണ്ടിക്കാട്ടി.\nഒരു വൈറസിനെതിരെ വാക്സീന് മൂലമോ അണുബാധ മൂലമോ ശരീരത്തിലുണ്ടാകുന്ന ആന്‍റിബോഡിയുടെ തോത് പകുതിയാകാന് എടുക്കുന്ന കാലാവധിയാണ് ഹാഫ് ലൈഫ്. ഓരോ വൈറസിനെതിരെയും ഉണ്ടാകുന്ന ആന്‍റിബോഡിയുടെ ഹാഫ് ലൈഫ് വ്യത്യസ്തമായിരിക്കും. ഒറിഗോണ് സര്‍വകലാശാലയിലെ ഗവേഷകര് നടത്തിയ പഠനം അനുസരിച്ച് അഞ്ചാം പനിക്ക് ഇത് 200 വര്‍ഷമാണ്. റൂബെല്ലയ്ക്ക് ഇത് 85 വര്‍ഷവും വാരിസെല്ല-സോസ്റ്റര് വൈറസിന് 50 വര്‍ഷവും ടെറ്റനസിന് 11 വര്‍ഷവും ഡിഫ്തീരിയക്ക് 19 വര്‍ഷവുമാണ്. ഇതിനാലാണ് അഞ്ചാം പനിക്ക് ജീവിതകാലത്ത് ഒരേയൊരു വാക്സീന് എടുക്കേണ്ടി വരുമ്പോൾ ബൂസ്റ്റര് ടെറ്റനസ് ഷോട്ടുകള് ഓരോ 10 വര്‍ഷവും ആവർത്തിക്കേണ്ടി വരുന്നതെന്ന് വെങ്കടേശ്വരന് ലേഖനത്തില് ചൂണ്ടിക്കാണിക്കുന്നു. ദൗര്‍ഭാഗ്യവശാല് കൊറോണ വൈറസിന് ഇത് വെറും 20.4 ദിവസമാണ്. അതായത് കോവിഡ് വന്ന ഒരാളിലും വാക്സീന് എടുത്ത ഒരാളിലും വൈറസിനെതിരെ ഉണ്ടാകുന്ന ആന്‍റിബോഡികള് 20.4 ദിവസത്തിന് ശേഷം പകുതിയായി കുറയും.\nഒരു വൈറസ് ശരീരത്തില് കടക്കുന്നതിനും ആദ്യ ലക്ഷണങ്ങള് പ്രത്യക്ഷപ്പെട്ട് തുടങ്ങുന്നതിനും ഇടയിലുള്ള കാലാവധിയാണ് ഇന്‍ക്യുബേഷന് കാലാവധി. വൈറസിന്‍റെ ഇന്‍ക്യുബേഷന് കാലാവധിയും അതിനെതിരെ ന്യൂട്രലൈസിങ് ആന്‍റിബോഡികളെ പുറപ്പെടുവിക്കാന് ശരീരം എടുക്കുന്ന സമയവും വാക്സീനുകള്‍ക്ക് വൈറസിനെ നിയന്ത്രിക്കാനാകുമോ എന്നതില് നിര്‍ണായകമാണ്. ഹെപ്പറ്റൈറ്റിസ് ബി വാക്സീന്‍റെ ഇന്‍ക്യുബേഷന് കാലാവധി 45 മുതല് 160 വരെ ദിവസമാണെങ്കില് കോവിഡിന് ഇത് വെറും ഒന്ന് മുതല് 14 ദിവസം വരെയാണ്. ശരാശരി അഞ്ച് ദിവസവും. ഇന്‍ക്യുബേഷന് കാലാധി നീണ്ടതാണെങ്കില് ആന്‍റിബോഡികള്‍ക്ക് വൈറസിനെതിരെ അണിനിരക്കാനും സംരക്ഷണം തീര്‍ക്കാനും കൂടുതല് സമയം ലഭിക്കും. കോവിഡിന്‍റെ കാര്യത്തില് ഇത് വളരെ കുറവാണെന്നതും വാക്സീനുകള്‍ക്ക് വെല്ലുവിളിയാണെന്ന് ടി. വി. വെങ്കടേശ്വരന് ചൂണ്ടിക്കാട്ടി.\nമുന് അണുബാധയും വാക്സീനും മൂലം നേടിയെടുക്കുന്ന പ്രതിരോധശേഷിയെ വെട്ടിച്ച് രക്ഷപ്പെടാന് കഴിയുന്ന വകഭേദങ്ങള് കൂടി വരുന്നത് കാര്യങ്ങളെ കൂടുതല് സങ്കീര്‍ണമാക്കുന്നു. കാര്യം ഇങ്ങനെയൊക്കെ ആണെങ്കിലും വാക്സീനുകള് എടുക്കുന്ന കാര്യത്തില് ആരും ഉപേക്ഷ കാണിക്കരുതെന്ന് ലേഖനം ഓര്‍മിപ്പിക്കുന്നു. വൈറസിന്‍റെ തീവ്രത കുറയ്ക്കാന് മാത്രമല്ല ദീര്‍ഘകാല കോവിഡ് പോലുള്ള പ്രശ്നങ്ങള് ഒഴിവാക്കാനും വാക്സീനുകള് സഹായിക്കുമെന്ന് വെങ്കടേശ്വരന് കൂട്ടിച്ചേര്‍ക്കുന്നു. ബൈക്കോടിക്കുമ്പോൾ വയ്ക്കുന്ന ഹെല്‍മറ്റ് പോലെ വാക്സീനെ കാണണമെന്നാണ് വിഗ്യാന് പ്രസാറിലെ ഈ ശാസ്ത്രജ്ഞന് നിര്‍ദ്ദേശിക്കുന്നത്. ഹെല്‍മറ്റ് ധരിച്ചതു കൊണ്ട് അപകടം ഒഴിവായെന്ന് വരില്ല. എന്നാല് അപകടം വരുമ്പോൾ തലയ്ക്ക് ഗുരുതരമായി പരുക്ക് പറ്റാതെ ജീവന് രക്ഷിക്കാന് ഹെല്‍മെറ്റിന് സാധിച്ചേക്കാം. ചില അപൂര്‍വം അവസരങ്ങളില് ഹെല്‍മറ്റ് വച്ചാലും മരണം സംഭവിക്കാം. ഇതേ പോലെ തന്നെയാണ് വാക്സീന് നല്‍കുന്ന സുരക്ഷയും. പൂര്‍ണ സംരക്ഷണം രോഗത്തില് നിന്ന് നല്‍കിയില്ലെങ്കിലും രോഗതീവ്രതയുടെയും മരണത്തിന്‍റെയും സാധ്യത ഗണ്യമായി കുറയ്ക്കാന് കോവിഡ് വാക്സീന് സാധിക്കുമെന്ന് ലേഖനം കൂട്ടിച്ചേര്‍ത്തു.


സ്മൃതിയുടെ വിജയം കണ്ട് മടക്കം ; അമേഠിയിലെ തന്റെ വിജയത്തിന് ചുക്കാന് പിടിച്ച പ്രിയപ്പെട്ട നേതാവിന്റെ ശവമഞ്ചം ചുമലിലേറ്റി സ്മൃതി ഇറാനി.. - The Kerala Online\nPosted on May 26, 2019 May 26, 2019 Author Chief Editor\tComments Off on സ്മൃതിയുടെ വിജയം കണ്ട് മടക്കം ; അമേഠിയിലെ തന്റെ വിജയത്തിന് ചുക്കാന് പിടിച്ച പ്രിയപ്പെട്ട നേതാവിന്റെ ശവമഞ്ചം ചുമലിലേറ്റി സ്മൃതി ഇറാനി..\nഅമേഠി :വെടിയേറ്റു മരിച്ച പ്രാദേശിക ബി.ജെ.പി നേതാവ് സുരേന്ദ്ര സിംഗിന്റെ ശവമഞ്ചം തോളിലേറ്റി കേന്ദ്രമന്ത്രി സ്മൃതി ഇറാനി . അമേഠിയില് സ്മൃതി ഇറാനിയുടെ തെരഞ്ഞെടുപ്പ് പ്രവര്‍ത്തനങ്ങള്‍ക്ക് ചുക്കാന് പിടിച്ച നേതാവായിരുന്നു സുരേന്ദ്ര സിംഗ് . 2014-ലെ തെരഞ്ഞെടുപ്പ് മുതല് സ്മൃതിക്കൊപ്പം പ്രവര്‍ത്തിക്കുന്നയാളാണ് സുരേന്ദ്ര സിംഗ് .\nബരോളിയ ഗ്രാമത്തിലെ മുന് ഗ്രാമ തലവന് കൂടിയായ സുരേന്ദ്ര സിംഗ് സ്മൃതി ഇറാനിക്ക് വേണ്ടി മണ്ഡലത്തില് മുഴുനീളം പ്രവര്‍ത്തിച്ചിരുന്നു .അമേഠിയിലെ ഗൗരി ഗഞ്ജില് ശനിയാഴ്ച പുലര്‍ച്ചെ3മണിയോടെയുണ്ടായ വെടിവയ്പ്പിലാണ് അദ്ദേഹം കൊല്ലപ്പെട്ടത് .ശനിയാഴ്ച രാത്രി ബൈക്കിലെത്തിയ അക്രമികള് സുരേന്ദ്ര സിംഗിന്റെ വീടിന് മുന്നിലെത്തുകയും അദ്ദേഹത്തിന് നേരെ വെടിയുതിര്‍ക്കുകയുമായിരുന്നു .മുഖത്ത് സാരമായി പരിക്കേറ്റ സുരേന്ദ്ര സിംഗിനെ ലഖ്‌നൗവിലെ സര്‍ക്കാര് ആശുപത്രിയില് എത്തിച്ചെങ്കിലും ജീവന് രക്ഷിക്കാനായില്ല .സംഭവത്തില് പൊലീസ് കേസെടുത്ത് അന്വേഷണം ആരംഭിച്ചതായി എ.എസ്.പി ദയാറാം പറഞ്ഞു . രാഷ്ട്രീയ വൈരാഗ്യമാണ് കൊലപാതകത്തിനിടയാക്കിയതെന്നാണ് പ്രാഥമിക നിഗമനം .\nഇടുക്കി : ഇടുക്കി ജില്ലയിലെ മുണ്ടക്കയം കരിനിലത്ത് അമ്മയെയും മകനെയും വീടിനുള്ളില് മരിച്ച നിലയില് കണ്ടെത്തി . കരിനിലം പ്ലാക്കപ്പടി ഇളയ ശേരിയില് അമ്മുക്കുട്ടി (70)മകന് മധു (38) എന്നിവരെയാണ് മരിച്ച നിലയില് കണ്ടെത്തിയത് . അമ്മ കട്ടിലില് മരിച്ചു കിടക്കുന്ന നിലയിലും മകന് തൂങ്ങി മരിച്ച് നില്‍ക്കുന്ന നിലയിലുമാണ് മൃതദേഹം കണ്ടെത്തിയത് . അമ്മയെ കൊലപ്പെടുത്തിയ ശേഷം മകന് തൂങ്ങി മരിച്ചതാവാമെന്ന് കരുതുന്നു കൂടുതല് വിവരങ്ങള് ലഭ്യമല്ല . സംഭവത്തിൽ നാട്ടുകാർ ദുരൂഹത ആരോപിക്കുന്നു , […]


കോവിഡ് ജാഗ്രതാനിർദേശം ലംഘിച്ച് പ്രിൻസിപ്പൾമാരുടെ യോഗം; കണ്ണൂര് സർവകലാശാലയില് കെ.എസ്.യു പ്രതിഷേധം – Jaihind TV\nകോവിഡ് ജാഗ്രതാനിർദേശം ലംഘിച്ച് പ്രിൻസിപ്പൾമാരുടെ യോഗം; കണ്ണൂര് സർവകലാശാലയില് കെ.എസ്.യു പ്രതിഷേധം\nകണ്ണൂര്: കോവിഡ് 19 ജാഗ്രത നിലനിൽക്കുന്നതിനിടെ സർക്കാർ മാർഗനിർദേശം ലംഘിച്ച് കണ്ണൂർ സർവകലാശാലയിൽ നടന്ന പ്രിൻസിപ്പൾമാരുടെ യോഗത്തിനെതിരെ കെ.എസ്.യു പ്രതിഷേധം . സംസ്ഥാനത്ത് കോവിഡ് 19 വ്യാപിക്കുന്നതിനെതിരെയുള്ള മുൻ കരുതലി‍ന്‍റെ ഭാഗമായി കണ്ണൂർ സർവകലാശാലയിലും അനുബന്ധ കോളേജുകളിലും മാർച്ച് 31 വരെ ഒത്തുചേരലുകളും സെമിനാറുകൾ, വർക്ക്ഷോപ്പുകൾ സമ്മേളനങ്ങൾ മറ്റ് യോഗങ്ങൾ എന്നിവ ഒഴിവാക്കേണ്ടതാണെന്ന് കണ്ണൂർ സർവ്വകലാശാല രജിസ്ട്രാർ ഉത്തരവിറക്കിയിരുന്നു.\nഎന്നാൽ ഈ ഉത്തരവിന് വിരുദ്ധമായാണ് പ്രിൻസിപ്പൽമാരുടെയും പരീക്ഷാ ബോർഡ് ചെയർമാൻമാരുടെയും, ഇന്‍റേണൽ ക്വാളിറ്റി അഷുറൻസ് സെല്ലിന്‍റേയും യോഗങ്ങൾ സർവ്വകലാശാല ആസ്ഥാനത്ത് ചേർന്നത്. കണ്ണൂർ, കാസർഗോഡ്, ജില്ലകളിലെയും, മാനന്തവാടി താലുക്കിലെ വിവിധ കോളേജുകളിലെയും പ്രിൻസിപ്പൾ ഉൾപ്പടെയുള്ളവരാണ് യോഗത്തിൽ പങ്കെടുത്തത്. ചെറുശ്ശേരി ഹാളിലെ ശീതികരിച്ച മുറിയില് യോഗം നടക്കുന്നത് അറിഞ്ഞ് മാധ്യമ പ്രവർത്തകർ എത്തിയതോടെ യോഗത്തിന് എത്തിയവരെ വളരെ രഹസ്യമായി ഹാളിലെ മറ്റൊരു വഴിയിലൂടെ പുറത്ത് വിടുകയായിരുന്നു. ഇതിനിടെ കെ എസ് യു പ്രവർത്തകർ പ്രതിഷേധവുമായെത്തി. കെ എസ് യു ജില്ലാ പ്രസിഡന്‍റ് മുഹമ്മദ് ഷമ്മാസ്, ഫർഹാൻ മുണ്ടേരി തുടങ്ങിയവരുടെ നേതൃത്വത്തിലായിരുന്നു പ്രതിഷേധം.\nഅതേസമയം കോവിഡ് പ്രതിരോധത്തിനുള്ള സർക്കാർ നിർദേശങ്ങൾ അവഗണിച്ച് കേരള സര്‍വകലാശാല ആസ്ഥാനത്ത് കേന്ദ്രീകൃത മൂല്യനിർണയ ക്യാമ്പ്. അന്‍പതിലധികം അധ്യാപകരാണ് മാസ്കോ സാനിറ്റൈസറോ ഇല്ലാതെ മൂല്യനിർണയത്തിൽ പങ്കെടുക്കുന്നത്. കോവിഡ് 19 ന്‍റെ രണ്ടാം ഘട്ടത്തില് സര്‍ക്കാര് കര്‍ശന ജാഗ്രത പ്രഖ്യാപിച്ചിരിക്കുന്നതിനിടെയാണ് സർവകലാശാലയുടെ അനാസ്ഥ .


ബാങ്കുകളുടെ ലയനം ആയിരത്തോളം തൊഴില് നഷ്ടമുണ്ടാക്കിയേക്കും - FUTURE KERALA - Daily on Business Economy and Society\nബാങ്കുകളുടെ ലയനം ആയിരത്തോളം തൊഴില് നഷ്ടമുണ്ടാക്കിയേക്കും\nപൊതുവേ പ്രതിസന്ധിയിലായ ബാങ്കിംഗ് രംഗത്തിന് അബുദാബി ബാങ്കുകളുടെ ലയനം സമ്മാനിക്കുക വലിയ തിരിച്ചടി ആയേക്കുമെന്ന് വിലയിരുത്തല്. തൊഴില് നഷ്ടത്തിന്റെ വിമര്‍ശനങ്ങളും വന്നുകഴിഞ്ഞു\nഅബുദാബി: അബുദാബി പദ്ധതിയിട്ടിരിക്കുന്ന നിര്‍ദ്ദിഷ്ട ബാങ്ക് ലയനത്തിലൂടെ ആയിരത്തോളം തൊഴിലുകള് നഷ്ടമായേക്കുമെന്ന് റിപ്പോര്‍ട്ട്. മൂന്ന് ബാങ്കുകളെ ലയിപ്പിച്ച് ഏറ്റവും വലിയ ബാങ്കിംഗ് കമ്പനി സൃഷ്ടിക്കാനുള്ള ശ്രമത്തിലാണ് അബുദാബി. സര്‍ക്കാര് ഉടമസ്ഥതയിലുള്ള അബുദാബി കൊമേഴ്‌സ്യല് ബാങ്ക്(എഡിസിബി), യൂണിയന് നാഷണല് ബാങ്ക്(യുഎന്‍ബി) എന്നീ ലിസ്റ്റഡ് സ്ഥാപനങ്ങള് സ്വകാര്യ സംരംഭമായ അല് ഹിലാല് ബാങ്കുമായാണ് ലയിക്കുന്നത്. ലയന നടപടികള്‍ക്കായുള്ള ചര്‍ച്ചകള് പുരോഗമിച്ചുകൊണ്ടിരിക്കുകയാണെന്ന് അടുത്ത വൃത്തങ്ങള് അറിയിക്കുന്നു. മൂല്യം കണക്കാക്കുന്നതുള്‍പ്പടെയുള്ള വിഷയങ്ങളില് ശ്രദ്ധയൂന്നിയിരിക്കുകയാണ് വായ്പാദാതാക്കള്. ബാങ്കിംഗ് മേഖലയ്ക്ക് തീര്‍ത്തും അനുയോജ്യമായ തീരുമാനങ്ങള് തന്നെ കൈക്കൊള്ളുമെന്നാണ് വിദഗ്ധര് കരുതുന്നത്.\nലയനം സംബന്ധിച്ച് അന്തിമ കരാര് ഇതുവരെ ആയിട്ടില്ല. ചര്‍ച്ചകള് ഇടപാടിലെത്തിക്കുമെന്നതിന് ഉറപ്പില്ലെന്നും ചില സൂചനകളുണ്ട്. ലയനത്തിലൂടെ 115 ബില്യണ് ആസ്തിയുള്ള വമ്പന് ബാങ്കിംഗ് കമ്പനി രൂപപ്പെടുമെന്നാണ് പ്രതീക്ഷിക്കുന്നത്. ജിസിസി(ഗള്‍ഫ് കോ-ഓപ്പറേഷന് കൗണ്‍സില്) രാജ്യങ്ങളിലെ ഏറ്റവും വലിയ അഞ്ചാമത്തെ ബാങ്കായി പുതിയ സംരംഭം മാറും.\nആഗേള എണ്ണ ശേഖരത്തില് ആറ് ശതമാനം വിഹിതമുള്ള അബുദാബി, സന്തുലിതവും കൂടുതല് മത്സരാധിഷ്ഠിതവുമായ ധനകാര്യ സ്ഥാപനങ്ങള് സൃഷ്ടിക്കുന്നതിനുള്ള ശ്രമങ്ങള് ആരംഭിച്ചിട്ടുണ്ട്. 30 മില്യണിലധികം ജനസംഖ്യ വരുന്ന സൗദി അറേബ്യയില് 28 ബാങ്കുകള് സേവനം നടത്തുന്നതുമായി താരതമ്യം ചെയ്താല് ഏകദേശം9മില്യണ് ജനസംഖ്യയുള്ള യുഎഇയില് 50 ഓളം ബാങ്കുകളാണ് പ്രവര്‍ത്തിക്കുന്നത്.\nലയനവുമായി ബന്ധപ്പെട്ട് തൊഴില് നഷ്ടം കണക്കിലെടുക്കുമ്പോള്, ഭൂരിഭാഗവും വിദേശതൊഴിലാളികള് ജോലി ചെയ്യുന്നതും മുന്നോട്ടുകൊണ്ടുപോകുന്നതുമായ ഉപഭോക്തൃ ചോദന നഷ്ടപ്പെട്ട എണ്ണ ഇതര സമ്പദ്‌വ്യവസ്ഥയില് കൂടുതല് പ്രതിസന്ധികള് സൃഷ്ടിക്കപ്പെട്ടേകാമെന്നാണ് വിലയിരുത്തല്.\nതൊഴില് നഷ്ടമുണ്ടായാല് വിദേശീയരായ തൊഴിലാളികളെ അവരുടെ മാതൃരാജ്യത്തേക്ക് തിരിച്ചയക്കുന്നതിനു കാരണമായി തീരും. ഔദ്യേഗിക രേഖകളിലെ കണക്കുകള് പ്രകാരം, അബുദാബി കൊമേഴ്‌സ്യല് ബാങ്കും യുണൈറ്റഡ് നാഷണല് ബാങ്കും 7,000 തൊവില് നിയമനങ്ങളാണ് നടത്തുന്നത്. അല് ഹിലാലില് ഏകദേശം 1,500 ജോലിക്കാരാണുള്ളത്.\nഅതേസമയം,നാഷണല് ബാങ്ക് ഓഫ് അബുദാബി, ഫസ്റ്റ് ഗള്‍ഫ് ബാങ്ക് എന്നിവയുടെ ലയനത്തോടെ ഉണ്ടായ തൊഴില് നഷ്ടമെത്രയാണെന്ന് ഇതുവരെ വെളിപ്പെടുത്തിയിട്ടില്ല.\nഅബുദാബിയിലെ ധനകാര്യമേഖലയില് ഏകീകരണ പ്രവണത ശക്തമാണ്. മൂന്ന് ബാങ്കുകളെ ലയിപ്പിച്ച് വമ്പന് ബാങ്കിംഗ് കമ്പനി സൃഷ്ടിക്കാനുള്ള ശ്രമവും അതിന്റെ ഭാഗം തന്നെയാണ്. എണ്ണ കേന്ദ്രീകൃത സമ്പദ് വ്യവസ്ഥയില് നിന്നുള്ള വൈവിധ്യവല്‍ക്കരണം ശക്തിപ്പെടുത്തുകയാണ് ലയനത്തിലൂടെ അബുദാബി ലക്ഷ്യമിടുന്നത്. കുറഞ്ഞ സര്‍ക്കാര് ചെലവിടല്, സാമ്പത്തിക വളര്‍ച്ചയിലെ മന്ദത തുടങ്ങിയ കാരണങ്ങളാല് ബാങ്കിംഗ് രംഗത്ത് പ്രതിസന്ധികള് നേരിടുന്ന സമയത്താണ് ഇത്തരത്തിലൊരു നീക്കമെന്നതും ശ്രദ്ധേയമാണ്.\nഎമിറേറ്റിലെ രണ്ട് വലിയ ബാങ്കുകളായ നാഷണല് ബാങ്ക് ഓഫ് അബുദാബിയും ഫസ്റ്റ് ഗള്‍ഫ് ബാങ്കും കഴിഞ്ഞ വര്‍ഷം ലയിച്ച് ഫസ്റ്റ് അബുദാബി ബാങ്ക് എന്ന പേരില് പ്രവര്‍ത്തനം തുടങ്ങിയിരുന്നു. മുബാദല ഇന്‍വെസ്റ്റ്‌മെന്റ് കമ്പനിയും അബുദാബി ഇന്‍വെസ്റ്റ്‌മെന്റ് കൗണ്‍സിലും ഈ വര്‍ഷം മാര്‍ച്ചിലാണ് പുതിയ സഖ്യത്തിലേര്‍പ്പെട്ടത്. ഇരുഗ്രൂപ്പുകളും ചേര്‍ന്ന് പുതിയ സോവറിന് വെല്‍ത്ത് ഫണ്ടുണ്ടാക്കി ഇപ്പോള് നിയന്ത്രിക്കുന്നത് 220 ബില്ല്യണ് ഡോളറിന്റെ ആസ്തിയാണ്. നേരത്തെ പറഞ്ഞ പുതിയ ലയനവാര്‍ത്തിയിലെ മൂന്ന് ബാങ്കുകളുടെയും പ്രധാന ഉടമസ്ഥാവകാശം കൈയാളുന്നത് മുബാദലയാണെന്നതും കണക്കിലെടുക്കണം.\nTags:\tBank merging\nപ്രോപ്പര്‍ട്ടി വിലയിടിവ് തുടരുന്നു\nകരീം ഐപിഒ 2019ല്; ബാങ്കുകളുമായി ചര്‍ച്ച തുടങ്ങി\nദുബായ് ഹോള്‍ഡിംഗിന് പുതിയ സിഎഫ്ഒ\nകേരളോത്സവം ഖത്തറിലെ ‘മാരിയോട്ട് ഹോട്ടലില്!\nകഴിഞ്ഞ വര്‍ഷം ഇത്തിഹാദിന് നഷ്ടം 1.87 ബില്യണ് ഡോളര്


ബിഹാര് ഗവര്‍ണര് രാംനാഥ് കോവിന്ദ് എന്‍ഡിഎയുടെ രാഷ്ട്രപതി സ്ഥാനാര്‍ഥി\n19 Jun 2017 8:49 AM GMT\nബിഹാര് ഗവര്‍ണര് രാംനാഥ് കോവിന്ദിനെ എന്‍ഡിഎയുടെ രാഷ്ട്രപതി സ്ഥാനാര്‍ഥിയായി പ്രഖ്യാപിച്ചു. ബിജെപി ദേശീയ അദ്ധ്യക്ഷന് അമിത് ഷായാണ് ന്യൂഡല്‍ഹിയിലെ പാര്‍ട്ടി ആസ്ഥാനത്ത് രാഷ്ട്രപതി സ്ഥാനാര്‍ത്ഥിയെ പ്രഖ്യാപിച്ചത്. ചര്‍ച്ചകളിലൊന്നും ഇദ്ദേഹത്തിന്റെ പേര് ഉയര്‍ന്നുവന്നതായി റിപ്പോര്‍ട്ടുണ്ടായിരുന്നില്ല. ഉത്തര്‍പ്രദേശിലെ കാണ്‍പൂര് സ്വദേശിയായ കോവിന്ദ് സുപ്രീംകോടതി അഭിഭാഷകനായി പ്രവര്‍ത്തിച്ചിട്ടുണ്ട്. ദളിത് കുടുംബത്തില് നിന്നുള്ള രാംനാഥ് കോവിന്ദ് നേരത്തെ ബിജെപി ദേശീയ വക്താവും ദളിത് മോര്‍ച്ചയുടെ പ്രസിഡന്റുമായിരുന്നു. രണ്ട് തവണ രാജ്യസഭാംഗമായിട്ടുണ്ട്.\nവിദേശകാര്യ മന്ത്രി സുഷമ സ്വരാജ്, ഝാര്‍ഖണ്ഡ് ഗവര്‍ണര് ഗവര്‍ണര് ദ്രൗപദി മുര്‍മു തുടങ്ങി നേരത്തെ ഉയര്‍ന്നുവന്ന പേരുകളെല്ലാം മാറ്റിക്കൊണ്ടാണ് രാംനാഥ് കോവിന്ദിനെ രാഷ്ട്രപതി സ്ഥാനാര്‍ത്ഥിയായി പ്രഖ്യാപിച്ചിരിക്കുന്നത്. സുഷമ സ്വരാജ് ആണ് സ്ഥാനാര്‍ത്ഥിയെങ്കില് പിന്തുണക്കാമെന്ന് തൃണമൂല് കോണ്‍ഗ്രസ് അടക്കമുള്ള പ്രതിപക്ഷ പാര്‍ട്ടികള് നിലപാട് അറിയിച്ചതിന് പിന്നാലെയാണ് അപ്രതീക്ഷിത പ്രഖ്യാപനം. പാര്‍ലമെന്ററി ബോര്‍ഡില് ഒന്നിലധികം പേരുകള് ഉയര്‍ന്നുവന്നതായും വിശദമായ ചര്‍ച്ചയ്ക്ക് ശേഷമാണ് രാംനാഥ് കോവിന്ദിനെ രാഷ്ട്രപതി സ്ഥാനാര്‍ത്ഥിയാക്കാന് തീരുമാനിച്ചതെന്നും അമിത് ഷാ വ്യക്തമാക്കി. പ്രതിപക്ഷ കക്ഷികളുമായി അഭിപ്രായ ഐക്യത്തിനുള്ള സാധ്യത ആരായുന്നതിനായി മൂന്ന് അംഗങ്ങള് അടങ്ങുന്ന ഒരു പാനല് രൂപീകരിച്ചിരുന്നു. പ്രതിപക്ഷ നേതാക്കളുമായി പാനല് അംഗങ്ങളായ രാജ്നാഥ് സിങ്, അരുണ് ജയ്റ്റ്ലി, എം വെങ്കയ്യ നായിഡു എന്നിവര് നടത്തിയ ചര്‍ച്ച സംബന്ധിച്ച് പാര്‍ലമെന്ററി ബോര്‍ഡ് വിലയിരുത്തല് നടത്തിയ ശേഷമാണ് പ്രഖ്യാപനം. പ്രധാനമന്ത്രി നരേന്ദ്ര മോദിയും പാര്‍ട്ടി അധ്യക്ഷന് അമിത് ഷായും യോഗത്തില് പങ്കെടുത്തിരുന്നു. ദളിത് നേതാവിനെ രാഷ്ട്രപതി സ്ഥാനത്തേക്ക് ഉയര്‍ത്തിക്കാട്ടുന്നത്തിലൂടെ പ്രതിപക്ഷത്തെ സമ്മര്‍ദ്ദത്തിലാക്കാന് കഴിയുമെന്നാണ് ബിജെപി കരുതുന്നത്. 23ന് രാംനാഥ് കോവിന്ദ് പത്രിക സമര്‍പ്പിച്ചേക്കും.\nടിആര്‍എസിന്റെയും എഐഎഡിഎംകെയുടെയും പിന്തുണ ബിജെപി ഉറപ്പാക്കിയിട്ടുണ്ട്. അതേസമയം ശിവസേനയുടെ പിന്തുണ രാംനാഥ് കോവിന്ദിന് ലഭിക്കുമോ എന്ന കാര്യത്തില് വ്യക്തതയില്ല. കാര്‍ഷിക ശാസ്ത്രജ്ഞന് എംഎസ് സ്വാമിനാഥന്‍റെ പേര് ശിവസേന മുന്നോട്ട് വച്ചിരുന്നു. എന്നാല് അദ്ദേഹത്തിന്‍റെ പ്രായം ചൂണ്ടിക്കാട്ടി ബിജെപി ഇത് തള്ളുകയായിരുന്നു. കോണ്‍ഗ്രസ് അദ്ധ്യക്ഷ സോണിയ ഗാന്ധിയുമായും മുന് പ്രധാനമന്ത്രി മന്‍മോഹന് സിംഗുമായും പ്രധാനമന്ത്രി നരേന്ദ്ര മോദി ചര്‍ച്ച നടത്തിയിരുന്നതായും പാര്‍ട്ടിയില് ചര്‍ച്ച ചെയ്ത് നിലപാട് സ്വീകരിച്ച ശേഷം അറിയിക്കാമെന്നാണ് അവര് പറഞ്ഞതെന്നും അമിത് ഷാ പറഞ്ഞു. കോവിന്ദിനെ സ്ഥാനാര്‍ഥിയാക്കാന് തീരുമാനിച്ച വിവരം ശിവസേനയെ അറിയിച്ചിട്ടുണ്ട് എന്ന് മാത്രമാണ് അമിത് ഷാ പറഞ്ഞത്. ഗോപാല് കൃഷ്ണ ഗാന്ധി അടക്കം പല പേരുകളും ഉയര്‍ന്നു വന്നിട്ടുങ്കിലും സ്ഥാനാര്‍ഥിയെ സംബന്ധിച്ച് തീര്‍മാനമായിട്ടില്ല.\n1945 ഒക്ടോബര് ഒന്നിന് ഉത്തര്‍പ്രദേശിലെ കാണ്‍പൂരില് ജനിച്ച കോവിന്ദ് കാണ്‍പുര് യൂണിവേഴ്‌സിറ്റിയില്‍നിന്ന് ബികോം, എല്.എല്.ബി ബിരുദങ്ങളെടുത്തു. 1994 ലും 2000 ലും ഉത്തര്‍പ്രദേശില്‍നിന്ന് രാജ്യസഭയിലെത്തി. 1998 മുതല് 2002 വരെ ദലിത് മോര്‍ച്ചയുടെ പ്രസിഡന്റ് ആയിരുന്നു. കോലി വിഭാഗത്തില്‍നിന്നുള്ള നേതാവായ അദ്ദേഹം കോലി സമാജം പ്രസിഡന്റ് ആയും അംബേദ്കര് യൂണിവേഴ്‌സിറ്റി ബോര്‍ഡ്ഓഫ് മാനേജ്‌മെന്റ്ര അംഗമായും പ്രവര്‍ത്തിച്ചിട്ടുണ്ട്. സവിത കോവിന്ദ് ആണ് രാംനാഥിന്റെ ഭാര്യ. മകന് പ്രശാന്ത്, മകള് സ്വാതി.\namitshah bjp candidate NDA president ramnathkovind


സമരം പൂര്‍ണം : ഭരണസ്തംഭനം 10-ാം ദിനത്തിലേയ്ക്ക് | Government mechinery standstill for ten days - Malayalam Oneindia\nസമരം പൂര്‍ണം : ഭരണസ്തംഭനം 10-ാം ദിനത്തിലേയ്ക്ക്\nതിരുവനന്തപുരം : ജീവനക്കാരുടെ സമരം പത്താംദിനവും പൂര്‍ണമാണ്. പിരിച്ചു വിടല് ഭീഷണി നിലനില്‍ക്കുന്നതിനാല് താല്‍ക്കാലിക ജീവനക്കാരും പ്രൊബേഷനിലുളളവരും കൂടുതലായി ജോലിയ്ക്കു ഹാജരായതിനാല് ഹാജര്‍നിലയില് നേരിയ വര്‍ദ്ധനവുണ്ട്. എസ്മ പ്രകാരം കൂടുതല് പേരെ അറസ്റു ചെയ്തിട്ടുണ്ട്.\nസമരത്തിന് അനുഭാവം പ്രകടിപ്പിച്ച് ഡിവൈഎഫ്ഐ സെക്രട്ടേറിയറ്റ് മാര്‍ച്ച് നടത്തി. സെറ്റോ സംഘടനകള് സര്‍ക്കാരിന്റെ ശവമഞ്ചവുമായി നടത്തിയ പ്രകടനം കൗതുകം പകര്‍ന്നു. കൂട്ടക്കരച്ചിലോടെയാണ് ഭരണാനുകൂല സംഘടനയുടെ പ്രവര്‍ത്തകര് സര്‍ക്കാര് ശവം ദഹിപ്പിച്ചത്.\nവടക്കന് ജില്ലകളിലും സമരം പൂര്‍ണമായി തുടരുന്നു. ചിലയിടങ്ങളില് അദ്ധ്യയനം നടക്കുന്നുണ്ട്. അദ്ധ്യയനം നടക്കുന്ന സ്ക്കൂളുകളില് ഡിവൈഎഫ്ഐ പ്രവര്‍ത്തകര് ധര്‍ണ നടത്തി.\nസമരം എത്രയും പെട്ടെന്ന് അവസാനിപ്പിക്കണമെന്ന് ഹെഡ്മാസ്റര്‍മാരുടെ സംഘടന സര്‍ക്കാരിനോടാവശ്യപ്പെട്ടു. ലാഭകരമല്ലാത്ത സ്ക്കൂളുകള് പൂട്ടാനുളള നീക്കത്തില് നിന്നും പിന്തിരിയണം. ആനുകൂല്യങ്ങള് പുനസ്ഥാപിക്കുന്നതു വരെ സംഘടന സമരത്തില് ഉറച്ചു നില്‍ക്കുമെന്നും അവര് വാര്‍ത്താ സമ്മേളനത്തില് അറിയിച്ചു.


Delhi air pollution: ഡൽഹി പിടയുന്നത് ശുദ്ധവായുവിനായി; ക്യാരറ്റ് കഴിക്കാനും സംഗീതം കേൾക്കാനും നിർദേശിച്ച് കേന്ദ്രമന്ത്രിമാർ - union ministers tweets to have carrot and start day with music became controversial during delhi air pollution | Samayam Malayalam\nunion ministers tweets to have carrot and start day with music became controversial during delhi air pollution\nഡൽഹി പിടയുന്നത് ശുദ്ധവായുവിനായി; ക്യാരറ്റ് കഴിക്കാനും സംഗീതം കേൾക്കാനും നിർദേശിച്ച് കേന്ദ്രമന്ത്രിമാർ\nSamayam Malayalam | Updated: 03 Nov 2019, 09:31:00 PM\nപാട്ട് കേൾക്കണമെന്നും ക്യാരറ്റ് കഴിക്കണമെന്നുമാണ് മന്ത്രിമാർ നൽകുന്ന ഉപദേശം. ഇരുവരുടെയും ട്വീറ്റുകൾക്ക് നിരവധി പേരാണ് മറുപടി നൽകിയിരിക്കുന്നത് .\nന്യൂഡൽഹി: രാജ്യതലസ്ഥാനമായ ഡൽഹിയിൽ രൂക്ഷമായ വായുമലിനീകരണം തുടരുമ്പോൾ ക്യാരറ്റ് കഴിക്കണമെന്നും സംഗീതം കേട്ട് ദിവസം തുടങ്ങണമെന്നും ആഹ്വനം ചെയ്ത് കേന്ദ്രമന്ത്രിമാർ. കേന്ദ്ര ആരോഗ്യമന്ത്രി ഡോ. ഹർഷ് വർധൻ കേന്ദ്ര പരിസ്ഥിതി മന്ത്രി പ്രകാശ് ജാവദേക്കർ എന്നിവരുടെ ട്വീറ്റുകളാണ് ചർച്ചയാകുന്നത്.\nക്യാരറ്റ് കഴിക്കുന്നത് വിറ്റാമിൻ എ, പൊട്ടാഷ്യം എന്നിവക്ക് ഉത്തമമാണെന്നും മലിനീകരണത്തെ തുടർന്നുള്ള ആരോഗ്യ പ്രശ്നങ്ങൾക്ക് ഏറ്റവും നല്ല പരിഹാരമായിരിക്കുമെന്നും ഡോ. ഹർഷ വർധൻ നിർദേശിക്കുന്നു. അതേ സമയം സംഗീതം ആസ്വദിക്കാനാണ് പരിസ്ഥിതി മന്ത്രി പ്രകാശ് ജാവദേക്കർ നൽകുന്ന ഉപദേശം. ദിവസം സംഗീതം കേട്ട് ആരംഭിക്കാനും മന്ത്രി നിർദേശിക്കുന്നു.\nഇമാനി ശങ്കര ശാസ്ത്രിയുടെ രണ്ടര മിനിറ്റ് ദൈർഘ്യമുള്ള വീണക്കച്ചേരിയുടെ യൂട്യൂബ് ലിങ്ക് പങ്ക് വെച്ചുകൊണ്ടാണ് ജാവദേക്കർ ട്വീറ്റ് പങ്കു വെച്ചത്. നിങ്ങൾ ഒരു മന്ത്രി തന്നെയാണോ എന്ന് ചിലർ ജാവദേക്കറുടെ ട്വീറ്റിന് മറുപടിയായി ചോദിക്കുന്നു.\nAlso Read: 'പുക മഞ്ഞിൽ ശ്വാസംമുട്ടി ഡൽഹി'; 37 വിമാനങ്ങൾ വഴിതിരിച്ചുവിട്ടു\nസംഗീതത്തിന് പകരം ശുദ്ധവായു ശ്വസിച്ച് ദിവസം തുടങ്ങാൻ കഴിഞ്ഞിരുന്നെങ്കിൽ നല്ലതായിരുന്നു എന്ന് മറ്റൊരാൾ കമന്റ് ചെയ്തിട്ടുണ്ട്. വായുമലിനീകരണത്തോടെ ദിവസം ആരംഭിക്കൂ എന്ന കമന്റിനൊപ്പം ഡൽഹിയിലെ ചിത്രങ്ങൾ പങ്കു വെച്ചിരിക്കുകയാണ് മറ്റൊരാൾ.\nഅതിനിടെ, സംഗീതത്തിന്റെയല്ല ശുദ്ധവായുവിന്റെ ലിങ്ക് നൽകൂ എന്നും ഒരാൾ മന്ത്രിയോട് ആവശ്യപ്പെടുന്നു. ക്യാരറ്റ് വാങ്ങാൻ പുറത്ത് പോകാൻ പോലും തങ്ങൾക്ക് കഴിയില്ലെന്ന് ആരോഗ്യമന്ത്രിയുടെ ക്യാരറ്റ് കഴിക്കണമെന്ന ട്വീറ്റിന് മറുപടിയായി ഒരാൾ കമന്റ് ചെയ്തതിട്ടുണ്ട്.\nവീടിന്‍റെ മുകളില് കയറിയ കുരങ്ങന്‍റെ കയ്യില് നിന്ന് കല്ല് വീണു; താഴെ കിടന്നിരുന്ന നാല് മാസം പ്രായമുള്ള കുഞ്ഞ് മരിച്ചു ആര്‍ട്ടിക്കിള് ഷോ\nപ്രകാശ് ജാവദേക്കർ ഡൽഹിയിൽ വായു മലിനീകരണം ഡോ. ഹർഷ വർധൻ Prakash Javadekar Music Tweet Dr Harsh Vardhan Carrot Tweet Delhi air pollution\nWeb Title : union ministers tweets to have carrot and start day with music became controversial during delhi air pollution


മൂന്നരവയസ്സുകാരിയെ പട്ടിണിയ്ക്കിട്ട പിതാവിന് തടവ് | Father, Daughter, Harassment, Court, Kasarcode, മകള്, പിതാവ്, തടവ്, കോടതി, കാസര്‍കോട്\t- Malayalam Oneindia\n27 min ago വ്യാജരേഖ ഒഴിവാക്കാന് ആധാര് ഡ്രൈവിംഗ് ലൈസന്‍സുമായി ബന്ധിപ്പിക്കും: രവിശങ്കർ പ്രസാദ്\n40 min ago എന്‍ആര്‍സി ബിജെപിയുടെ രാഷ്ട്രീയ കളി.... ആറ് പേരാണ് ബംഗാളില് കൊല്ലപ്പെട്ടത്, തുറന്നടിച്ച് മമത!!\n42 min ago ഏലത്തൂരിലെ ഓട്ടോ ഡ്രൈവറുടെ ആത്മഹത്യ; രാഷ്ട്രീയമില്ലെന്ന് ഭാര്യ\n43 min ago സൗദി രാജകുമാരന്റെ വിമാനത്തിൽ രാജകീയമായി അമേരിക്കയിൽ, ഇമ്രാൻ ഖാനെ തിരിഞ്ഞ് നോക്കാതെ ട്രംപ് ഭരണകൂടം!\nമൂന്നരവയസ്സുകാരിയെ പട്ടിണിയ്ക്കിട്ട പിതാവിന് തടവ്\nPublished: July22010, 13:41 [IST]\nകാസര്‍ക്കോട്: മൂന്നരവയസ്സുള്ള മകളെ പട്ടിണിക്കിട്ട് പീഡിപ്പിച്ച കേസില് പിതാവിനെ കോടതി കഠിനതടവിന് ശിക്ഷിച്ചു.\nകളനാട് കൂവത്തൊട്ടിയിലെ അബ്ദുള് ഹമീദിനെ (50) യാണ് ഹൊസ്ദുര്‍ഗ് ജുഡീഷ്യല് ഒന്നാംക്‌ളാസ് മജിസ്‌ട്രേട്ട് കോടതി (രണ്ട്) രണ്ടു വര്‍ഷത്തെ കഠിനതടവിന് ശിക്ഷിച്ചത്.\nരണ്ടാം ഭാര്യയായ എം. മുംതാസില് ഉണ്ടായ മകള് സര്‍വാനയെയായിരുന്നു ഹമീദ് പട്ടിണിയ്ക്കിട്ടത്. 2000 നവംബര് 23നാണ് കുട്ടിയെ ഹമീദിന്റെ വീടിന്റെ കോലായിയില് ഉറുമ്പരിക്കുന്ന നിലയില് നാട്ടുകാര് കണ്ടെത്തിയത്.\nകുട്ടി ഇപ്പോള് ദേളി യത്തീംഖാനയില് താമസിച്ച് പഠിക്കുകയാണ്. മുംതാസും ഇവിടെ തന്നെയാണ് കഴിയുന്നത്.\nആദ്യ ഭാര്യ സുഹ്‌റയില് ഹമീദിന് മൂന്ന് മക്കളുണ്ട്. സുഹറയുടെ കൂടെ താമസിച്ച് വരുന്നതിനിടയില് സര്‍വാനയെ ബലമായി എടുത്തുകൊണ്ടു വരികയായിരുന്നു.\nഅതിനു ശേഷമാണ് കുഞ്ഞിനെ ഉപേക്ഷിച്ചത്. സെക്ഷന് 317 പ്രകാരം മനഃപൂര്‍വ്വം ഉപേക്ഷിച്ചതിന് ബേക്കല് പൊലീസ് ചാര്‍ജ് ചെയ്തതാണ് കേസ്.\nകൂടുതൽ മകള് വാർത്തകൾ\nരക്തം സമ്മര്‍ദം ഉയര്‍ന്നു, പിന്നാലെ അതിസാരവും, മകളെ ചോദ്യം ചെയ്തതില് തകര്‍ന്ന് ശിവകുമാര്!!\nആറ്റിങ്ങൽ ഇരട്ടക്കൊലപാതകം : ശിക്ഷ മരവിപ്പിക്കണമെന്ന അനുശാന്തിയുടെ ഹർജി തള്ളി\nആഘോഷങ്ങളുടെ കൊടുമുടിയിൽ ഉദയ്പൂർ; ആഡംബര വിവാഹത്തിനായി വിവിഐപികളുടെ നീണ്ട നിര\nഅംബാനിയുടെ മകളുടെ കല്യാണത്തിന് 100 ചാര്‍ട്ടേര്‍ഡ് വിമാനങ്ങള്, നാല് ദിവസം 'അന്ന സേവ'...\nമകളെ പീഡിപ്പിച്ച റിമാന്‍റ് പ്രതി ജയിലില് വെച്ച് ജനനേന്ദ്രിയം മുറിച്ചുമാറ്റി! സംഭവം ഇടുക്കിയില്\nമകള് പിതാവ് തടവ് കോടതി കാസര്‍ഗോഡ് daughter harassment court kasaragod father\nStory first published: Friday, July 2, 2010, 13:41 [IST]


അക്കിത്തം കവിതയുടെ രാഷ്ട്രീയമെന്ത്? ഈ കവിത പറയുമെന്ന് സോഷ്യല് മീഡിയ\n30 Nov 2019 1:00 PM GMT\nകവി അക്കിത്തത്തിന് ജ്ഞാനപീഠ പുരസ്കാരം ലഭിച്ചതിനു പിന്നാലെ അദ്ദേഹത്തിന്റെ രാഷ്ട്രീയമാണ് സോഷ്യല് മീഡിയയില് ചര്‍ച്ച. 'തീവ്ര പുരോഗമനവാദി'കള് അക്കിത്തത്തെ സംഘപരിവാറിന്റെ കൂടെക്കെട്ടാനുള്ള ശ്രമങ്ങള് നടത്തി വഷളാകുന്നുണ്ട്. സംഘപരിവാറുകാരാകട്ടെ അദ്ദേഹത്തിന് രാഷ്ട്രീയ ചായ്‌വു കൊണ്ടല്ല സമ്മാനം കിട്ടിയതെന്ന് മറുപടി പറഞ്ഞ് വഷളാകുന്നു. അക്കിത്തത്തിന്റെ കവിത വായിച്ചവരും വായിക്കാത്തവരുമെല്ലാം വിഷയത്തില് തങ്ങളുടേതായ അഭിപ്രായം രേഖപ്പെടുത്തുന്ന തിരക്കിലാണ്.\nഇതിനിടയിലേക്കാണ് 'കുട്ടപ്പന് എന്ന കോമരം' എന്ന പേരില് അക്കിത്തം എഴുതിയ കവിത ചിലര് കൊണ്ടു വന്നിട്ടത്. ഇതോടെ രണ്ടു ഭാഗത്തും കനത്ത നിശ്ശബ്ദത പടര്‍ന്നിരിക്കുകയാണ്. ദൈവത്തിന്റെ പ്രതിരൂപമെന്ന് വിശ്വാസികള് കരുതിവരുന്ന കോമരത്തിന്റെ ജീവിതദുഃഖത്തെപ്പറ്റിയാണ് ഈ കവിത. ഒരിടത്ത് കവി ഇങ്ങനെ പറയുന്നു:\n"മണ്ണൊടു ചേരാറായീ കാലം മടിയിലൊരൊറ്റക്കാശില്ല.\nഎന്തിനു വേണ്ടിജ്ജീവിച്ചൂ ഞാ-\nഎന്നു ധരിച്ചു കണ്ണു മിഴിച്ചീ-\nഅക്കിത്തം ഹിന്ദുത്വ വാദിയല്ലെന്നും അത്തരമൊരാള്‍ക്ക് ഇങ്ങനെയൊരു കവിതയെഴുതുക സാധ്യമല്ലെന്ന് ചൂണ്ടിക്കാട്ടുന്നു വായനക്കാര്. സംഘപരിവാര് രാജ്യത്തെമ്ബാടും പ്രചരിപ്പിക്കുന്ന ആശയഗതികള്‍ക്ക് നേരെ എതിര്‍വശത്തു നില്‍ക്കുന്ന കവിതയാണിതെന്നും ചൂണ്ടിക്കാണിക്കപ്പെടുന്നു. 'മീശ' നോവല് പ്രസിദ്ധീകരിക്കുന്നതില് നിന്നും മാതൃഭൂമി പിന്‍വാങ്ങിയ സന്ദര്‍ഭത്തിലും ഈ കവിത ഏറെ ചര്‍ച്ച ചെയ്യപ്പെട്ടിരുന്നു.\n"പണിയില്ലാതെ തെണ്ടി നടന്നു\nപള്ളപൊറുപ്പിനു കോമരമായി -\nഅമ്ബലനടയില് ചാടിച്ചാടിയൊ -\nരമ്ബതു കൊല്ലം തീര്‍ന്നില്ലേ?\nയെന്നൊരു കാലം വന്നില്ലേ?\nപീടിക തോറും വീടുകള് തോറും\nനല്പം നേരം ചിന്തിച്ചു:\nമണ്ണൊടു ചേരാറായീ കാലം മടിയിലൊരൊറ്റക്കാശില്ല.


സ്പോർട്സ് കൗൺസിൽ തെരഞ്ഞെടുപ്പ്: സി.പി.എം സർവാധിപത്യം | Sports counsil election-Sports news | Madhyamam\ndate_range 14 Feb 2019 4:18 PM GMT\nസ്പോർട്സ് കൗൺസിൽ തെരഞ്ഞെടുപ്പ്: സി.പി.എം സർവാധിപത്യം\nവോട്ടെടുപ്പ് നടന്നത് കാസർകോട് മാത്രം\nതിരുവനന്തപുരം: ജില്ല സ്പോർട്സ് കൗൺസിൽ തെരഞ്ഞെടുപ്പിൽ സി.പി.എം സർവാധിപത്യം. കാ സർകോട് ഒഴികെ 13 ജില്ലയിലും വോട്ടെടുപ്പില്ലാതെ പ്രസിഡൻറ്, വൈസ് പ്രസിഡൻറ്, സംസ്ഥാന സ്പോർട്സ് ഭാരവാഹി സ്ഥാനങ്ങളെല്ലാം സി.പി.എം അനുകൂലികൾ പിടിച്ചെടുത്തു. പാലക്കാട് ജില്ലയിൽ വൈസ് പ്രസിഡൻറായി സി. ഹരിദാസിനെ കൊണ്ടുവരാൻ കഴിഞ്ഞതൊഴിച്ചാൽ കോൺഗ്രസ് അനുകൂലസംഘടനയായ ദേശീയ കായികവേദി ചിത്രത്തിലില്ല.\n21ന് നടക്കുന്ന ജില്ല സ്പോർട്സ് കൗൺസിൽ എക്സിക്യൂട്ടീവിൽ ദേശീയ കായികവേദിക്ക് പ്രാതിനിധ്യം നൽകാമെന്ന ധാരണയുടെ അടിസ്ഥാനത്തിലാണ് ഭൂരിഭാഗം ജില്ലയിലും സി.പി.എമ്മുമായി സഹകരിക്കാൻ കോൺഗ്രസ് അനുകൂലികൾ തീരുമാനിച്ചത്. കാസർകോട് സി.പി.എം അനുകൂലികൾക്കെതിരെ കോൺഗ്രസ് രംഗത്തിറക്കിയവർ 12 വോട്ടിന് തോറ്റു.\nജില്ല പ്രസിഡൻറ്, വൈസ് പ്രസിഡൻറ്, സംസ്ഥാന പ്രതിനിധി ക്രമത്തിൽ: തിരുവനന്തപുരം- എസ്.എസ്. സുധീർ, എ.എം.കെ. നിസാർ, കരമന ഹരി, കൊല്ലം- എക്സ്. ഏണസ്റ്റ്, ഡോ. കെ. രാമഭദ്രൻ, എൽ. അനിൽ, പത്തനംതിട്ട-കെ. അനിൽകുമാർ, സി.എൻ. രാജേഷ്, ഡോ. ബിപിൻ, ആലപ്പുഴ-പി.ജെ. ജോസഫ്, വി.ജി. വിഷ്ണു, കെ.കെ. പ്രതാപൻ, േകാട്ടയം-അയമനം ബാബു, ഡോ. ബൈജു വർഗീസ് ഗുരുക്കൾ, റോയ് പി. ജോർജ്, ഇടുക്കി-റോമിയോ സെബാസ്റ്റ്യൻ, എം. സുകുമാരൻ, കെ.എൽ. ജോസഫ് , എറണാകുളം-പി.വി. ശ്രീനിജൻ, ഡോ.ജെ. ജേക്കബ്, ജോർജ് തോമസ്, തൃശൂർ-കെ.ആർ. സാംബശിവൻ, ബിന്നി ഇമ്മട്ടി, ഡേവിസ് മൂകൻ, പാലക്കാട്-അഡ്വ. പ്രേംകുമാർ, സി. ഹരിദാസ്, എം. രാമചന്ദ്രൻ, മലപ്പുറം-എ. ശ്രീകുമാർ, വി.പി. അനിൽ, മുഹമ്മദ് ആഷിഖ്, കോഴിേക്കാട്-ഒ. രാജഗോപാൽ, വി. റോയ് ജോൺ, പി.ടി. അഗസ്റ്റിൻ, വയനാട്-എം. മധു, സലിം കടവൻ, കെ. റഫീക്ക്, കണ്ണൂർ-കെ.കെ. പവിത്രൻ, എൻ. ധീരജ് കുമാർ, വി.കെ. സനോജ്, കാസർകോട്-പി. ഹബീബ് റഹ്മാൻ, പി.പി. അശോകൻ, ടി.വി. ബാലൻ.\nTAGS:sports council elections sports news malayalam news\nNews Summary - Sports counsil election-Sports news


palathayi rape case; P Jayarajan against Congress and muslim league | 'കണ്ണില് കരട് കെണിഞ്ഞാല് കണ്ണിലാണ് ഊതേണ്ടത്,മറ്റെവിടെയെങ്കിലും ഊതിയതുകൊണ്ട് കാര്യമില്ല'; പി ജയരാജൻ - Malayalam Oneindia\n'കണ്ണില് കരട് കെണിഞ്ഞാല് കണ്ണിലാണ് ഊതേണ്ടത്,മറ്റെവിടെയെങ്കിലും ഊതിയതുകൊണ്ട് കാര്യമില്ല'; പി ജയരാജൻ\nUpdated: Tue, Sep 1, 2020, 20:41 [IST]\nതിരുവനന്തപുരം; പാലത്തായി കേസില് ഇരക്ക് നീതി കിട്ടാന് എന്നപേരില് നുണപറഞ്ഞു നേട്ടമുണ്ടാക്കാൻ\nമുസ്ലീംലീഗ് വീണ്ടും ഇറങ്ങിയിരിക്കുകയാണെന്ന് സിപിഎം നേതാവ് പി ജയരാജൻ. മെഡിക്കല് റിപ്പോര്‍ട്ടില് അതിജീവതയ്ക്ക് ആന്തരീക അവയവങ്ങള്‍ക്ക് ക്ഷതമേറ്റിട്ടുണ്ടെന്ന് കൃത്യമായി രേഖപ്പെടുത്തീട്ടുമുണ്ട്. അതിനാല് തന്നെ അതിജീവതയ്ക്ക് നീതി കിട്ടണമെന്നതില് എല്ലാവര്‍ക്കും നിര്‍ബന്ധമുണ്ട്. ചുരുക്കത്തില് പാലത്തായി കേസില് ഇപ്പോഴുണ്ടായ പ്രശ്നങ്ങള് നിയമപരമായാണ് പരിഹരിക്കേണ്ടത്. അതൊരു രാഷ്ട്രീയ പ്രശ്നമല്ല. കണ്ണില് കരട് കെണിഞ്ഞാല് കണ്ണിലാണ് ഊതേണ്ടത്, മറ്റെവിടെയെങ്കിലും ഊതിയതുകൊണ്ട് യാതൊരു പ്രയോജനവുമില്ലെന്നും ഫേസ്ബുക്കിൽ പങ്കുവെച്ച കുറിപ്പിൽ ജയരാജൻ പറഞ്ഞു.\nമുസ്ലീംലീഗ് വീണ്ടും ഇറങ്ങിയിരിക്കുന്നു\nപാലത്തായി കേസില് ഇരക്ക് നീതി കിട്ടാന് എന്നപേരില് നുണപറഞ്ഞു നേട്ടമുണ്ടാക്കാൻ\nമുസ്ലീംലീഗ് വീണ്ടും ഇറങ്ങിയിരിക്കുന്നു. ഈ കേസില് സംഘി-സി.പി.എം ഒത്തുകളി നടക്കുന്നുണ്ടെന്നും, യു.പി യിലെ ബപി.ജെ.പി ഗവണ്‍മെന്‍റും പിണറായി സര്‍ക്കാരും തമ്മില് യാതൊരു വ്യത്യാസവുമില്ലെന്നും ലീഗ് അണികള്‍ക്കിടയില് പ്രചാരണവും ആരംഭിച്ചിട്ടുണ്ട്. ലീഗ് അതിന്‍റെ അവസരവാദപരമായ നിലപാടുകള് ഈ കേസിന്‍റെ തുടക്കം മുതല് സ്വീകരിച്ചത് ആരും മറന്നുകാണുമെന്ന് തോന്നുന്നില്ല.\nപതിനൊന്ന് വയസ്സായ ഒരു കുട്ടിയുടെ സ്വമേധയാ ഉള്ള മൊഴിയില് ചെറിയ പിഴവുകള് സ്വാഭാവികമാണ്. ഇവിടെ കേസിനെ തന്നെ ബാധിക്കത്തക്ക നിലയില് മൊഴിയില് പ്രശ്നങ്ങള് ഉണ്ടെങ്കില് അതുസംബന്ധിച്ച് സമയമെടുത്ത് അന്വേഷണം ആവശ്യമാണ്. അക്കൂട്ടത്തില് മനശാസ്ത്രജ്ഞരുടെ ഇടപെടലുകളും അത്യാവശ്യമാണ്. മൊഴിയിലെ വൈരുദ്ധ്യങ്ങള് ഇഴകീറി പരിശോധിക്കേണ്ടത് അന്വേഷണ സംഘത്തിന്‍റെ ഉത്തരവാദിത്വമാണ്.\nആന്തരീക അവയവങ്ങള്‍ക്ക് ക്ഷതമേറ്റിട്ടുണ്ടെന്ന്\nഈ സാഹചര്യമുപയഗിച്ച് പ്രതിയായ ബി.ജെ.പി നേതാവിനെ രക്ഷപ്പെടുത്താന് അവരും രംഗത്തുണ്ട്. മെഡിക്കല് റിപ്പോര്‍ട്ടില് അതിജീവതയ്ക്ക് ആന്തരീക അവയവങ്ങള്‍ക്ക് ക്ഷതമേറ്റിട്ടുണ്ടെന്ന് കൃത്യമായി രേഖപ്പെടുത്തീട്ടുമുണ്ട്. അതിനാല് തന്നെ അതിജീവതയ്ക്ക് നീതി കിട്ടണമെന്നതില് എല്ലാവര്‍ക്കും നിര്‍ബന്ധമുണ്ട്. ചുരുക്കത്തില് പാലത്തായി കേസില് ഇപ്പോഴുണ്ടായ പ്രശ്നങ്ങള് നിയമപരമായാണ് പരിഹരിക്കേണ്ടത്. അതൊരു രാഷ്ട്രീയ പ്രശ്നമല്ല. കണ്ണില് കരട് കെണിഞ്ഞാല് കണ്ണിലാണ് ഊതേണ്ടത്, മറ്റെവിടെയെങ്കിലും ഊതിയതുകൊണ്ട് യാതൊരു പ്രയോജനവുമില്ല.\nവിമര്‍ശിക്കുന്നവരെപ്പോലും ജയിലിലടക്കുന്ന സര്‍ക്കാരാണ്\nരാഷ്ട്രീയ പ്രതിസന്ധിയില് ഉഴലുന്ന യു.ഡി.എഫ് ഇതൊരു രാഷ്ട്രീയ പ്രശ്നമായി ഉന്നയിക്കുന്നത് ഗതികേട് കൊണ്ടാണ്. ഇതിനെ വലിച്ചുനീട്ടി യു.പി യിലെ ബി.ജെ.പി ഗവണ്‍മെന്‍റും കേരളത്തിലെ എല്.ഡി.എഫ് സര്‍ക്കാരും ഒരുപോലെയാണെന്ന് വാദിക്കുന്നത് ഏതര്‍ത്ഥത്തിലാണ്? തങ്ങളെ വിമര്‍ശിക്കുന്നവരെപ്പോലും ജയിലിലടക്കുന്ന സര്‍ക്കാരാണ് യു.പി യിലേത്. ന്യൂനപക്ഷ വേട്ടയാണ് അവിടെ തുടര്‍ച്ചയായി നടക്കുന്നത്. സംഘപരിവാര അജണ്ടയ്ക്കെതിരായി വിട്ടുവീഴ്ച കൂടാതെ നിലപാട് സ്വീകരിക്കുന്ന ഗവണ്‍മെന്‍റാണ് കേരളത്തിലേത്.\nകോവിഡ് കാലത്തും വര്‍ഗ്ഗീയ വിഭജനമുണ്ടാക്കാനുള്ള സംഘപരിവാര് പദ്ധതിയുടെ ഭാഗമായിരുന്നു നരേന്ദ്ര മോഡിയുടെ രാമക്ഷേത്ര ശിലാസ്ഥാപനം. ഈ അജണ്ടയുമായി ഒത്തുകളിച്ചത് കോണ്‍ഗ്രസ്സാണ്. സി.പി.എം ആവട്ടെ ഇത് മതരാഷ്ട്രത്തിലേക്കുള്ള കല്ലിടലായാണ് കുറ്റപ്പെടുത്തിയത്. കോണ്‍ഗ്രസ്സിന്‍റെ വാലായി, ഒത്തുകളിയുമയി സമരസപ്പെടുന്നത് മുസ്ലീം ലീഗാണ്.\n'മഹാവിഷ്ണുവിനോടുള്ള പ്രാർത്ഥന മതി കമ്മ്യൂണിസ്റ്റ് അസുരവിത്തുകളെ വേരോടെ പിഴുതെറിയാൻ'; ശോഭാ സുരേന്ദ്രൻ\nകണ്ണൂരിൽ കൊവിഡ് കുറയുന്നു: പുതുതായി സ്ഥിരീകരിച്ചത് 303 പോസറ്റീവ് കേസുകൾ\npalathayi rape case; P Jayarajan against Congress and muslim league


ഞാൻ മരിക്കാൻ ആഗ്രഹിച്ചില്ല! | ഒരു കൗമാരക്കാരിയായ അമ്മ മാറ്റം വരുത്തിയത് എങ്ങനെ?\nബൈബിൾ ജീവിതത്തിനു മാറ്റം വരുത്തുന്നു\nയിവോൺ ക്വാറി പറഞ്ഞപ്രകാരം\nചരിത്രം: വഴിപിഴച്ച് കൗമാരത്തിലേ അമ്മയായി\nഇംഗ്ലണ്ടിലെ ലണ്ടനിലുള്ള ജനത്തിരക്കേറിയ പ്രദേശമായ പഡിങ്‌റ്റണിലാണ് ഞാൻ ജനിച്ചത്. അമ്മയുടെയും മൂന്ന് ചേച്ചിമാരുടെയും കൂടെയായിരുന്നു എന്‍റെ ബാല്യം. അച്ഛന്‍റെ കുടി ഞങ്ങൾക്ക് ഒരു പ്രശ്‌നമായിരുന്നു. ഞങ്ങളുടെ ജീവിതത്തിലേക്കു ഇടയ്‌ക്കൊക്കെയേ അച്ഛൻ കടന്നുവരാറുണ്ടായിരുന്നുള്ളൂ.\nഞാൻ കുട്ടിയായിരുന്നപ്പോൾ എല്ലാ ദിവസവും പ്രാർഥിച്ചുകിടക്കാൻ അമ്മ എന്നെ പഠിപ്പിച്ചിരുന്നു. അന്ന് എന്‍റെ കൈയിൽ സങ്കീർത്തനപ്പുസ്‌തകം മാത്രമുള്ള ഒരു ബൈബിൾ ഉണ്ടായിരുന്നു. അതിലെ വരികൾക്ക് ഞാൻ തന്നെ ഈണം നൽകി പാടും. എന്നാൽ “നാളെ എന്നൊന്നില്ലാത്ത ഒരു ദിവസം” എന്ന് ഏതോ ഒരു പുസ്‌തകത്തിൽ വായിച്ചതിനെക്കുറിച്ച് ഞാൻ ഓർക്കുന്നു. ഭാവിയെക്കുറിച്ച് ഒരു പ്രത്യാശപോലും തരാത്ത ആ വാക്കുകളെക്കുറിച്ച് ചിന്തിച്ചത് എന്‍റെ ഉറക്കംകെടുത്തി. ‘ജീവിതത്തിന് എന്തെങ്കിലും ഉദ്ദേശ്യം ഉണ്ടായിരുന്നേ പറ്റൂ. എന്‍റെ ജീവിതത്തിന്‍റെ ഉദ്ദേശ്യം എന്താണ്?’ എന്നതിനെക്കുറിച്ചൊക്കെ ഞാൻ ചിന്തിക്കാൻതുടങ്ങി. കാരണം ഞാൻ മരിക്കാൻ ആഗ്രഹിച്ചില്ല.\nപ്രകൃത്യാതീതശക്തികളെക്കുറിച്ച് അറിയുന്നത് എനിക്കു ഒരു കൗതുകമായിരുന്നു. മരിച്ചവരോട് സംസാരിക്കാനും കൂട്ടുകാരോടൊത്ത് ശ്‌മശാനങ്ങളിൽ പോകാനും ഹൊറർ സിനിമകൾ കാണാനും ഒക്കെ എനിക്കു ഇഷ്ടമായിരുന്നു. അത് രസകരമാണെങ്കിലും പേടിപ്പെടുത്തുന്നതായി ഞങ്ങൾക്ക് തോന്നി.\nപത്തു വയസ്സായപ്പോൾത്തന്നെ എന്‍റെ ജീവിതം വഴിപിഴച്ച അവസ്ഥയിലെത്തി. ഞാൻ പുകവലി തുടങ്ങി, പെട്ടന്നുതന്നെ അതിന് അടിമയായിത്തീർന്നു. പുകവലി ക്രമേണ കഞ്ചാവ് വലിക്കുന്നതിലേക്കു പുരോഗമിച്ചു. പതിനൊന്നായപ്പോഴേക്കും മദ്യലഹരിയും പരീക്ഷിച്ചുനോക്കാൻ ഞാൻ തീരുമാനിച്ചു. അതു കഴിച്ചിറക്കുന്നത് ബുദ്ധിമുട്ടായിരുന്നെങ്കിലും അതിനു ശേഷമുള്ള ഉന്മാദാവസ്ഥ എനിക്കു വളരെ ഇഷ്ടമായിരുന്നു. പാട്ടിനോടും ഡാൻസിനോടും എനിക്ക് കമ്പമായിരുന്നു. എവിടെയൊക്കെ പാർട്ടികളും നൈറ്റ്‌ക്ലബ്ബുകളും ഉണ്ടോ അവിടെയൊക്കെ ഞാൻ സ്ഥിരസാന്നിധ്യമായിരുന്നു. രാത്രിയിൽ വീട്ടിൽനിന്ന് മുങ്ങാനും നേരം പരപരാ വെളുക്കുന്നതിനു മുമ്പ് ഒളിച്ചുകയറാനും എനിക്കു നല്ല കഴിവായിരുന്നു. അടുത്തദിവസം ക്ഷീണമായിരിക്കും എന്ന് പറയേണ്ടതില്ലല്ലോ! അപ്പോൾ ക്ലാസ്സ് കട്ട് ചെയ്യുകയല്ലാതെ എനിക്കു വേറെ വഴിയില്ല. ഇനിയെങ്ങാനും ക്ലാസ്സിൽ കയറിയേക്കാം എന്നു തീരുമാനിച്ചാൽത്തന്നെ ഇടയ്‌ക്കിടെ മദ്യം കഴിക്കുന്ന ശീലവുമുണ്ടായിരുന്നു.\nഅങ്ങനെയിരിക്കെ സ്‌കൂളിലെ അവസാനവർഷ പരീക്ഷ കഴിഞ്ഞു. മിക്ക വിഷയങ്ങളിലും ഞാൻ തോറ്റു. എന്‍റെ കുത്തഴിഞ്ഞ ജീവിതത്തെക്കുറിച്ച് അത്രയും നാൾ അമ്മയ്‌ക്ക് കാര്യമായിട്ടൊന്നും അറിയില്ലായിരുന്നു. പക്ഷേ പരീക്ഷാഫലം കണ്ടപ്പോൾ അമ്മ ഞെട്ടിപ്പോയി, ഞങ്ങൾ ഇരുവരും ഇതെച്ചൊല്ലി വഴക്കടിച്ചു. ഒടുവിൽ ഞാൻ വീടു വിട്ട് ഇറങ്ങി. കുറച്ചുനാൾ ഞാൻ എന്‍റെ കാമുകനായ ടോണിയുമൊത്ത് കഴിഞ്ഞുകൂടി. അയാൾ റസ്റ്റഫാറിയ മതവിഭാഗത്തിൽപ്പെട്ട ഒരാളായിരുന്നു. മയക്കുമരുന്ന് കച്ചവടമാണ് ജോലി. അല്ലറചില്ലറ പെറ്റിക്കേസുകളിൽ ഉൾപ്പെട്ടിട്ടുണ്ട്. എന്തിനും ഏതിനും തല്ലുണ്ടാക്കുന്നതിന് പേരുകേട്ട ആളും. അധികനാളായില്ല, ഞാൻ 16-ാമത്തെ വയസ്സിൽ ഗർഭിണിയുമായി, ഞങ്ങൾക്ക് ഒരു ആൺകുട്ടി ജനിച്ചു.\nഅവിവാഹിതരായ അമ്മമാരെയും അവരുടെ കുട്ടികളെയും പാർപ്പിക്കുന്ന ഒരു ഹോസ്റ്റിലിൽ വെച്ചാണ് ഞാൻ ആദ്യമായി യഹോവയുടെ സാക്ഷികളെ കാണുന്നത്. അവിടത്തെ അധികാരികൾ എനിക്ക് ഒരു മുറി തരപ്പെടുത്തിത്തന്നു. അങ്ങനെയിരിക്കെ സാക്ഷികളിൽപ്പെട്ട രണ്ട് സ്‌ത്രീകൾ എന്‍റെ പ്രായത്തിലുള്ള മറ്റു അമ്മമാരെ കാണാൻ ആ ഹോസ്റ്റലിലേക്കു സ്ഥിരമായി വരുമായിരുന്നു. ഒരു ദിവസം അവരുമൊത്തുള്ള ചർച്ചയിൽ ഞാനും ചേർന്നു. സാക്ഷികളെ ഒന്ന് തറപറ്റിക്കുക എന്നതായിരുന്നു എന്‍റെ ലക്ഷ്യം. പക്ഷെ എന്‍റെ ഓരോ ചോദ്യങ്ങൾക്കും കൃത്യമായി, ബൈബിൾ ഉപയോഗിച്ച്, സാവധാനം അവർ ഉത്തരം നൽകി. ദയയോടെയും പരിഗണനയോടെയും ഉള്ള അവരുടെ പെരുമാറ്റം എന്നെ വല്ലാതെ ആകർഷിച്ചു. അങ്ങനെ സാക്ഷികളുമൊത്തുള്ള ബൈബിൾപഠനത്തിന് ഞാൻ സമ്മതംമൂളി.\nപഠിച്ചുതുടങ്ങിയപ്പോഴാണ് എന്‍റെ ജീവിതത്തെ മാറ്റിമറിച്ച ഒരു കാര്യം ഞാൻ തിരിച്ചറിഞ്ഞത്. ചെറുപ്പംമുതൽതന്നെ മരണത്തെ എനിക്ക് ഭയമായിരുന്നു. എന്നാൽ യേശു മരിച്ചവരെ ഉയിർപ്പിക്കുമെന്ന ആശയം ഞാൻ പഠിച്ചു. (യോഹന്നാൻ 5:28, 29) മാത്രമല്ല ദൈവം എന്നെ വ്യക്തിപരമായി സ്‌നേഹിക്കുന്നുണ്ടെന്നും ഞാൻ തിരിച്ചറിഞ്ഞു. (1 പത്രോസ് 5:7) എന്‍റെ ഹൃദയത്തെ സ്‌പർശിച്ച മറ്റൊരു വാക്യമാണ് യിരെമ്യ 29:11. അവിടെ പറയുന്നു: “‘ഞാൻ നിങ്ങൾക്കുവേണ്ടി ചെയ്യാൻപോകുന്നത് എന്താണെന്ന് എനിക്കു നന്നായി അറിയാം. ഞാൻ ചിന്തിക്കുന്നതു ദുരന്തത്തെക്കുറിച്ചല്ല, സമാധാനത്തെക്കുറിച്ചാണ്; നിങ്ങൾക്ക് ഒരു നല്ല ഭാവിയും പ്രത്യാശയും തരുന്നതിനെക്കുറിച്ചാണ്’ എന്ന് യഹോവ പ്രഖ്യാപിക്കുന്നു.” ഇതു വായിച്ചതോടെ ഭൂമിയിലെ പറുദീസയിൽ എന്നേക്കും ജീവിക്കാനാകും എന്ന പ്രത്യാശയിൽ ഞാനും വിശ്വസിക്കാൻതുടങ്ങി.—സങ്കീർത്തനം 37:29.\nയഹോവയുടെ സാക്ഷികൾക്ക് എന്നോട് ആത്മാർഥമായ സ്‌നേഹമുണ്ടായിരുന്നെന്ന് പറയാതെവയ്യ. ഞാൻ അവരുടെ യോഗത്തിന് ആദ്യമായി പോയത് ഇന്നും ഓർക്കുന്നു. അവിടത്തെ അന്തരീക്ഷം വളരെ ഊഷ്‌മളവും ആകർഷകവും ആയിരുന്നു. എല്ലാവരുടെയും മുഖത്ത് നല്ല സൗഹൃദഭാവം. (യോഹന്നാൻ 13:34, 35) പള്ളിയിൽ പോയപ്പോൾ ലഭിച്ച അനുഭവത്തിൽനിന്നും തികച്ചും വ്യത്യസ്‌തം! എന്നാൽ സാക്ഷികളാണെങ്കിൽ എന്‍റെ പശ്ചാത്തലം നോക്കാതെ എന്നെ സ്വാഗതം ചെയ്‌തു, എന്‍റെ ഒപ്പം സമയം ചിലവഴിച്ചു, ശ്രദ്ധയും പരിഗണനയും കാണിച്ചു, വേണ്ട മാർഗനിർദേശങ്ങൾ തന്നു. എല്ലാമായപ്പോൾ സ്‌നേഹംനിറഞ്ഞ ആ വലിയ കുടുംബത്തിലെ ഒരു അംഗമാണ് ഞാനെന്ന് എനിക്ക് തോന്നി.\nപഠനം പുരോഗമിച്ചപ്പോൾ, ശരിതെറ്റുകളെക്കുറിച്ച് ദൈവം വെച്ചിരിക്കുന്ന നിലവാരങ്ങളിൽ എത്തുന്നതിന് ഞാൻ അടിമുടി മാറ്റങ്ങൾ വരുത്തേണ്ടതുണ്ടെന്ന് എനിക്കു ബോധ്യമായി. പുകവലി നിറുത്തുന്നത് എനിക്ക് ഒരു കീറാമുട്ടിയായിരുന്നു. ഒരു പ്രത്യേകതരം സംഗീതം കേൾക്കുന്നതാണ് വലിക്കാനുള്ള താത്‌പര്യത്തെ ഊട്ടിവളർത്തുന്നതെന്ന് മനസ്സിലാക്കിയപ്പോൾ അതു കേൾക്കുന്നത് ഞാൻ നിറുത്തി. അതുപോലെ, മദ്യം കഴിക്കാനുള്ള പ്രലോഭനത്തെ ആളിക്കത്തിക്കുന്ന പാർട്ടികളും നൈറ്റ്‌ക്ലബ്ബുകളും ഞാൻ ഒഴിവാക്കി. എന്‍റെ സമചിത്തത വീണ്ടെടുക്കാൻ ഞാൻ ഇതൊക്കെ ചെയ്യണമായിരുന്നു. മാത്രമല്ല, നല്ല കാര്യങ്ങൾ ചെയ്യുന്നതിനുള്ള പ്രചോദനം ലഭിക്കാൻ അത്തരം കാര്യങ്ങളെ പ്രോത്സാഹിപ്പിക്കുന്നവരെ ഞാൻ സുഹൃത്തുക്കളാക്കി.—സുഭാഷിതങ്ങൾ 13:20.\nഇതിനിടയിൽ ടോണിയും യഹോവയുടെ സാക്ഷികളോടൊത്ത് ബൈബിൾ പഠിക്കുന്നുണ്ടായിരുന്നു. സാക്ഷികൾ ടോണിയുടെ ചോദ്യങ്ങൾക്ക് ബൈബിളിൽനിന്ന് ഉത്തരം കൊടുത്തപ്പോൾ താൻ പഠിക്കുന്നത് സത്യമാണെന്ന് ടോണിക്കു ബോധ്യമായി. പ്രകടമായ മാറ്റങ്ങളാണ് ടോണി വരുത്തിയത്. അക്രമസ്വഭാവമുള്ള കൂട്ടുകാരെ ഒഴിവാക്കി, നിയമവിരുദ്ധമായ കാര്യങ്ങളിൽ ഏർപ്പെടുന്നത് നിറുത്തി, കഞ്ചാവുവലി ഉപേക്ഷിച്ചു. ഞങ്ങളുടെ വഴിപിഴച്ച രീതികൾ ഉപേക്ഷിക്കുകയും വളർന്നുവരുന്ന മകനുവേണ്ടി കെട്ടുറപ്പുള്ള ഒരു അന്തരീക്ഷം സൃഷ്ടിക്കുകയും ചെയ്യുന്നെങ്കിൽ മാത്രമേ യഹോവയെ സന്തോഷിപ്പിക്കാനാകൂ എന്ന് ഞങ്ങൾ മനസ്സിലാക്കി. അങ്ങനെ 1982-ൽ ഞങ്ങൾ വിവാഹിതരായി.\nഎനിക്കുണ്ടായിരുന്ന അതേ പ്രശ്‌നങ്ങളെ വിജയകരമായി തരണം ചെയ്‌ത ആളുകളുടെ അനുഭവങ്ങൾ വീക്ഷാഗോപുരം, ഉണരുക! * മാസികകളിൽ തിരഞ്ഞത് ഞാൻ ഇപ്പോഴും ഓർക്കുന്നു. അവരുടെ മാതൃക എനിക്ക് എത്ര പ്രോത്സാഹനം പകർന്നെന്നോ! ഒരിക്കലും ശ്രമം ഉപേക്ഷിക്കാതിരിക്കാനുള്ള ശക്തി എനിക്കു ലഭിച്ചു. എന്നെ ഒരിക്കലും കൈവിടരുതേ എന്ന് ഞാൻ എപ്പോഴും യഹോവയോട് പ്രാർഥിച്ചുകൊണ്ടേയിരുന്നു. 1982 ജൂലൈ മാസത്തിൽ ടോണിയും ഞാനും സ്‌നാനമേറ്റ് യഹോവയുടെ സാക്ഷികളായി.\n“ഭാവിയെക്കുറിച്ചോ മരണത്തെക്കുറിച്ചോ ഉള്ള ഭീതി ഇന്ന് എന്‍റെ ഉറക്കംകെടുത്താറില്ല”\nഎനിക്കു ലഭിച്ച പ്രയോജനങ്ങൾ\nയഹോവയുമായി സുഹൃദ്‌ബന്ധം വളർത്തിയതാണ് എന്‍റെ ജീവൻ രക്ഷിച്ചത്. ഒരു കുടുംബം എന്ന നിലയിലും ഞങ്ങൾ യഹോവയുടെ പിന്തുണ അനുഭവിച്ചറിഞ്ഞിട്ടുണ്ട്. കഷ്ടപ്പാടുനിറഞ്ഞ സാഹചര്യങ്ങളിൽ ദൈവത്തിൽ എങ്ങനെ ആശ്രയിക്കണമെന്ന് ഞങ്ങളും പഠിച്ചു. അപ്പോഴൊക്കെ യഹോവ സഹായത്തിനെത്തിയെന്നും കുടുംബത്തിനുവേണ്ട സംരക്ഷണം നൽകിയെന്നും ഞങ്ങൾക്ക് ഉറപ്പുണ്ട്.—സങ്കീർത്തനം 55:22.\nഞാൻ യഹോവയെ അറിഞ്ഞിരിക്കുന്നതുപോലെ എന്‍റെ മകനും മകളും യഹോവയെ അറിയണം എന്ന് എനിക്കു നിർബന്ധമുണ്ടായിരുന്നു. അതിന് യഹോവയെക്കുറിച്ച് ഞാൻ അവരെ പഠിപ്പിച്ചു. അതിൽ ഞാൻ സന്തോഷം കണ്ടെത്തി. ഇന്ന് അവരുടെ മക്കൾ ദൈവത്തെക്കുറിച്ച് അറിവ് നേടുന്നതിൽ വർധിച്ചുവരുന്നതു കാണുമ്പോൾ എനിക്ക് എന്തെന്നില്ലാത്ത സന്തോഷം തോന്നുന്നു.\nഭാവിയെക്കുറിച്ചോ മരണത്തെക്കുറിച്ചോ ഉള്ള ഭീതി ഇന്ന് എന്‍റെ ഉറക്കംകെടുത്താറില്ല. ഇപ്പോൾ യഹോവയുടെ സാക്ഷികളുടെ വ്യത്യസ്‌ത സഭകളെ ആഴ്‌ചതോറും സന്ദർശിച്ചുകൊണ്ട് അവരെ ബലപ്പെടുത്തുന്നതിന്‍റെ തിരക്കിലാണ് ഞങ്ങൾ. യേശുവിൽ വിശ്വസിക്കാനും നിത്യജീവൻ നേടാനും മറ്റുള്ളവരെ സഹായിക്കുന്നതിൽ ഞങ്ങൾ അവരോടൊപ്പം ചേരുന്നു.\n^ ഖ. 17 യഹോവയുടെ സാക്ഷികൾ പ്രസിദ്ധീകരിച്ചത്.\nമറ്റുള്ളവരെ സഹായിക്കാനാകുമെന്ന് എനിക്ക് ഇപ്പോൾ തോന്നുന്നു


Covid 19 | റെംഡെസിവിര് ക്ഷാമം; ബംഗളൂരു ആശുപത്രികളില് സ്റ്റോക്ക് ആറു ശതമാനത്തില് താഴെ – News18 Malayalam\nCovid 19 | റെംഡെസിവിര് ക്ഷാമം; ബംഗളൂരു ആശുപത്രികളില് സ്റ്റോക്ക് ആറു ശതമാനത്തില് താഴെ\nകോവിഡ് രോഗികളെ പ്രവേശിപ്പിക്കുന്ന 59 ആശുപത്രികളിലാണ് റെംഡെസിവിര് ക്ഷാമം റിപ്പോര്‍ട്ട് ചെയ്തിരിക്കുന്നത്\nLast Updated : April 15, 2021, 19:16 IST\nന്യൂഡല്‍ഹി: ബംഗളൂരുവിലെ ആശുപത്രികളില് ആന്റി വൈറല് മറുന്നായ റെംഡെസിവിര് ക്ഷാമം രൂക്ഷമാകുന്നു. 59 സ്വകാര്യ ആശുപത്രികളില് റെംഡെസിവിര് സ്റ്റോക് ആറു ശതമാനത്തില് താഴെയാണ്. കോവിഡ് രോഗികളെ പ്രവേശിപ്പിക്കുന്ന 59 ആശുപത്രികളിലാണ് റെംഡെസിവിര് ക്ഷാമം റിപ്പോര്‍ട്ട് ചെയ്തിരിക്കുന്നത്. ഈ ആശുപത്രികളിലായി 2008 കോവിഡ് രോഗികള് ഉണ്ട്. ഇതില് 1500 രോഗികള്‍ക്ക് റെംഡെസിവിര് മരുന്ന് ആവശ്യമാണ്.\nഏപ്രില് 13 വരെ 929 റെഡെസിവിര് മരുന്ന് ലഭ്യമായിരുന്നു. നിലവിലുള്ള രോഗികളുടെ ചികിത്സയ്ക്കായി 15,000 റെംഡെസിവിര് മരുന്ന് ആവശ്യമാണ്. ' ഓരോ രോഗികള്‍ക്കും വ്യത്യസ്ത അളവിലാണ് മരുന്ന് നല്‍കുന്നത്. ഒരു വിയല് ആണ് ഒരു ഡോസ്. ഓരോ രോഗിക്കും ആറു ഡോസുകള് ആവശ്യമാണ്. ആദ്യ രണ്ടു ഡോസുകള് രോഗിക്ക് ആദ്യ ദിവസം നല്‍കും. അടുത്ത നാല് ദിവസത്തേക്ക് ഓരോ ഡോസ് വീതം. ഗുരുതരമായ രോഗികള്‍ക്ക് പത്ത് ഡോസുകള് വരെ നല്‍കേണ്ടി വരുന്നു'പ്രൈവറ്റ് ഹോസ്പിറ്റല് ആന്‍ഡ് നഴ്‌സിങ് അസോസിയേഷന് (ഫാന) പ്രസിഡന്റ് ഡോ. പ്രസന്ന എച്ച്എം അറിയിച്ചു.\nഓരോ വിയലിലും 100 മില്ലിഗ്രാം ആന്റി വൈറല് മരുന്ന് ഉള്‍പ്പെടുന്നു. ഇത് കോവിഡ് 19 ചികിത്സയില് ഉപയോഗപ്രദമാണെന്ന് തെളിയിക്കപ്പെട്ടിട്ടുള്ളതാണ്. 59 ആശുപത്രികളിലും സ്ഥിതിഗതികള് പരിശോധിച്ച ശേഷമാണ് ഫാന റിപ്പോര്‍ട്ട് തയ്യറാക്കിയിരിക്കുന്നത്. ആരോഗ്യമന്ത്രി ഡോ. കെ സുധാകര് ഏപ്രില് 12ന് ഫാനയുമായി കൂടിക്കാഴ്ച നടത്തിയിരുന്നു. മരുന്നിന്റെ ദൗര്‍ലഭ്യം ഉന്നയിക്കുകയും ചെയ്തിരുന്നു.\n'റെംഡെസിവിറിന്റെ ഉല്‍പാദനം മരുന്ന് കമ്പനികള് നിര്‍ത്തിയിരിക്കുന്നു. ഞങ്ങള്‍ക്ക് ഈ മരുന്ന് ആവശ്യമാണ്. മരുന്ന് വിപണിയില് ലഭ്യമല്ലെന്ന് സ്വകാര്യ ആസുപത്രികള് പരാതിപ്പെടുന്നു. ഡ്രഗ്‌സ് കണ്‍ട്രോളറുമായി ഞങ്ങള് ചര്‍ച്ച നടത്തുകയും സര്‍ക്കാര് നിരക്കില് സ്വകാര്യ ആശുപത്രികളില് മരുന്ന് വിതരണം ചെയ്യുകയും ചെയ്യും'മന്ത്രി പറഞ്ഞു.\nAlso Read- Covid 19 | കോവിഡ് വ്യാപനം; ഡല്‍ഹിയില് വാരാന്ത്യ കര്‍ഫ്യൂ പ്രഖ്യാപിച്ചു\nആദ്യ തരംഗ സമയത്ത് കേസുകള് കുറഞ്ഞതിനാല് ഉല്‍പാദനം നിര്‍ത്തിവച്ചിരുന്നു. എന്നാല് രാജ്യത്ത് കോവിഡ് കേസുകള് ഇപ്പോള് വര്‍ദ്ധിച്ചുകൊണ്ടിരിക്കുകയാണ്. കഴിഞ്ഞ 24 മണിക്കൂറിനിടയില് കോവിഡ് ബാധിച്ചവരുടെ എണ്ണം രണ്ട് ലക്ഷം കടന്നു. 2,00,739 പേര്‍ക്കാണ് കഴിഞ്ഞ ദിവസം കോവിഡ് 19 സ്ഥിരീകരിച്ചത്. കേന്ദ്ര ആരോഗ്യമന്ത്രാലയത്തിന്റെ കണക്കുകള് അനുസരിച്ച് രാജ്യത്ത് കോവിഡ് ബാധിച്ചവരുടെ എണ്ണം 1,40,74,564 ആയി.\nതുടര്‍ച്ചയായ ഒമ്പതാം ദിവസമാണ് രാജ്യത്ത് കോവിഡ് രോഗികളുടെ എണ്ണം ഒരു ലക്ഷത്തിന് മേലെ റിപ്പോര്‍ട്ട് ചെയ്യുന്നത്. കഴിഞ്ഞ അഞ്ച് ദിവസത്തിനിടയില് പ്രതിദിന കോവിഡ് രോഗികളുടെ എണ്ണം 1.5 ലക്ഷത്തിന് മുകളിലാണ്. ഇന്നലെയാണ് ആദ്യമായി രണ്ട് ലക്ഷത്തിന് മുകളില് പ്രതിദിന രോഗികളുടെ എണ്ണം എത്തുന്നത്.\nഇന്ത്യയില് സജീവ കോവിഡ് -19 കേസുകള് 1,06,173 വര്‍ദ്ധിച്ച് 14,71,877 ആയി ഉയര്‍ന്നു. കോവിഡ് മുക്തമായവരുടെ എണ്ണം 1,24,29,564 ആണ്. ഇന്നലെ 1,038 പേരാണ് കോവിഡ് ബാധിച്ച് മരിച്ചത്. ഇതോടെ മരണ സംഖ്യ 1,73,123 ആയതായി ഔദ്യോഗിക കണക്കുകള് പറയുന്നു. അമേരിക്കയില് കോവിഡ് രോഗികളുടെ എണ്ണം ഒരു ലക്ഷത്തില് നിന്ന് രണ്ടുലക്ഷമായത് 21 ദിവസം കൊണ്ടാണ്. എന്നാല് ഇന്ത്യയില് രോഗികളുടെ എണ്ണം ഒരു ലക്ഷത്തില് നിന്ന് രണ്ടുലക്ഷമായത് 11 ദിവസം കൊണ്ടാണ്.\nFirst published: April 15, 2021, 19:16 IST\nCovid 19COVID-19 drug remdesivirremdesivir


murray beats mackenzie mcdonald in washington open - Malayalam MyKhel\n» ഹാര്‍ഡ് കോര്‍ട്ടില് മുറേ തിരിച്ചെത്തി... 16 മാസത്തിനു ശേഷം; വിജയത്തുടക്കം\nUpdated: Tuesday, July 31, 2018, 15:10 [IST]\nവാഷിങ്ടണ്: 16 മാസത്തെ ഇടവേളയ്ക്കു ശേഷം ബ്രിട്ടീഷ് സൂപ്പര്‍താരം ആന്‍ഡി മുറേ ഹാര്‍ഡ് ടെന്നിസ് കോര്‍ട്ടിലേക്ക് വീണ്ടും തിരിച്ചെത്തി. വാഷിങ്ടണ് ഓപ്പണിലാണ് 31 കാരനായ മുറേ റാക്കറ്റേന്തിയത്. ഹാര്‍ഡ് കോര്‍ട്ടില് വെല്ലുവിളി നേരിട്ടെങ്കിലും മുറേയ്ക്ക് വിജയത്തോടെ തുടങ്ങാനായി.\nരാഹുല് ചെറിയ 'മീനല്ല', അടുത്ത\nആദ്യറൗണ്ടില് അമേരിക്കയുടെ മക്കെന്‍സി മക്‌ഡൊണാള്‍ഡിനെയാണ് മുറേ പരാജയപ്പെടുത്തിയത്. സ്‌കോര്: 3-6, 6-4, 7-5. മല്‍സരം രണ്ടര മണിക്കൂര് നീണ്ടുനിന്നു. ജനുവരിയില് ഇടുപ്പിന് സര്‍ജറി ചെയ്തതിനു ശേഷം ഇത് നാലാം തവണയാണ് മുറേ ടെന്നിസ് കോര്‍ട്ടിലിറങ്ങുന്നത്.\nRead more about: tennis andy murray britain tennis news ടെന്നിസ് ആന്‍ഡി മുറേ ബ്രിട്ടന്\nStory first published: Tuesday, July 31, 2018, 15:07 [IST]


March 4, 2021 , സാബിര് അഹ്സന്\nപാലക്കാട്: സാധാരണക്കാരുടെ നടുവൊടിച്ച് അനുദിനം വർധിക്കുന്ന പെട്രോൾ, ഡീസൽ വിലവർധനവിൽ പ്രതിഷേധിച്ച് “കേരളം പ്രതികരിക്കുന്നു: പെട്രോളിയം ഉൽപ്പന്നങ്ങൾ ജി.എസ്.ടിയിൽ ഉൾപ്പെടുത്തുക” എന്ന തലക്കെട്ടിൽ വെൽഫെയർ പാർട്ടി മണ്ഡലം കേന്ദ്രങ്ങളിലും യൂണിറ്റികളിലും ജനകീയ വോട്ടെടുപ്പ് സംഘടിപ്പിച്ചു. അനിയന്ത്രിതമായ എണ്ണ, ഇന്ധന വിലവർധനവിലുള്ള ശക്തമായ അമർഷം ജനങ്ങൾ വോട്ടെടുപ്പിലൂടെ രേഖപ്പെടുത്തി. സാധാരണക്കാരെ പിഴിഞ്ഞ് കോർപ്പറേറ്റുകളെ ഊട്ടുകയാണ് കേന്ദ്ര സർക്കാർ ചെയ്യുന്നതെന്ന് പ്രതിഷേധ പരിപാടികൾ കുറ്റപ്പെടുത്തി.\nപുതുപ്പള്ളിതെരുവിൽ നടന്ന ജനകീയ വോട്ടെടുപ്പ് വെൽഫെയർ പാർട്ടി സംസ്ഥാന കമ്മിറ്റിയംഗം എം. സുലൈമാൻ ഉദ്ഘാടനം ചെയ്തു. കൽമണ്ഡപം യൂണിറ്റ് സ്റ്റേഡിയം സ്റ്റാൻ്റിൽ സംഘടിപ്പിച്ച വോട്ടെടുപ്പ് ജില്ലാ വൈസ് പ്രസിഡൻ്റ് പി. ലുഖ്മാനും ഒലവക്കോട്ട് ജില്ലാ സെക്രട്ടറി ആസിയ റസാഖും ഉദ്ഘാടനം നിർവഹിച്ചു. ജില്ലയിലുടനീളം പരിപാടികളിൽ ജില്ല, മണ്ഡലം നേതാക്കൾ സംസാരിക്കുകയും നേതൃത്വം നൽകുകയും ചെയ്തു.\nവെൽഫെയർ പാർട്ടി ജില്ലാ പഞ്ചായത്ത് സ്ഥാനാർത്ഥികളെ പ്രഖ്യാപിച്ചു


ട്വിറ്ററിൽ സാരി ട്രെൻഡിനൊപ്പം വൈറലായി 1975 ലെ ആ ചുംബനം- Video of pitch invader from 1975 goes viral\nസാരിയുടുത്ത യുവതി ക്രിക്കറ്റ് മൈതാനത്തേക്ക് സുരക്ഷാവലയം ഭേദിച്ചെത്തി ബാറ്റ്സ്മാനെ ഉമ്മ വയ്ക്കുന്നതാണ് വീഡിയോ\nJuly 19, 2019 3:06:03 pm\nട്വിറ്ററിൽ വളരെ പെട്ടെന്നാണ് #SareeTwittertrend ട്രെൻഡായത്. സാരി ഉടുത്തു നിൽക്കുന്ന ചിത്രം പങ്കുവയ്ക്കുക എന്നതായിരുന്നു ഈ ട്രെൻഡിൽ പങ്കെടുക്കാൻ ചെയ്യേണ്ടിയിരുന്നത്. സാരി ട്രെൻഡിൽ പ്രചോദനം ഉൾക്കൊണ്ട് സിനിമാ താരങ്ങളും രാഷ്ട്രീയ നേതാക്കളും സാരിയുടുത്തുളള തങ്ങളുടെ ചിത്രങ്ങൾ പോസ്റ്റ് ചെയ്തു തുടങ്ങി. #SareeTwittertrend ട്രെൻഡായതിനൊപ്പം ഒരു വീഡിയോയും വൈറലായിട്ടുണ്ട്. 1975 ൽ നടന്ന ഒരു ക്രിക്കറ്റ് മത്സരത്തിനിടയിൽനിന്നുളള ദൃശ്യമാണ് വീഡിയോയിലുളളത്.\nസാരിയുടുത്ത യുവതി ക്രിക്കറ്റ് മൈതാനത്തേക്ക് സുരക്ഷാവലയം ഭേദിച്ചെത്തി ബാറ്റ്സ്മാനെ ഉമ്മ വയ്ക്കുന്നതാണ് വീഡിയോ. ഉമ്മ നൽകിയ സന്തോഷത്താൽ യുവതി തുളളിച്ചാടുന്നതും വീഡിയോയിലുണ്ട്. 1975 ലായിരുന്നു ഈ ചുംബനം വാർത്താ തലക്കെട്ടുകളിൽ ഇടം പിടിച്ചത്. വാങ്കഡെ സ്റ്റേഡിയത്തിൽ നടന്ന ഇന്ത്യ-വെസ്റ്റ് ഇൻഡീസ് ടെസ്റ്റ് മത്സരത്തിനിടെയായിരുന്നു സംഭവം.\nബാറ്റ്സ്മാൻ ബ്രിജേഷ് പട്ടേൽ അർധ സെഞ്ചുറി തികച്ചപ്പോഴാണ് കാണികൾക്കിടയിൽനിന്നും സാരിയുടുത്ത ഒരു യുവതി സുരക്ഷാ ജീവനക്കാരുടെ കണ്ണു വെട്ടിച്ച് പിച്ചിലേക്ക് ഓടിയെത്തിയത്. ബ്രിജേഷിന്റെ അടുത്തെത്തിയ യുവതി താരത്തെ ചുംബിക്കുകയായിരുന്നു. അതിനുശേഷം സന്തോഷത്താൽ തുളളിച്ചാടുകയും ചെയ്തു. നിരവധി പേരാണ് ഈ വീഡിയോ റീട്വീറ്റ് ചെയ്തിരിക്കുന്നത്.\nWeb Title: Sareetwitter trend video of pitch invader from 1975 goes viral


പശുക്കളെ സംരക്ഷിക്കാനാറിയാം എന്നാൽ സ്ത്രീകളുടെ സംരക്ഷണത്തിന് ആരുണ്ട് : ജയ ബച്ചൻ\nHome News National പശുക്കളെ സംരക്ഷിക്കാനാറിയാം എന്നാൽ സ്ത്രീകളുടെ സംരക്ഷണത്തിന് ആരുണ്ട് : ജയ ബച്ചൻ\nയുവമോർച്ചാ നേതാവ്, ബംഗാൾ മുഖ്യമന്ത്രി മമതാ ബാനർജിയ്ക്ക് വധഭീഷണി മുഴക്കിയ സംഭവത്തിൽ രാജ്യസഭയിൽ വാഗ്വാദം. സമാജ് വാദി പാർട്ടി എം പി ജയാബച്ചൻ സംഭവത്തിൽ രാജ്യസഭയിൽ ചോദ്യം ഉന്നയിച്ചു. നിങ്ങൾക്ക് പശുക്കളെ സംരക്ഷിക്കാനറിയാം. എന്നാൽ സ്ത്രീകളുടെ സംരക്ഷണത്തിനിവിടെ ആരാണ് ഉള്ളതെന്നാണ് ജയ ബച്ചൻ രാജ്യസഭയിൽ ഉന്നയിച്ചത്.\nഒരു സ്ത്രീയോട് ഇപ്രകാരം സംസാരിക്കാൻ ഒരാൾ എങ്ങനെയാണ് ധൈര്യപ്പെടുന്നത്. രാജ്യത്തെ സ്ത്രീകളെ നിങ്ങൾ സംരക്ഷിക്കുന്ന രീതി ഇതാണോ എന്നും ജയ ചോദിച്ചു. ഇവിടെ സ്ത്രീകൾ കടുത്ത അരക്ഷിതാവസ്ഥയാണ് അനുഭവിക്കുന്നതെന്നും ജയ.\nയുവ മോർച്ച നേതാവിന്റെ വധഭീഷണി സംബന്ധിച്ച് സർക്കാർ പ്രതികരിക്കണമെന്നും പ്രതിപക്ഷ എം പിമാർ ആവശ്യപ്പെട്ടു. അതേ സമയം യുവമോർച്ച നേതാവിന്റെ പ്രതികരണത്തെ അപലപിക്കുന്നതായും സർക്കാർ ഇയാൾക്കെതിരെ ഉചിതമായ നടപടി സ്വീകരിക്കുമെന്നും കേന്ദ്രമന്ത്രി മുഖ്താർ അബ്ബാസ് നഖ്വി പാർലമെന്റിൽ പറഞ്ഞു.\nമമതയുടെ തലയെടുത്താൽ 11 ലക്ഷം പാരിതോഷികം നൽകാമെന്നാണ് യുവമോർച്ച നേതാവ് യോഗേഷ് വർഷ്‌ണെ വാഗ്ദാനം ചെയ്തത്. ബംഗാളിലെ ബിർഭൂമിൽ ഹനുമാൻ ജയന്തിയോടനുബന്ധിച്ച് നടന്ന റാലിയ്ക്ക് നേരെ പോലീസ് ലാത്തി വീശിയതാണ് യോഗേഷിനെ ചൊടിപ്പിച്ചത്. ആരെങ്കിലും മമതാ ബാനർജിയുടെ തല കൊണ്ടുവന്നു തരികയാണെങ്കിൽ അവർക്ക് 11 ലക്ഷം രൂപ നൽകാം എന്നായിരുന്നു യോഗേഷിന്റെ പ്രതികരണം.\nഹനുമാൻ ജയന്തിയുമായി ബന്ധപ്പെട്ട റാലിക്ക് പോലീസ് അനുമതി നൽകിയിരുന്നില്ല. നേരത്തെ ബിർഭൂമിൽ നടത്തിയ മറ്റൊരു റാലി അക്രമാസക്തമായതിനെ തുടർന്നാണ് പോലീസ് ലാത്തി വീശിയത്.\nPrevious articleപുലിമുരുകന്റെ ത്രിഡിയ്ക്ക് പിന്നില് ഈ ഇടുക്കി സ്വദേശികളും!!\nNext articleലാവ്‌ലിൻ കേസിൽ പിണറായി പ്രത്യേക താൽപര്യമെടുത്തെന്ന് സിബിഐ


Pavithra Janardhanan January 8, 2018\nഹൃദ്രോഗമോ, സ്ത്രീകള്‍ക്കോ..?ഇങ്ങനെ ചോദിക്കാത്ത സ്ത്രീകളില്ലെന്നാണ് മിക്ക ഡോക്ടര്‍മാരും പറയുന്നത്. ഹൃദ്രോഗം ഒരു പുരുഷരോഗമാണെന്നാണ് സ്ത്രീകളുടെ പൊതുധാരണ. ആണുങ്ങളെപ്പോലെ പ്രകടമായ ലക്ഷണങ്ങള് സ്ത്രീകളില് കാണാത്തതാണ് ഇതൊരു പുരുഷരോഗമായി തെറ്റിദ്ധരിക്കാന് ഇടയാക്കുന്നത്.\nനിശ്ശബ്ദഹൃദയാഘാതമാണ് പലപ്പോഴും സ്ത്രീകളിലുണ്ടാവുന്നത്. പ്രകടമായ നെഞ്ചുവേദന അവര്‍ക്ക് ഉണ്ടാവണമെന്നില്ല. ക്ഷീണം, വിയര്‍പ്പ്, മനംപിരട്ടല് തുടങ്ങിയവയാവും പലപ്പോഴും പ്രാഥമിക ലക്ഷണങ്ങള്. ഇത് ഭക്ഷണത്തിന്റെ പ്രശ്‌നമാണെന്ന് കരുതി സ്ത്രീകള് തള്ളിക്കളയും.\nഇന്ത്യയില് ഏകദേശം 20 ശതമാനം സ്ത്രീകളിലും ഹൃദ്രോഗമുണ്ടെന്നാണ് കണക്കുകള് സൂചിപ്പിക്കുന്നത്. സ്ത്രീകളുടെ മരണത്തില് 17 ശതമാനത്തിനും കാരണമാവുന്നതും ഹൃദ്രോഗമാണ്. ഹാര്‍ട്ട്അറ്റാക്ക് ഉണ്ടായാല് പുരുഷന് മരിക്കാനുള്ള സാധ്യത 35 ശതമാനമാണെങ്കില് സ്ത്രീ മരിക്കാനുള്ള സാധ്യത 65 ശതമാനമാണ്.\nഅതേപോലെ ആദ്യഅറ്റാക്കില് തന്നെയുള്ള മരണസാധ്യതയും വീണ്ടും ഹൃദയസ്തംഭനം വരാനുള്ള സാധ്യതയും പുരുഷന്‍മാരെക്കാള് കൂടുതല് സ്ത്രീകള്‍ക്കാണ്. അതുകൊണ്ടുതന്നെ പ്രാഥമിക ലക്ഷണങ്ങളെ നിസ്സാരമായി അവഗണിക്കരുതെന്ന് ഡോക്ടര്‍മാര് ഓര്‍മിപ്പിക്കുന്നു.\n”ഭര്‍ത്താവിന് കൊഴുപ്പുകുറഞ്ഞ ഭക്ഷണം നല്‍കാന് സ്ത്രീകള് ശ്രദ്ധിക്കും. പക്ഷേ സ്വന്തം കാര്യത്തില് അങ്ങനെയൊരു മിതത്വം പാലിക്കുകയുമില്ല. ബാക്കിയാവുന്ന ഭക്ഷണം മുഴുവന് കളയണ്ടല്ലോയെന്ന് കരുതി അവര്‍തന്നെ അകത്താക്കും. ഇതൊരു പതിവാകുമ്പോള് പൊണ്ണത്തടി കൂടെയെത്തുന്നു. പതുക്കെ ഹൃദ്രോഗവും”.\n”പ്രമേഹമാണ് സ്ത്രീകളില് ഹൃദ്രോഗമുണ്ടാക്കുന്ന പ്രധാനകാരണം. ഗര്‍ഭകാലത്ത് പലര്‍ക്കും പ്രമേഹമുണ്ടാവാറുണ്ട്. പ്രസവം കഴിയുന്നതോടെ അതില്ലാതാവുകയും ചെയ്യും. അതുകൊണ്ട് പിന്നീടതിനെപ്പറ്റി ചിന്തിക്കുകയേയില്ല. ഗര്‍ഭകാലത്ത് പ്രമേഹമുണ്ടായവര്‍ക്ക് പിന്നീട് രോഗം തുടര്‍ന്നുവരാനുള്ള സാധ്യത 50 ശതമാനത്തിലധികമാണ്’ .\n”ഈസ്ട്രജന് ഹോര്‍മോണിന്റെ സപ്പോര്‍ട്ട് ഉണ്ടല്ലോ അതുകൊണ്ട് സ്ത്രീകള്‍ക്ക് ഹൃദ്രോഗമുണ്ടാക്കുന്ന രക്തം കട്ടപിടിക്കല് സാധ്യത കുറവാണെന്ന ധാരണ ഡോക്ടര്‍മാരിലുണ്ട്. പുതിയ ജീവിതശൈലിയുടെയും ഭക്ഷണത്തിന്റെയും ഭാഗമായി സ്ത്രീ ശരീരത്തില് ഈസ്ട്രജന്റെ അളവില് പെട്ടെന്ന് മാറ്റമുണ്ടാവുന്നുണ്ട്.\nനേരത്തെ ആര്‍ത്തവവിരാമം വരുന്ന സ്ത്രീകളുടെ എണ്ണവും പെരുകുന്നു. ഈസ്ട്രജന്റെ സംരക്ഷണം നഷ്ടമാവുന്നതോടെ സ്ത്രീ ശരീരം ഹൃദ്രോഗത്തിനിരയാവാം.” അതുകൊണ്ട് ആര്‍ത്തവവിരാമ ശേഷമെങ്കിലും സ്ത്രീകള് ഹൃദയാരോഗ്യത്തിന്റെ കാര്യത്തില് കൂടുതല് ശ്രദ്ധ കൊടുക്കേണ്ടതുണ്ടെന്ന് ഡോക്ടര്‍മാര് നിര്‍ദേശിക്കുന്നു.


കോവിഡ് വ്യാപനം രൂക്ഷം : സംസ്ഥാനത്ത് ഒരു ജില്ലയിൽ വീണ്ടും നിയന്ത്രണം ഏർപ്പെടുത്തി | kozhikode|covid-19|COVID-19 PANDEMIC|COVID-19 RESTRICTION\nകോഴിക്കോട്: കോവിഡ് വ്യാപനം രൂക്ഷമായതോടെ സംസ്ഥാനത്ത് കോഴിക്കോട് ജില്ലയിൽ വീണ്ടും നിയന്ത്രണം ഏർപ്പെടുത്തി. കോര്‍പറേഷന് പരിധിയില് പൊതുപരിപാടികളില് അഞ്ചുപേരില് കൂടുതല് പാടില്ലെന്നു ജില്ലാ കളക്ടർ ഉത്തരവിറക്കി. ആരാധനാലയങ്ങളിൽ 50 പേർക്ക് പ്രവേശിക്കാം. മരണാനന്തര ചടങ്ങുകളില് 20 പേര്‍ക്കും, വിവാഹച്ചടങ്ങുകളില് 50 പേര്‍ക്കും പങ്കെടുക്കാം. നീന്തല്‍ക്കുളങ്ങള്, കളിസ്ഥലങ്ങള്, ഓഡിറ്റോറിയം എന്നിവ അടച്ചിടുമെന്നും ഉത്തരവിൽ പറയുന്നു.\nസംസ്ഥാനത്ത് ഇന്ന് കോവിഡ് 7445പേർക്ക് കോവിഡ് സ്ഥിരീകരിച്ചു. ഏറ്റവും ഉയർന്ന പ്രതിദിന കണക്കാണിത്. 21 മരണം കൂടി സ്ഥിരീകരിച്ചു. 3391പേർ രോഗമുക്തി നേടി. 24 മണിക്കൂറിനിടെ 54493 സാമ്പിളുകൾ പരിശോധിച്ചു. തിരുവനന്തപുരം 853, കൊല്ലം 690, തൃശൂര് 573, പാലക്കാട് 488, ആലപ്പുഴ 476, കോട്ടയം 426, കണ്ണൂര് 332, പത്തനംതിട്ട 263, കാസര്‍ഗോഡ് 252, വയനാട് 172, ഇടുക്കി 125 എന്നിങ്ങനേയാണ് ജില്ലകളില് ഇന്ന് രോഗ ബാധ സ്ഥിരീകരിച്ചത്. 62 പേര് വിദേശ രാജ്യങ്ങളില് നിന്നും 309 പേര് മറ്റ് സംസ്ഥാനങ്ങളില് നിന്നും വന്നതാണ്. 6404 പേര്‍ക്ക് സമ്പര്‍ക്കത്തിലൂടെയാണ് രോഗം ബാധിച്ചത്. 561 പേരുടെ സമ്പര്‍ക്ക ഉറവിടം വ്യക്തമല്ല. ഇവ രണ്ടുംകൂടെ ആകെ 6965 സമ്പര്‍ക്ക രോഗികളാണുള്ളത്.\nAlso read ; പ്രവാസികളുടെ ക്വാറന്റീൻ ഇനി7ദിവസം; മാർഗനിർദേശവുമായി സർക്കാർ\nkozhikode covid-19 COVID-19 PANDEMIC COVID-19 RESTRICTION\nപ്രധാനമന്ത്രി നരേന്ദ്രമോദിക്ക് നന്ദിയറിയിച്ച് ലോകാരോഗ്യ സംഘടന മേധാവി


Voice of one Calling from the Desert: അസ്വസ്ഥമാക്കുന്ന ചില ചിന്തകള്\nPosted by Elizabeth Sonia Padamadan at 11:26 PM\nmazhathulli February 18, 2011 at 3:09 PM\ninnu ee naattil nanma vithakkanamennu agrahikkunnavar mandanmaranu, iniyoru viplavamundakanamennagrahikkunnavar outdated ayi prakhyapikkapettirikkayuanu... viplavam verum thilakkunna chorayanenna thettidhaarana mattan kazhivulla nammale yuva thalamurakal ithu pole vayadachu nilkendi varunna nissahayavasthayilum... swarthatha mathramanu ee noottandinte vijaya manthram,,, maattam agrahikkunnavar ellam ulliladakki oru metamorphosis sample aakunnu\noru sahridaye kandethiyathil njan santhoshikkunnu suhruthe...\nആളവന്‍താന് February 18, 2011 at 8:09 PM\nന്റമ്മോ.... ഇതെവിടെക്ക് പോകുന്നെന്നാ പറഞ്ഞെ?!!\nAloneInACrowd February 19, 2011 at 11:08 AM\nവിപ്ലവം എന്നും അങ്ങനെ തന്നെ ആയിരുന്നെല്ലോ. സാമ്രാജ്യങ്ങളെ തകര്‍ത്തവര് പുതിയ സാമ്രാജ്യങ്ങള് ഉണ്ടാക്കുന്നു. മുതലാളിതത്തിനെ തകര്‍ത്തവര് മുതലാളിമാര് ആകുന്നു. ഇന്നത്തെ അടിയാന് നാളത്തെ ജന്മി ആകുന്നു. ചരിത്രം ആവര്‍ത്തിക്കപ്പെടട്ടെ....\nചിന്തയും ഭാഷയും രണ്ടും നന്നായിട്ടുണ്ട്.\nഒരില വെറുതെ February 21, 2011 at 3:16 PM\nചരിത്രം നമ്മുടെ ജീവിതത്തിന് പുറത്തല്ല. നമ്മിലൂടെയാണ് അതിന്റെ പോക്കുവരവുകള്. ഇരയും ഉടയോനും ജന്‍മിയും അടിയാളനുമായി ചരിത്രം അരങ്ങൂ തകര്‍ക്കുന്നത് നമ്മുടെ ജീവിതങ്ങളിലൂടെ തന്നെയാണ്.\nനല്ല പോസ്റ്റ്. ഭൂപരിഷ്കരണത്തിന്റെ തഴമ്പുള്ള കഴുത്തിലെ ആ മുറിപ്പാടു മുതല് ആത്മാംശവും രാഷ്ട്രീയവും ചരിത്രവും ഇഴചേര്‍ക്കുന്ന എഴുത്തു രീതി പുതുമയുള്ളത്.\nAnoop Kumar February 22, 2011 at 12:17 AM\nവിപ്ലവം , സമത്വം - ഇതെല്ലാം ചരിത്രം ആണ്. ഇന്നത്തെ ലോകത്ത് അതിനൊന്നും ഒരു പ്രസക്തിയും ഇല്ല. പണം, പദവി - അത് ആണ് ഇന്ന് മനുഷ്യരെ വേര്‍തിരികുന്നത്. എഴുത്ത് നിര്‍ത്തരുത്. നല്ല കാഴ്ചപാട് ആണ്. ഒരു ബ്ലോഗ് എന്നതിലുപരി ലേഖനങ്ങള് എഴുതാന് ശ്രമികുക.\nഞാന് തന്നെ April 4, 2011 at 12:32 AM